ತಾಯಿ ಜೊತೆಯೇ ಸೀರಿಯಲ್ ನಟನ ಡೇಟಿಂಗ್
Highlights
ಧಾರಾವಾಹಿ ನಟರೋರ್ವರು ತಮ್ಮ ತಾಯಿ ಜೊತೆಯಲ್ಲಿಯೇ ಡೇಟಿಂಗ್ ಮಾಡುತ್ತಿರುವುದು ಇದೀಗ ಎಲ್ಲೆಡೆ ಗಾಸಿಪ್ ಗೆ ಕಾರಣವಾಗಿದೆ. ಹಿಂದಿ ಕಿರುತೆರೆಯ ಮಾಯಾವಿ ಮಾಲಿಂಗ್ ಸೀರಿಯಲ್ ರೀಲ್ ತಾಯಿ ಮಗನ ಜೋಡಿ ಸುದ್ದಿ ಮಾಡುತ್ತಿದೆ.
ಮುಂಬೈ :  ಕಿರುತೆರೆ ನಟನೋರ್ವ ತನ್ನ  ರೀಲ್ ತಾಯಿಯೊಂದಿಗೆ ಡೇಟಿಂಗ್ ಮಾಡುತ್ತಿದ್ದಾರೆ ಎನ್ನುವ ವಿಚಾರ ಸಕತ್ ಸುದ್ದಿಯಾಗುತ್ತಿದೆ.
ಮಾಯಾವಿ ಮಾಲಿಂಗ್ ಎಂಬ ಹಿಂದಿ ಧಾರಾವಾಹಿಯಲ್ಲಿ ನಟಿಸುತ್ತಿರುವ  ಹರ್ಷದ್ ಅರೋರಾ ಹಾಗೂ ಅಪರ್ಣಾ ಕುಮಾರ್ ಕ್ಯಾಮರಾ ಹಿಂದೆ ವಿಶೇಷ ಸ್ನೇಹವನ್ನು ಹೊಂದಿದ್ದಾರೆ ಎನ್ನಲಾಗಿದೆ.
ಧಾರಾವಾಹಿಯ ಸೆಟ್ ನಲ್ಲಿಯೂ ಕೂಡ ಇಬ್ಬರೂ ಒಟ್ಟಿಗೆ ಕಾಣಿಸಿಕೊಳ್ಳುತ್ತಾರೆ. ಶೂಟಿಂಗ್ ಇಲ್ಲದ ವೇಳೆಯಲ್ಲಿಯೂ ಕೂಡ ಇಬ್ಬರೂ ಒಟ್ಟಿಗೆ ಕಾಣಿಸಿಕೊಳ್ಳುತ್ತಿದ್ದು, ಎಲ್ಲರ ಚಿತ್ತ ಅತ್ತ ಹರಿಯುವಂತೆ ಮಾಡಿದೆ.
ಇಬ್ಬರೂ ಕೂಡ ಈ ಧಾರವಾಹಿಯಲ್ಲಿ ತಾಯಿ ಮಗನ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ. ಆದರೆ ಈ ಬಗ್ಗೆ ಪ್ರತಿಕ್ರಿಯಿಸಿದ ಅಪರ್ಣಾ ಇಂತಹ ಸುದ್ದಿಯನ್ನು ಕೇಳಿ ನೋವುಂಟಾಗಿದೆ. ನಾವಿಬ್ಬರೂ ಕೂಡ ದಿಲ್ಲಿ ಮೂಲದವರಾದ ಕಾರಣ  ಹೆಚ್ಚು ಆತ್ಮೀಯತೆಯಿಂದ ಇರುತ್ತೇವೆ. ಇಬ್ಬರೂ ಕೂಡ ಆಹಾರ ಪ್ರಿಯರಾಗಿದ್ದು ಹೆಚ್ಚು ಸುತ್ತಾಡುತ್ತೇವೆ. ನಮ್ಮ ಆತ್ಮೀಯವಾದ ಸ್ನೇಹದ ಬಗ್ಗೆ ಇಂತಹ ಮಾತುಗಳು ಕೇಳಿ ಬರುತ್ತಿರುವುದು ನೋವುಂಟು ಮಾಡಿದೆ ಎಂದಿದ್ದಾರೆ.
ಇನ್ನು ಹರ್ಷದ್ ಕೂಡ ಪ್ರತಿಕ್ರಿಯೆ ನೀಡಿದ್ದು, ಅಪರ್ಣಾ ಹೆಚ್ಚು ಜೋವಿಯಲ್ ಆಗಿರುವ ಕಾರಣ ಅವರೊಂದಿಗೆ ತಮ್ಮ ಸ್ನೇಹ ಉತ್ತಮವಾಗಿದೆ ಎಮದು  ಹೇಳಿದ್ದಾರೆ.
Last Updated 6, Jul 2018, 1:14 PM IST


ಯೂರೋಪ್ ರಾಷ್ಟ್ರಗಳೇ ಪ್ರಬಲ ಏಷ್ಯಾಗೆ ಭಾರತ–ಪಾಕ್ ಬಲ
ಯೂರೋಪ್ ರಾಷ್ಟ್ರಗಳೇ ಪ್ರಬಲ ಏಷ್ಯಾಗೆ ಭಾರತ–ಪಾಕ್ ಬಲ
ವಿಕ್ರಂ ಕಾಂತಿಕೆರೆ
10 ಡಿಸೆಂಬರ್ 2018, 01:45  IST
Updated:
10 ಡಿಸೆಂಬರ್ 2018, 01:45  IST
ಅಕ್ಷರ ಗಾತ್ರ :
ಆ
ಆ
ವಿಶ್ವಕಪ್ ಹಾಕಿ ಟೂರ್ನಿ ಆರಂಭವಾಗುತ್ತಿದ್ದಂತೆ ಎಲ್ಲ ಕಡೆ ಕೇಳಿ ಬಂದ ಮಾತು, ಈ ಬಾರಿಯೂ ಯುರೋಪ್ ಮತ್ತು ಒಷಿನಿಯಾ ರಾಷ್ಟ್ರಗಳು ಟೂರ್ನಿಯಲ್ಲಿ ಪ್ರಾಬಲ್ಯ ಮೆರೆಯುವವೇ? ಎಂಬುದು.
ಈ ಪ್ರಶ್ನೆಗೆ ಪೂರಕವೆಂಬಂತೆ ಟೂರ್ನಿಯಲ್ಲಿ ಈ ವರೆಗೆ ಯುರೋಪ್ ಮತ್ತು ಒಷಿನಿಯಾ ತಂಡಗಳು ಉತ್ತಮ ಸಾಮರ್ಥ್ಯ ತೋರಿವೆ. ಭಾರತ ಇರುವ ‘ಸಿ’ ಗುಂಪು ಬಿಟ್ಟರೆ ಉಳಿದೆಲ್ಲ ಗುಂಪುಗಳಲ್ಲೂ ಈ ರಾಷ್ಟ್ರಗಳು ನಾಕೌಟ್ ಹಂತದತ್ತ ದಾಪುಗಾಲು ಹಾಕಿವೆ.
ನೆದರ್ಲೆಂಡ್ಸ್, ಜರ್ಮನಿ, ಸ್ಪೇನ್ ಮುಂತಾದ ಯುರೋಪ್ ರಾಷ್ಟ್ರಗಳು ಮತ್ತು ಒಷಿನಿಯಾಗೆ ಸೇರಿದ ಆಸ್ಟ್ರೇಲಿಯಾ ತಂಡ ಹೆಚ್ಚು ಮೆರೆದಿರುವ ವಿಶ್ವಕಪ್‌ನಲ್ಲಿ ಏಷ್ಯಾದ ಗೌರವ ಉಳಿಸಿರುವುದು ಪಾಕಿಸ್ತಾನ ಮತ್ತು ಭಾರತ ಮಾತ್ರ. ಅಮೆರಿಕ ಮತ್ತು ಆಫ್ರಿಕಾ ಖಂಡಗಳ ಸಾಧನೆ ತೀರಾ ಕಡಿಮೆ.
ಪಾಕಿಸ್ತಾನದ ಏರ್ ಮಾರ್ಷಲ್ ನೌರ್ ಖಾನ್ ಅವರು ವಿಶ್ವಕಪ್ ಹಾಕಿ ಹಿಂದಿನ ಪ್ರೇಕರ ಶಕ್ತಿ. ವಿಶ್ವ ಹಾಕಿ ನಿಯತಕಾಲಿಕದ ಮೊದಲ ಸಂಪಾದಕ ಪ್ಯಾಟ್ರಿಕ್ ರೌಲಿ ಅವರ ಜೊತೆ ನೌರ್ ಖಾನ್ ವಿಶ್ವಕಪ್ ಕುರಿತ ಕಲ್ಪನೆಯನ್ನು ಹಂಚಿಕೊಂಡಿದ್ದರು. ಇವರಿಬ್ಬರ ಯೋಜನೆಯನ್ನು 1969ರಲ್ಲಿ ವಿಶ್ವ ಹಾಕಿ ಫೆಡರೇಷನ್‌ನ ಸಮಿತಿ ಅಂಗೀಕರಿಸಿತು. 1971ರಲ್ಲಿ ಮೊದಲ ವಿಶ್ವಕಪ್ ಟೂರ್ನಿಯನ್ನು ಪಾಕಿಸ್ತಾನದಲ್ಲಿ ಆಯೋಜಿಸುವ ಯೋಜನೆಯನ್ನೂ ಹಾಕಿಕೊಂಡಿತು. ಆದರೆ ಭಾರತ ಮತ್ತು ಪಾಕಿಸ್ತಾನ ನಡುವಿನ ರಾಜಕೀಯ ದ್ವೇಷದ ಕಾರಣ ಟೂರ್ನಿಯನ್ನು ಸ್ಪೇನ್‌ಗೆ ಸ್ಥಳಾಂತರಿಸಲಾಯಿತು.
ಐತಿಹಾಸಿಕ ಕ್ಷಣ ತವರಿನಿಂದ ದೂರದ ಯುರೋಪ್‌ಗೆ ಸಾಗಿತಾದರೂ ಮೊದಲ ಟೂರ್ನಿಯಲ್ಲಿ ಪಾಕಿಸ್ತಾನ ಜಯಭೇರಿ ಮೊಳಗಿಸಿತು. ಫೈನಲ್‌ನಲ್ಲಿ ಆತಿಥೇಯರನ್ನೇ ಮಣಿಸಿ ಪ್ರಶಸ್ತಿ ಎತ್ತಿ ಹಿಡಿಯಿತು. ಭಾರತ ಮೂರನೇ ಸ್ಥಾನ ಪಡೆಯಿತು. ಮುಂದಿನ ಬಾರಿ ಯುರೋಪ್ ಆಧಿಪತ್ಯ ಸ್ಥಾಪಿಸಿತು. ಭಾರತವನ್ನು ಫೈನಲ್‌ನಲ್ಲಿ ಸೋಲಿಸಿ ನೆದರ್ಲೆಂಡ್ಸ್ ಚಾಂಪಿಯನ್ ಆಯಿತು. ಮೂರನೇ ಸ್ಥಾನವೂ ಯುರೋಪ್ ಪಾಲಾಯಿತು.
ಮುಂದಿನ ವಿಶ್ವಕಪ್‌ನಲ್ಲಿ ಏಷ್ಯಾದ ಪ್ರಾಬಲ್ಯ ಎದ್ದು ಕಂಡಿತು. ಮೂರನೇ ಆವೃತ್ತಿಯಲ್ಲಿ ಭಾರತ ಪ್ರಶಸ್ತಿ ಗೆದ್ದರೆ ಪಾಕಿಸ್ತಾನ ರನ್ನರ್ ಅಪ್ ಆಯಿತು. ಆತಿಥೇಯ ಮಲೇಷ್ಯಾ ನಾಲ್ಕನೇ ಸ್ಥಾನ ಗಳಿಸಿತು. ಮೂರನೇ ಸ್ಥಾನದಲ್ಲಿ ಜರ್ಮನಿ ಇದ್ದ ಕಾರಣ ಯುರೋಪ್‌ನ ಸಾನ್ನಿಧ್ಯ ಕಂಡುಬಂತು.
ನಾಲ್ಕು ಮತ್ತು ಐದನೇ ಆವೃತ್ತಿಯಿಂದ ಟೂರ್ನಿಯಲ್ಲಿ ಮಹತ್ವದ ಬದಲಾವಣೆಗಳು ಆಗತೊಡಗಿದವು. 1978 ಮತ್ತು 1982ರಲ್ಲಿ ಪಾಕಿಸ್ತಾನ ಪ್ರಶಸ್ತಿ ಗೆದ್ದರೂ ಉಳಿದ ಸ್ಥಾನಗಳಲ್ಲಿ ಗಮನ ಸೆಳೆಯಲು ಏಷ್ಯಾದ ತಂಡಗಳಿಗೆ ಆಗಲಿಲ್ಲ. ಈ ಸಂದರ್ಭದಲ್ಲಿ ಒಷಿನಿಯಾದ ಆಸ್ಟ್ರೇಲಿಯಾ ಮೊದಲ ಬಾರಿ ಅಗ್ರ ಕ್ರಮಾಂಕದಲ್ಲಿ ಕಾಣಿಸಿಕೊಂಡು ಭರವಸೆ ಮೂಡಿಸಿತು. 1986ರಲ್ಲಿ ಆಸ್ಟ್ರೇಲಿಯಾ ಪ್ರಶಸ್ತಿಯನ್ನೂ ಗೆದ್ದಿತು. ಎರಡು ಮತ್ತು ಮೂರನೇ ಸ್ಥಾನಗಳಲ್ಲಿ ಯುರೋಪ್ ರಾಷ್ಟ್ರಗಳು ಗಮನ ಸೆಳೆದವು. ಮುಂದಿನ ಮೂರು ಟೂರ್ನಿಗಳಲ್ಲಿ ನೆದರ್ಲೆಂಡ್ಸ್ ಎರಡು ಬಾರಿ ಗೆದ್ದರೆ ಒಂದು ಬಾರಿ ಪಾಕಿಸ್ತಾನ ಮೇಲುಗೈ ಸಾಧಿಸಿತು. ಉಳಿದಂತೆ ಆಸ್ಟ್ರೇಲಿಯಾ ಮತ್ತು ಜರ್ಮನಿ ತಂಡಗಳೇ ಪಾರಮ್ಯ ಮೆರೆದವು. ಏಷ್ಯಾದ ಇತರ ರಾಷ್ಟ್ರಗಳ ಸಾಧನೆ ಈ ಸಂದರ್ಭದಲ್ಲಿ ಏನೂ ಇರಲಿಲ್ಲ.
ನಂತರದ ನಾಲ್ಕು ಆವೃತ್ತಿಗಳಲ್ಲಿ ಯರೋಪ್ ಮತ್ತು ಒಷಿನಿಯಾ ರಾಷ್ಟ್ರಗಳದ್ದೇ ಕರಾಮತ್ತು. ಜರ್ಮನಿ ಮತ್ತು ಆಸ್ಟ್ರೇಲಿಯಾ ತಂಡಗಳು ಸತತ ಎರಡು ಬಾರಿ ಪ್ರಶಸ್ತಿ ಮುಡಿಗೇರಿಸಿಕೊಂಡಿದ್ದರೆ ಎರಡು, ಮೂರನೇ ಸ್ಥಾನಗಳಿಗಾಗಿ ನೆದರ್ಲೆಂಡ್ಸ್ ಮತ್ತು ಸ್ಪೇನ್ ತಂಡಗಳು ಮುಗಿ ಬಿದ್ದವು.
ಎರಡು ಬಾರಿ ನಾಲ್ಕನೇ ಸ್ಥಾನ ಗಳಿಸಿದ ದಕ್ಷಿಣ ಕೊರಿಯಾ ಈ ಅವಧಿಯಲ್ಲಿ ಏಷ್ಯಾದ ಗೌರವ ಉಳಿಸುವ ಪ್ರಯತ್ನ ಮಾಡಿತು. ಈಗ ನಡೆಯುತ್ತಿರುವ 14ನೇ ಆವೃತ್ತಿಯಲ್ಲಿ ಪಾಕಿಸ್ತಾನ ತೃಪ್ತಿಕರ ಸಾಧನೆ ಮಾಡಲಿಲ್ಲ. ಏಷ್ಯಾದಿಂದ ಭಾರತ ಮತ್ತು ಚೀನಾ ದೇಶಗಳು ಮಾತ್ರ ಗಮನ ಸೆಳೆಯುವ ಸಾಧನೆ ಮಾಡಿವೆ.
ಏಷ್ಯಾದಿಂದ ಕಡಿಮೆ ತಂಡಗಳ ಪ್ರವೇಶ
ಫುಟ್‌ಬಾಲ್‌ನಂತೆ ಹಾಕಿಯಲ್ಲೂ ಏಷ್ಯಾ ಖಂಡದಿಂದ ಕಡಿಮೆ ತಂಡಗಳು ಅರ್ಹತೆ ಪಡೆಯುತ್ತಿವೆ. ಹೀಗಾಗಿ ಸ್ಪರ್ಧೆಯಲ್ಲೂ ಈ ಖಂಡದ ಸಾಧನೆ ಕಾಣುವುದಿಲ್ಲ. ಆಸ್ಟ್ರೇಲಿಯಾ, ಜರ್ಮನಿ ಮತ್ತು ನೆದರ್ಲೆಂಡ್ಸ್ ಪ್ರತಿಬಾರಿ ಎಂಬಂತೆ ವಿಶ್ವಕಪ್‌ನ ಸಾಧಕ ತಂಡಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸುತ್ತಿವೆ. ಬೆಲ್ಜಿಯಂ, ಅರ್ಜೆಂಟೀನಾ, ಸ್ಪೇನ್, ಇಂಗ್ಲೆಂಡ್ ಮುಂತಾದ ತಂಡಗಳು ಕೂಡ ತಮ್ಮ ಕಾಣಿಕೆಯನ್ನು ನೀಡಿವೆ. ಒಂದೇ ಭಾಗದ ತಂಡಗಳೇ ಹೀಗೆ ನಿರಂತರ ಹೆಸರು ಮಾಡುತ್ತಿದ್ದರೆ ಹಾಕಿಯನ್ನು ವಿಶ್ವ ಮಟ್ಟದ ಕ್ರೀಡೆ ಎಂದು ಹೇಳುವುದಾದರೂ ಹೇಗೆ ಎಂಬ ಕುಹಕವೂ ಆಗಾಗ ಕೇಳಿ ಬರುತ್ತಿದೆ.
‘ಪ್ರಾದೇಶಿಕ ಚಾಂಪಿಯನ್‌ಷಿಪ್: ‘ಭಾರತದಲ್ಲಿ ನಡೆಯುವ ಹಾಕಿ ಲೀಗ್‌ಗೆ ಇನ್ನಷ್ಟು ಮೆರುಗು ತುಂಬಿದರೆ ಈ ಭಾಗದಲ್ಲಿ ಹಾಕಿಗೆ ಹೊಸ ಆಯಾಮ ಸಿಗಲಿದೆ‘ ಎಂದು ಆಸ್ಟ್ರೇಲಿಯಾ ಕೋಚ್ ಕಾಲಿನ್ ಬಾಕ್ ಇತ್ತೀಚೆಗೆ ಹೇಳಿದ್ದರು. ಏಷ್ಯಾ ಖಂಡದ ತಂಡಗಳ ಚಾಂಪಿಯನ್‌ಷಿಪ್ ಕೂಡ ಸಮರ್ಪಕವಾಗಿ ನಡೆಯುತ್ತಿಲ್ಲ ಎಂಬ ದೂರು ಕೂಡ ಇದೆ. ಇಂಥ ಸಮಸ್ಯೆಗಳಿಗೆ ಪರಿಹಾರ ಕಂಡುಕೊಂಡರೆ ಹಾಕಿಯಲ್ಲಿ ಏಷ್ಯಾದ ವೈಭವ ಮರುಕಳಿಸುವ ಆಸೆ ಜೀವಂತವಾಗಿರಿಸಿಕೊಳ್ಳಬಹುದು.
ಸಾಂಘಿಕ ಪ್ರಯತ್ನ ನಮ್ಮಲ್ಲಿಲ್ಲವೇ...?
‘ಯುರೋಪ್ ರಾಷ್ಟ್ರಗಳ ತಂಡಗಳು ಸಾಂಘಿಕ ಪ್ರಯತ್ನದ ಮೂಲಕ ಆಡುತ್ತವೆ. ಅದುವೇ ಅವರ ಏಳಿಗೆಗೆ ಪ್ರಮುಖ ಕಾರಣ. ಏಷ್ಯಾದ ತಂಡಗಳು ವೈಯಕ್ತಿಕ ಆಟದ ಮೇಲೆ ಗಮನ ನೀಡುವುದು ಮುಳುವಾಗುತ್ತಿದೆ...’ ಭಾರತ, ಪಾಕಿಸ್ತಾನ ಮತ್ತು ಮಲೇಷ್ಯಾ ತಂಡಗಳಿಗೆ ತರಬೇತಿ ನೀಡಿದ್ದ ರೋಲಂಟ್ ಓಲ್ಟಮನ್ಸ್ ಹೇಳಿದ ಮಾತು ಇದು. ಇದರಲ್ಲಿ ವಾಸ್ತವ ಎಷ್ಟಿದೆ ಎಂಬುದು ಚರ್ಚಾ ವಿಷಯ. ಆದರೆ ಯುರೋಪ್ ತಂಡಗಳು ನಿರಂತರವಾಗಿ ಪ್ರಶಸ್ತಿ ಗೆಲ್ಲುತ್ತ ಸಾಗುತ್ತಿರುವ ವಾಸ್ತವ ಕಣ್ಣ ಮುಂದೆ ಇರುವಷ್ಟು ಕಾಲ ಈ ಮಾತನ್ನು ಒಪ್ಪದೇ ಇರಲು ಸಾಧ್ಯವಿಲ್ಲ. ‘ತರಬೇತಿಯ ಸಂದರ್ಭದಲ್ಲಿ ಯಾವುದಕ್ಕೆ ಹೆಚ್ಚು ಗಮನ ನೀಡಲಾಗುತ್ತದೆ ಎಂಬುದು ತಂಡದ ಸಾಧನೆ ಮೇಲೆ ಪರಿಣಾಮ ಬೀರುತ್ತದೆ. ಯುರೋಪ್ ರಾಷ್ಟ್ರಗಳಲ್ಲಿ ಸಂಘಟಿತ ಆಟ, ತಂತ್ರಗಳ ಪರಿಣಾಮಕಾರಿ ಬಳಕೆ ಮೇಲೆ ಹೆಚ್ಚು ನಿಗಾ ವಹಿಸಲಾಗುತ್ತದೆ’ ಎಂದು ಹೇಳುವ ಓಲ್ಟಮನ್ಸ್ ಮಾತು ಕೂಡ ಗಮನಾರ್ಹ.


2019ರ ವಿಶ್ವಕಪ್ ನೇರ ಪ್ರವೇಶ ಗಿಟ್ಟಿಸುವ ಒತ್ತಡದಲ್ಲಿ ಶ್ರೀಲಂಕಾ
Highlights
ಭಾರತ ವಿರುದ್ಧ 2 ಪಂದ್ಯಗಳನ್ನು ಗೆದ್ದರೆ ಶ್ರೀಲಂಕಾದ ಅಂಕ ಒಟ್ಟು 90ಕ್ಕೇರಲಿದೆ. ಐರ್ಲೆಂಡ್ ವಿರುದ್ಧ ಒಂದು ಹಾಗೂ ಇಂಗ್ಲೆಂಡ್ ವಿರುದ್ಧದ ಎಲ್ಲಾ 5 ಏಕದಿನ ಪಂದ್ಯಗಳನ್ನು ಗೆದ್ದರೂ ವೆಸ್ಟ್'ಇಂಡೀಸ್ ಗಳಿಸಲು ಸಾಧ್ಯವಿರುವುದು ಕೇವಲ 88 ಅಂಕಗಳನ್ನು ಮಾತ್ರ.
ಕೊಲಂಬೊ(ಆ.19): ಭಾರತ ವಿರುದ್ಧ ಟೆಸ್ಟ್ ಸರಣಿಯಲ್ಲಿ ವೈಟ್'ವಾಶ್ ಮುಖಭಂಗ ಅನುಭವಿಸಿದ ಶ್ರೀಲಂಕಾ, ಇದೀಗ ಏಕದಿನ ಸರಣಿಗೂ ಭಾರೀ ಒತ್ತಡದೊಂದಿಗೇ ಕಣಕ್ಕಿಳಿಯುತ್ತಿದೆ.
2019ರ ಐಸಿಸಿ ಏಕದಿನ ವಿಶ್ವಕಪ್'ಗೆ ನೇರ ಅರ್ಹತೆ ಪಡೆಯಬೇಕಿದ್ದರೆ, ಮಾಜಿ ವಿಶ್ವ ಚಾಂಪಿಯನ್ ಶ್ರೀಲಂಕಾ ತಂಡವು ಟೀಂ ಇಂಡಿಯಾ ಎದುರಿನ 5 ಪಂದ್ಯಗಳಸರಣಿಯಲ್ಲಿ ಕನಿಷ್ಠ ಎರಡರಲ್ಲಾದರೂ ಜಯ ಸಾಧಿಸಬೇಕಿದೆ. ನೇರ ಅರ್ಹತೆ ಪಡೆಯಲು ಸೆ.30 ಕೊನೆ ದಿನಾಂಕವಾಗಿದ್ದು, ಶ್ರೀಲಂಕಾ 88 ಅಂಕಗಳೊಂದಿಗೆ 8ನೇ ಸ್ಥಾನದಲ್ಲಿದೆ. ಇನ್ನು ವೆಸ್ಟ್ ಇಂಡೀಸ್'ಗಿಂತ ಲಂಕಾ 10 ಅಂಕಗಳಿಂದ ಮುಂದಿದೆ. ಆತಿಥೇಯ ರಾಷ್ಟ್ರ ಇಂಗ್ಲೆಂಡ್ ಜತೆ ಶ್ರೇಯಾಂಕ ಪಟ್ಟಿಯಲ್ಲಿ ಅಗ್ರ 7 ಸ್ಥಾನ ಹೊಂದಿರುವ ತಂಡಗಳು ವಿಶ್ವಕಪ್'ಗೆ ನೇರ ಪ್ರವೇಶ ಪಡೆಯಲಿವೆ.
ಹಾಗೆಯೇ ಶ್ರೇಯಾಂಕ ಪಟ್ಟಿಯಲ್ಲಿ ಕೊನೆ 4 ಸ್ಥಾನ ಪಡೆದಿರುವ ತಂಡಗಳು, ಐಸಿಸಿ ವಿಶ್ವ ಕ್ರಿಕೆಟ್ ಲೀಗ್ ಚಾಂಪಿಯನ್'ಶಿಪ್'ನ 4 ತಂಡಗಳು ಹಾಗೂ ಐಸಿಸಿ ವಿಶ್ವ ಕ್ರಿಕೆಟ್ ಲೀಗ್'ನ 2 ತಂಡಗಳು ಅರ್ಹತಾ ಸುತ್ತಿನಲ್ಲಿ ಸೆಣಸಾಡಲಿವೆ. ಇಲ್ಲಿ ಅಗ್ರ 2 ಸ್ಥಾನ ಪಡೆಯುವ ತಂಡಗಳು 2019ರ ವಿಶ್ವಕಪ್'ಗೆ ಅರ್ಹತೆ ಪಡೆಯಲಿವೆ.
ಶ್ರೀಲಂಕಾ ವಿಶ್ವ ಕಪ್ ನೇರ ಪ್ರವೇಶ ಪಡೆಯಲು ಏನು ಮಾಡಬೇಕು..?
ಭಾರತ ವಿರುದ್ಧ 2 ಪಂದ್ಯಗಳನ್ನು ಗೆದ್ದರೆ ಶ್ರೀಲಂಕಾದ ಅಂಕ ಒಟ್ಟು 90ಕ್ಕೇರಲಿದೆ. ಐರ್ಲೆಂಡ್ ವಿರುದ್ಧ ಒಂದು ಹಾಗೂ ಇಂಗ್ಲೆಂಡ್ ವಿರುದ್ಧದ ಎಲ್ಲಾ 5 ಏಕದಿನ ಪಂದ್ಯಗಳನ್ನು ಗೆದ್ದರೂ ವೆಸ್ಟ್'ಇಂಡೀಸ್ ಗಳಿಸಲು ಸಾಧ್ಯವಿರುವುದು ಕೇವಲ 88 ಅಂಕಗಳನ್ನು ಮಾತ್ರ. ಒಂದೊಮ್ಮೆ ಭಾರತ ವಿರುದ್ಧ 1-4ರಿಂದ ಸರಣಿ ಸೋತರೆ,ಲಂಕಾದ ಅಂಕ 88 ಆಗಲಿದೆ. ವೆಸ್ಟ್‌ಇಂಡೀಸ್ ತಾನಾಡುವ ಎಲ್ಲಾ 6 ಪಂದ್ಯಗಳಲ್ಲೂ ಗೆದ್ದರೆ, ಲಂಕಾ ಹಿಂದಿಕ್ಕಿ ತಾನು ನೇರ ಪ್ರವೇಶ ಪಡೆಯುವ ಅವಕಾಶ ಗಿಟ್ಟಿಸಲಿದೆ. ಐರ್ಲೆಂಡ್ ವಿರುದ್ಧ ವಿಂಡೀಸ್ ಸೋಲುಂಡರೆ, ನೇರ ಅರ್ಹತೆ ಪಡೆಯುವ ಅವಕಾಶವನ್ನು ಕೈಚೆಲ್ಲಲಿದ್ದು, ಭಾರತ ವಿರುದ್ಧ 0-5ರಲ್ಲಿ ಸರಣಿ ಸೋತರೂ ಶ್ರೀಲಂಕಾ ತಂಡವೇ ವಿಶ್ವಕಪ್‌ಗೆ ಪ್ರವೇಶ ಪಡೆಯಲಿದೆ.
Last Updated 11, Apr 2018, 12:34 PM IST


ಕಿವಿ ನೋವಿಗೆ ಅಂತ್ಯಹಾಡುವ ಸರಳ ಮನೆಮದ್ದುಗಳು
Wellness
|
Published: Friday, May  6, 2016,  8:02 [IST]
ದೇಹದಲ್ಲಿ ಎಲ್ಲಿ ನೋವುಂಟಾದರೂ ಅದನ್ನು ತಡೆದುಕೊಳ್ಳುವುದು ಕಷ್ಟಾಸಾಧ್ಯವಾಗುತ್ತದೆ. ದೇಹದಲ್ಲಿ ರೋಗ ನಿರೋಧಕ ಶಕ್ತಿ ಕುಂದಿದಾಗ ನಮ್ಮಲ್ಲಿ ಸಹಿಸುವ ಶಕ್ತಿ ನಷ್ಟವಾಗುತ್ತದೆ ಮತ್ತು ಈ ನೋವುಗಳದ್ದೇ ಜಯವಾಗಿರುತ್ತದೆ. ದೇಹದಲ್ಲಿ ಉಂಟಾಗುವ ನೋವುಗಳಿಗೆ ಬರಿಯ ಸೋಂಕುಗಳು ಮಾತ್ರ ಕಾರಣವಾಗಿಲ್ಲದೆ ಪ್ರದೂಷಿತ ವಾತಾವರಣ ನಮ್ಮ ಜೀವನ ಶೈಲಿ, ಆಹಾರ ಕೂಡ ಪರಿಣಾಮವನ್ನು ಬೀರುತ್ತದೆ. ಕಿವಿನೋವಿಗೆ ಹಳ್ಳಿ ಕಡೆಯ ಮನೆಮದ್ದು
ದೇಹಕ್ಕೆ ಬರುವ ನೋವುಗಳಲ್ಲಿ ಕಿವಿ ನೋವು ಕೂಡ ಒಂದಾಗಿದ್ದು ದೊಡ್ಡವರು ಮತ್ತು ಮಕ್ಕಳು ಎಂಬ ತಾರತಮ್ಯವಿಲ್ಲದೆ ಇದು ಕಾಡುತ್ತದೆ. ನೋವು ಹೆಚ್ಚಿದ್ದರೆ ಆಲಿಸುವ ತೊಂದರೆಯನ್ನು ಇದು ಉಂಟುಮಾಡುತ್ತದೆ, ಅಂತೆಯೇ ಆರೋಗ್ಯಕರ ಜೀವನವನ್ನು ಇದು ಹಾಳುಮಾಡುತ್ತದೆ. ಕಿವಿನೋವು ಬರಲು ಹಲವು ಕಾರಣಗಳಿದ್ದು ಇದರಲ್ಲಿ ದೀರ್ಘ ಮತ್ತು ಅಲ್ಪ ಕಾಲದ ಕಿವಿ ಸೋಂಕು, ದವಡೆಯ ಸಂಧಿವಾತ, ಕಿವಿಯ ಮೇಣ, ಕಿವಿಯಲ್ಲಿ ಏನಾದರೂ ಸಿಕ್ಕಿಹಾಕಿಕೊಂಡಿರುವುದು, ಒತ್ತಡ ಬದಲಾವಣೆ, ಕಿವಿಯಲ್ಲಿ ಗಾಯ, ಕಿವಿಯ ತಮಟೆಯಲ್ಲಿ ತೂತು, ನೋಯುತ್ತಿರುವ ಗಂಟಲು ಮತ್ತು ಸೈನಸ್ ಸೋಂಕು ಕಾರಣವಾಗಿರುತ್ತದೆ. ಕಿವಿ ನೋವು ಆರಂಭದಲ್ಲಿ ಅಲ್ಪವಾಗಿದ್ದರೆ ಮನೆಮದ್ದುಗಳ ಚಿಕಿತ್ಸೆಯನ್ನು ಮಾಡಿಕೊಳ್ಳಬಹುದಾಗಿದೆ. ಈ ನೋವು ತೀವ್ರವಾಗಿದೆ ಎಂದಾದಲ್ಲಿ ವೈದ್ಯರನ್ನು ನೀವು ಹೋಗಿ ಕಾಣಬೇಕಾಗುತ್ತದೆ. ಕಿವಿ ನೋವನ್ನು ತಡೆಗಟ್ಟಲು ಅನುಸರಿಸಬೇಕಾದ ವಿಧಾನಗಳೇನು?
ಕಿವಿ ನೋವು ತೀವ್ರವಾಗಿ ಉಂಟಾದಾಗ ಕೆಲವೊಂದು ರೋಗಲಕ್ಷಣಗಳನ್ನು ಇದು ತೋರ್ಪಡಿಸುತ್ತದೆ. ಬಾಹ್ಯ ಕಿವಿ ಕಾಲುವೆಯಲ್ಲಿ ನೋವು, ಕಿವಿಯಲ್ಲಿ ತುರಿಸುವಿಕೆ, ಕಿವಿಯಲ್ಲಿ ಝೇಂಕರಿಸುವ ಶಬ್ಧ, ಊದಿಕೊಂಡ ಕಿವಿ, ಕಿವಿ ಬಂದ್ ಆಗಿರುವುದು, ಕಿವಿಯಲ್ಲಿ ನೋವು, ಕಿವಿಯಿಂದ ದ್ರವ ವಿಸರ್ಜನೆ ಇತ್ಯಾದಿ ಲಕ್ಷಣಗಳಾಗಿವೆ. ಹಾಗಿದ್ದರೆ ತಾತ್ಕಾಲಿಕ ಪರಿಹಾರವನ್ನು ನೀಡುವ ಕಿವಿ ನೋವಿನ ಮದ್ದುಗಳನ್ನು ಇಂದಿನ ಲೇಖನದಲ್ಲಿ ನಾವು ನೀಡುತ್ತಿದ್ದು ನೋವು ತೀವ್ರವಾಗಿದ್ದಲ್ಲಿ ವೈದ್ಯರ ಉಪಚಾರ ಮಾಡಬೇಕಾಗುತ್ತದೆ...
ತುಳಸಿ ಎಲೆಗಳು
ತುಳಸಿ ಎಲೆಗಳು ಬೀಟಾ ಕ್ಯಾರೊಟಿನ್ ಅನ್ನು ಒಳಗೊಂಡಿದ್ದು ವಿಟಮಿನ್ ಸಿ ಇದರಲ್ಲಿದೆ. ಇಯುಜೊನಲ್, ಬೋರ್ನಲ್ ಅಂಶಗಳನ್ನು ಇದು ಪಡೆದಿದೆ. ಇದೊಂದು ಅದ್ಭುತ ಆಂಟಿಬ್ಯಾಕ್ಟೀರಿಯಲ್ ಮತ್ತು ಆಂಟಿಸೆಪ್ಟಿಕ್ ಅಂಶಗಳನ್ನು ಒಳಗೊಂಡಿದ್ದು ಕಿವಿ ನೋವಿಗೆ ಉತ್ತಮ ಪರಿಹಾರವನ್ನು ಒದಗಿಸುತ್ತದೆ. ತುಳಸಿಯ ಎಲೆಯಿಂದ ರಸವನ್ನು ಪಡೆದು 2 ಹನಿಗಳಷ್ಟು ನೋವಿರುವ ಕಿವಿಗೆ ಬಿಡಿ.
ಬೆಳ್ಳುಳ್ಳಿ
ಉತ್ಕರ್ಷಣ ನಿರೋಧಿ ಅಂಶಗಳನ್ನು ಬೆಳ್ಳುಳ್ಳಿಯು ಒಳಗೊಂಡಿದ್ದು ಕಿವಿ ನೋವಿಗೆ ಉತ್ತಮ ಪರಿಹಾರವನ್ನು ಇದು ಒದಗಿಸುತ್ತದೆ. ಬೇಯಿಸಿದ ಬೆಳ್ಳುಳ್ಳಿಯನ್ನು (3-4) ಚೆನ್ನಾಗಿ ಜಜ್ಜಿಕೊಂಡು ಸ್ವಲ್ಪ ನೀರಿಗೆ ಹಾಕಿ ಮತ್ತು ಚಿಟಿಕೆ ಉಪ್ಪನ್ನು ನೀರಿಗೆ ಸೇರಿಸಿಕೊಳ್ಳಿ. ನಂತರ ಇದನ್ನು ಹತ್ತಿಯ ಬಟ್ಟೆಯಲ್ಲಿ ಕಟ್ಟಿ ನೋಯುತ್ತಿರುವ ಕಿವಿಯ ಮೇಲಿಡಿ.
ಸಾಸಿವೆ ಎಣ್ಣೆ
ಆಂಟಿಬ್ಯಾಕ್ಟೀರಿಯಲ್ ಅಂಶಗಳನ್ನು ಸಾಸಿವೆ ಎಣ್ಣೆ ಒಳಗೊಂಡಿದ್ದು ಕವಿ ನೋವಿಗೆ ಇದು ಉತ್ತಮ ಪರಿಹಾರವನ್ನು ಒದಗಿಸುತ್ತದೆ. ತುಸು ಬೆಚ್ಚಗಿನ ಸಾಸಿವೆ ಎಣ್ಣೆಯನ್ನು (2-3 ಹನಿಗಳು) ನೋವಿರುವ ಕಿವಿಗೆ ಹಾಕಿ ಮತ್ತು ಹಾಗೆಯೇ ಸ್ವಲ್ಪ ಹೊತ್ತು ಬಿಡಿ.
ಕಿವಿಗೆ ಬೆಚ್ಚಗಿನ ಶಾಖ
ಕಿವಿ ನೋವನ್ನು ಕಡಿಮೆ ಮಾಡಲು ಸ್ವಚ್ಛವಾದ ಟವೆಲ್ ಅನ್ನು ಬಿಸಿ ನೀರಿಗೆ ಅದ್ದಿ ನಂತರ ಅದನ್ನು 20 ನಿಮಿಷಗಳ ಕಾಲ ನೋವಿರುವ ಕಿವಿಗೆ ಮೃದುವಾಗಿ ಒತ್ತಿಡಿ.
ಎಕ್ಯುಲಿಪ್ಟಸ್ ಎಣ್ಣೆ, ವಿಕ್ಸ್ ಮತ್ತು ನೀರಿನ ಮಿಶ್ರಣ
ಬೇಕಾದಷ್ಟು ಎಕ್ಯುಲಿಪ್ಟಸ್ ಎಣ್ಣೆಯನ್ನು ತೆಗೆದುಕೊಂಡು ಇದಕ್ಕೆ ಒಂದು ಸ್ಪೂನ್ನಷ್ಟು ವಿಕ್ಸ್ ಅನ್ನು ಬೆರೆಸಿ ಬಿಸಿಯಾದ ನೀರಿಗೆ ಹಾಕಿ. ನಂತರ ಮೂಗಿನಿಂದ ಆವಿಯನ್ನು ತೆಗೆದುಕೊಳ್ಳಿ ನೋವು ಕಡಿಮೆಯಾಗುವರೆಗೂ ಈ ಪ್ರಕ್ರಿಯೆಯನ್ನು ಮಾಡಿ ಇದು ನೋವನ್ನು ನಿವಾರಿಸಿ ಕಿವಿಯಿಂದ ಸೋರುವ ದ್ರವವನ್ನು ತಡೆಯುತ್ತದೆ.
ಈರುಳ್ಳಿ ರಸ
ಈರುಳ್ಳಿಯಿಂದ ಬೇರ್ಪಡಿಸಿದ ರಸವನ್ನು ಹತ್ತಿಯಲ್ಲಿ ಮುಳುಗಿಸಿ ಕಿವಿಯ ಮೇಲೆ ಒತ್ತಿಡಿ. ಇದು ನೋವನ್ನು ಕಡಿಮೆ ಮಾಡುತ್ತದೆ ಮತ್ತು ನೋವನ್ನು ಉಂಟುಮಾಡುವ ಬ್ಯಾಕ್ಟೀರಿಯಾವನ್ನು ನಿವಾರಿಸುತ್ತದೆ, ಅಂತೆಯೇ ಕೆಂಪಗಾದ ಕಿವಿ ಹಾಗೂ ತುರಿಕೆಯನ್ನು ದೂರಮಾಡುತ್ತದೆ.
ವಿಟಮಿನ್ ಸಿ ಮತ್ತು ಜಿಂಕ್ ಇರುವ ಆಹಾರಗಳು
ವಿಟಮಿನ್ ಸಿ ಮತ್ತು ಜಿಂಕ್ ಅಂಶ ಇರುವ ಆಹಾರಗಳನ್ನು ಸೇವಿಸಿ. ಲಿಂಬೆ, ಕಿತ್ತಳೆ, ಗುವಾ, ಸ್ಟ್ರಾಬೆರ್ರಿ, ಪಪ್ಪಾಯ, ಗೋಡಂಬಿ, ಗೋಧಿ ನೋವಿಗೆ ಕಾರಣವಾಗಿರು ಸೂಕ್ಷ್ಮಾಣುಗಳನ್ನು ಕೊಂದು ನೋವು ನಿವಾರಿಸುತ್ತದೆ.
ಚ್ಯುಯಿಂಗ್ ಗಮ್
ಕ್ಯಾಂಡಿ ಅಥವಾ ಗಮ್ ಅನ್ನು ಜಗಿಯುವುದು ವಿಮಾನ ಅಥವಾ ಟ್ರಕ್ಕಿಂಗ್ ಮಾಡುವಾಗ ಎತ್ತರಕ್ಕೆ ಹತ್ತುವಾಗ ಕಿವಿಯಲ್ಲಿ ಗಾಳಿ ತುಂಬಿ ಬಂದ್ ಆಗುವ ಅನುಭವವನ್ನು ನಿವಾರಿಸಿ ಕಿವಿ ನೋವನ್ನು ಕಡಿಮೆ ಮಾಡುತ್ತದೆ.
ಮಿನರಲ್ ಆಯಿಲ್
ಈಜುವಾಗ, ಕಿವಿಯಲ್ಲಿ ನೋವು ಉಂಟಾಗುವ ಅನುಭವ ಜನರಿಗಾಗುತ್ತದೆ. ಇದನ್ನು ತಡೆಗಟ್ಟಲು, ಈಜುವ ಮುನ್ನ ಕಿವಿಗೆ ಮಿನರಲ್ ಎಣ್ಣೆಯನ್ನು ಹಾಕಿಕೊಳ್ಳುವುದರಿಂದ ನೋವು ಉಂಟಾಗುವುದಿಲ್ಲ. ಹೀಗೆ ಮನೆಮದ್ದುಗಳನ್ನು ಬಳಸಿ ಕಿವಿನೋವಿಗೆ ತಾತ್ಕಾಲಿಕ ಉಪಶಮವನ್ನು ಕಂಡುಕೊಳ್ಳಬಹುದು. ನೋವು ತೀವ್ರವಾಗಿದ್ದಲ್ಲಿ ವೈದ್ಯರನ್ನು ಕಾಣಲೇಬೇಕಾಗುತ್ತದೆ.


ಗಂಭೀರ್'ಗೆ ನನ್ನ ಮೇಲಿನ ಸಿಟ್ಟು ಇನ್ನೂ ಕಡಿಮೆಯಾಗಿಲ್ಲ
Highlights
ಟೀಂ ಇಂಡಿಯಾ ಜೊತೆಗಿನ ತಮ್ಮ ಬಾಂಧ್ಯವ ಕುರಿತು ಮಾತನಾಡಿರುವ ಅವರು, ಹರ್ಭಜನ್, ಯುವರಾಜ್ ಹಾಗೂ ಜಹೀರ್'ಖಾನ್ ಜೊತೆಗೆ ಉತ್ತಮ ಒಡನಾಟವಿರುವುದಾಗಿ ಹೇಳಿದ್ದಾರೆ.
ಬೆಂಗಳೂರು(ಮೇ.04): ಟೀಂ ಇಂಡಿಯಾದ ಎಡಗೈ ಬ್ಯಾಟ್ಸ್'ಮನ್ ಗೌತಮ್ ಗಂಭೀರ್ ಅವರಿಗೆ ನನ್ನ ಮೇಲಿರುವ ಕೋಪ ಇನ್ನೂ ತಣ್ಣಗಾಗಿಲ್ಲ ಎಂದು ಪಾಕಿಸ್ತಾನದ ಮಾಜಿ ಕ್ರಿಕೆಟಿಗ ಶಾಹಿದ್ ಅಫ್ರಿದಿ ಹೇಳಿದ್ದಾರೆ.
‘‘ಕೆಲ ವರ್ಷಗಳ ಹಿಂದೆ ಮೈದಾನದಲ್ಲಿ ನನ್ನ ಹಾಗೂ ಗಂಭೀರ್ ನಡುವೆ ಮಾತಿನ ಚಕಮಕಿ ಉಂಟಾಗಿತ್ತು. ಬಳಿಕ ಆ ಮನಸ್ತಾಪ ಹಾಗೇ ಉಳಿದು ಬಿಟ್ಟಿದೆ. ಘಟನೆ ನಡೆದು ಸಾಕಷ್ಟು ವರ್ಷಗಳೇ ಕಳೆದರೂ ಗಂಭೀರ್'ಗೆ ನನ್ನ ಮೇಲಿನ ಸಿಟ್ಟು ಇನ್ನೂ ಕಡಿಮೆಯಾಗಿಲ್ಲ’’ ಎಂದು ಅಫ್ರಿದಿ ಹೇಳಿದ್ದಾರೆ.
ಟೀಂ ಇಂಡಿಯಾ ಜೊತೆಗಿನ ತಮ್ಮ ಬಾಂಧ್ಯವ ಕುರಿತು ಮಾತನಾಡಿರುವ ಅವರು, ಹರ್ಭಜನ್, ಯುವರಾಜ್ ಹಾಗೂ ಜಹೀರ್'ಖಾನ್ ಜೊತೆಗೆ ಉತ್ತಮ ಒಡನಾಟವಿರುವುದಾಗಿ ಹೇಳಿದ್ದಾರೆ.
ಇದೇ ವೇಳೆ ಚಾಂಪಿಯನ್ಸ್ ಟ್ರೋಫಿಯಲ್ಲಿ ಭಾರತ ಹಾಗೂ ಪಾಕಿಸ್ತಾನ ಮುಖಾಮುಖಿಯಾಗಲಿರುವುದು ಕುತೂಹಲ ಕೆರಳಿಸಿದೆ ಎಂದು ಅಫ್ರಿದಿ ಹೇಳಿದ್ದಾರೆ.
2007ರಲ್ಲಿ ಭಾರತ ಮತ್ತು ಪಾಕಿಸ್ತಾನದ ನಡುವೆ ಕಾನ್ಪುರದಲ್ಲಿ ನಡೆದ ಮೂರನೇ ಏಕದಿನ ಪಂದ್ಯದಲ್ಲಿ ಬ್ಯಾಟಿಂಗ್ ನಡೆಸುವ ವೇಳೆ ಬ್ಯಾಟಿಂಗ್ ನಡೆಸುತ್ತಿದ್ದ ಗೌತಮ್ ಗಂಭೀರ್ ಹಾಗೂ ಶಾಹಿದ್ ಅಫ್ರಿದಿ ನಡುವೆ ಮಾತಿನ ಚಕಮಕಿ ನಡೆದಿತ್ತು. ಪರಿಸ್ಥಿತಿ ಕಾವೇರುತ್ತಿದ್ದಂತೆ ಅಂಪೈರ್'ಗಳು ಅವರಿಬ್ಬರನ್ನು ಸಮಾಧಾನಪಡಿಸಿದ್ದರು.
Last Updated 11, Apr 2018, 12:40 PM IST


• ಸಕ್ಕರೆ ರಹಿತ ಜಗಿಯುವ ಗಮ್
• ನೀಲಗಿರಿ ಎಣ್ಣೆಯ
• ಲಿಂಬೆ, ದಾಲ್ಚಿನ್ನಿ ಮತ್ತು ಜೇನು.
ಸೇಬು ಮತ್ತು ದಾಲ್ಚಿನ್ನಿ
ತಿನ್ನಲು ಗರಿಮುರಿಯಾಗಿರುವ ಆಹಾರಗಳಾದ ಸೇಬು, ಕ್ಯಾರೆಟ್ ಮೊದಲಾದವು ಬಾಯಿಯ ದುರ್ವಾಸನೆ ಇಲ್ಲವಾಗಿಸಲು ನೆರವಾಗುತ್ತವೆ. ಸೇಬಿನಲ್ಲಿರುವ ಪೆಕ್ಟಿನ್ ಅಹಾರದ ಕೊಳೆಯುವಿಕೆಯನ್ನು ನಿಧಾನವಾಗಿಸುತ್ತದೆ ಹಾಗೂ ಲಾಲಾರಸವನ್ನು ಹೆಚ್ಚಿಸುತ್ತದೆ. ದಾಲ್ಚಿನ್ನಿಯಲ್ಲಿ ಸೂಕ್ಷ್ಮಜೀವಿನಿವಾರಕ ಗುಣವಿದೆ. ಮೊಸರಿನಲ್ಲಿಯೂ ಜೀರ್ಣಶಕ್ತಿಯನ್ನು ಹೆಚ್ಚಿಸುವ ಜಠರಸ್ನೇಹಿ ಬ್ಯಾಕ್ಟೀರಿಯಾಗಳಿದ್ದು ಇವು ಸಹಾ ಬಾಯಿಯ ದುರ್ವಾಸನೆಗೆ ಕಾರಣವಾಗುವ ಬ್ಯಾಕ್ಟೀರಿಯಾಗಳನ್ನು ನಿವಾರಿಸುತ್ತದೆ. ಒಂದು ಸೇಬು, ಒಂದು ಕ್ಯಾರೆಟ್ ಗಳನ್ನು ಚೆನ್ನಾಗಿ ತುರಿದು ಇದಕ್ಕೆ ಮೂರರಿಂದ ಐದು ದೊಡ್ಡ ಚಮಚ ಕಡಿಮೆ ಕೊಬ್ಬಿನ ಮೊಸರನ್ನು ಬೆರೆಸಿ. ಇದಕ್ಕೆ ಕೊಂಚ ಅಕ್ರೋಟು, ದಾಲ್ಚಿನ್ನಿ ಪುಡಿ ಬೆರೆಸಿ ಕುಡಿಯಿರಿ. ಈ ದ್ರವ ಬಾಯಿಯಲ್ಲಿನ ದ್ರವ್ಯತೆಯನ್ನು ಹೆಚ್ಚಿಸುತ್ತದೆ.
ಉಗುರುಬೆಚ್ಚನೆಯ ಉಪ್ಪುನೀರಿನ ಮುಕ್ಕಳಿಕೆ
ಬಾಯಿಯನ್ನು ಆಗಾಗ ಉಪ್ಪುನೀರಿನಿಂದ ಮುಕ್ಕಳಿಸುವುದರಿಂದಲೂ ಸೋಂಕುಗಳು ಉಂಟಾಗುವುದರಿಂದ ತಪ್ಪಿಸಬಹುದು ಹಾಗೂ ವಿಶೇಷವಾಗಿ ಗಂಟಲ ಒಳಭಾಗ ಬಾಯಿ ಹಾಗೂ ಹಲ್ಲು ಮತ್ತು ಒಸಡುಗಳ ಸಂಧುಗಳು ಬ್ಯಾಕ್ಟೀರಿಯಾಗಳಿಂದ ಮುಕ್ತವಾಗಿ ಬಾಯಿಯ ದುರ್ವಾಸನೆ ಇಲ್ಲವಾಗುತ್ತದೆ.
ಟೀ ಟ್ರೀ ಎಣ್ಣೆ (Tea tree oil)
ಒಂದು ಲೋಟ ಉಗುರುಬೆಚ್ಚನೆಯ ನೀರಿಗೆ ಒಂದೆರಡು ತೊಟ್ಟು ಟೀ ಟ್ರೀ ಎಣ್ಣೆ ಬೆರೆಸಿ ಈ ನೀರಿನಿಂದ ಸುಮಾರು ಐದು ನಿಮಿಷ ಮುಕ್ಕಳಿಸಿ. ಈ ಎಣ್ಣೆಯಲ್ಲಿ ಪ್ರಬಲ ಬ್ಯಾಕ್ಟೀರಿಯಾನಿವಾರಕ ಗುಣವಿದ್ದು ಬಾಯಿಯಲ್ಲಿರುವ ಹಲವಾರು ಬಗೆಯ ಬ್ಯಾಕ್ಟೀರಿಯಾಗಳನ್ನು ಕೊಂದು ಸ್ವಚ್ಛಗೊಳಿಸಿ ಬಾಯಿಯ ದುರ್ವಾಸನೆ ಇಲ್ಲವಾಗಿಸುತ್ತದೆ.
ಲವಂಗ, ದೊಡ್ಡಜೀರಿಗೆ ಮತ್ತು ಏಲಕ್ಕಿ ಜಗಿಯಿರಿ
ಒಂದು ವೇಳೆ ನೈಸರ್ಗಿಕ ಸುಗಂಧಭರಿತ ಬಾಯಿ ಸ್ವಚ್ಛಕಾರಕ ನಿಮ್ಮ ಆಯ್ಕೆಯಾಗಿದ್ದರೆ ಕೊಂಚ ದೊಡ್ಡಜೀರಿಗೆ (ಸೌಂಫ್), ಲವಂಗ ಮತ್ತು ಏಲಕ್ಕಿಯನ್ನು ಜಗಿದು ಪೂರ್ಣವಾಗಿ ನೀರಾದ ಬಳಿಕ ನುಂಗಿರಿ.
ಮೂಲಿಕೆಗಳು - ಪುದಿನಾ, ತುಳಸಿ ಮತ್ತು ಕೊತ್ತಂಬರಿ ಸೊಪ್ಪು
ನೈಸರ್ಗಿಕ ಉಪಶಮನ ನಿಮ್ಮ ಆಯ್ಕೆಯಾಗಿದ್ದರೆ ಹಾಗೂ ಹಲ್ಲು ಮತ್ತು ಒಸಡುಗಳನ್ನೂ ಸ್ವಚ್ಛಗೊಳಿಸಬೇಕಾಗಿದ್ದರೆ ಕೆಲವು ಮೂಲಿಕೆಗಳಾದ ಕೊತ್ತಂಬರಿ ಸೊಪ್ಪು, ಪುದಿನಾ ಮತ್ತು ತುಳಸಿ ಎಲೆಗಳು ಉತ್ತಮ ಆಯ್ಕೆಯಾಗಿದೆ. ಈ ಎಲೆಗಳಿಗೆ ಹಸಿರು ಬಣ್ಣ ನೀಡುವ ಹರಿತ್ತು ಬಾಯಿಯ ಒಳಭಾಗದಲ್ಲಿ ಸ್ವಚ್ಛಕಾರಕವಾಗಿ ಕಾರ್ಯನಿರ್ವಹಿಸುತ್ತದೆ ಹಾಗೂ ಬಾಯಿಯ ದುರ್ವಾಸನೆಯನ್ನು ಇಲ್ಲವಾಗಿಸುತ್ತದೆ.
ಸತುವಿನ ಸ್ವಚ್ಛಕಾರಕ (Zinc mouthwash)
ಔಷಧಿ ಅಂಗಡಿಯಲ್ಲಿ ಸಿಗುವ ಈ ಉತ್ಪನ್ನವನ್ನು ಮುಕ್ಕಳಿಸುವ ಮೂಲಕ ಅಥವಾ ಚ್ಯೂಯಿಂಗ್ ಗಮ್ ಅಗಿಯುವ ಮೂಲಕ ಇದಲ್ಲಿರುವ ಸತುವಿನ ಗ್ಲುಕೋನೇಟ್ ಒಸಡುಗಳ ಸಂಧುಗಳಲ್ಲಿರುವ ಆಹಾರಕಣಗಳನ್ನು ನಿವಾರಿಸಲು ನೆರವಾಗುವ ಮೂಲಕ ಬಾಯಿಯ ದುರ್ವಾಸನೆಯನ್ನು ನಿವಾರಿಸುತ್ತದೆ.
ಹಸಿರು ಟೀ
ಹಸಿರು ಟೀ ಯಲ್ಲಿರುವ ಪರಿಮಳ ಹಾಗೂ ಬ್ಯಾಕ್ಟೀರಿಯಾ ನಿವಾರಕ ಗುಣದಿಂದಾಗಿ ಇದರ ಸೇವನೆಯಿಂದ ತಾತ್ಕಾಲಿಕವಾಗಿ ಬಾಯಿಯ ದುರ್ವಾಸನೆ ಇಲ್ಲವಾಗುತ್ತದೆ. ಇದರಲ್ಲಿರುವ ಪಾಲಿಫೆನಾಲ್ ಗಳು ದುರ್ವಾಸನೆಯನ್ನು ಹೊರಹೊಮ್ಮುವುದರಿಂದ ತಡೆಯುತ್ತವೆ. ಉತ್ತಮ ಪರಿಣಾಮಕ್ಕಾಗಿ ದಿನಕ್ಕೆ ಮೂರು ಕಪ್ ಹಸಿರು ಟೀ ಕುಡಿಯಿರಿ.
ಲೋಳೆಸರ
ಇದೊಂದು ನೈಸರ್ಗಿಕ ಶಿಲೀಂಧ್ರನಿವಾರಕ ಹಾಗೂ ಬ್ಯಾಕ್ಟೀರಿಯಾನಿವಾರಕ ಗುಣಗಳು ಬಾಯಿಯನ್ನು ಸ್ವಚ್ಛಗೊಳಿಸಿ ಹಲ್ಲುಗಳ ಸಂಧುಗಳಲ್ಲಿರುವ ಕೊಳೆಯನ್ನು ನಿವಾರಿಸುತ್ತದೆ.
ಸೇಬಿನ ಶಿರ್ಕಾ (Apple cider vinegar)
ಎರಡು ದೊಡ್ಡ ಚಮಚ ಸೇಬಿನ ಶಿರ್ಕಾವನ್ನು ಒಂದು ಲೋಟ ನೀರಿನಲ್ಲಿ ಬೆರೆಸಿ ಇದರಿಂದ ಬಾಯಿಯನ್ನು ಸತತವಾಗಿ ಐದು ನಿಮಿಷಗಳವರೆಗೆ ಮುಕ್ಕಳಿಸಿ. ಬಳಿಕ ಸಾಮಾನ್ಯ ನೀರಿನಿಂದ ಮುಕ್ಕಳಿಸಿ ಸ್ವಚ್ಛಗೊಳಿಸಿ. ಇದರಲ್ಲಿರುವ ಬ್ಯಾಕ್ಟೀರಿಯಾ ನಿವಾರಕ ಗುಣ ಬಾಯಿಯ ದುರ್ವಾಸನೆಯಿಂದ ಮುಕ್ತಿ ದೊರಕುತ್ತದೆ.
ಕೊಬ್ಬರಿ ಎಣ್ಣೆ
ಒಂದು ದೊಡ್ಡ ಚಮಚ ಅಪ್ಪಟ ಕೊಬ್ಬರಿ ಎಣ್ಣೆಯನ್ನು ಬಾಯಿಗೆ ಹಾಕಿಕೊಂಡು ಸುಮಾರು ಐದು ನಿಮಿಷಗಳವರೆಗೆ ಮುಕ್ಕಳಿಸಿ ಉಗಿಯಿರಿ. ಬಳಿಕ ಉಗುರುಬೆಚ್ಚನೆಯ ನೀರಿನಿಂದ ಮುಕ್ಕಳಿಸಿ. ಬಾಯಿಯ ದುರ್ವಾಸನೆ ಇಲ್ಲವಾಗುವವರೆಗೂ ನಿತ್ಯವೂ ಈ ವಿಧಾನ ಅನುಸರಿಸಿ. ಬಾಯಿಯನ್ನು ದುರ್ವಾಸನೆ ಮುಕ್ತ ಹಾಗೂ ಆರೋಗ್ಯಕರವಾಗಿರಿಸಲು ಇದೊಂದು ಜನಪ್ರಿಯ ವಿಧಾನವಾಗಿದೆ.
ಶುಂಠಿಯ ರಸ
ಒಂದು ಲೋಟ ಉಗುರುಬೆಚ್ಚನೆಯ ನೀರಿಗೆ ಒಂದು ಚಿಕ್ಕ ಚಮಚ ಶುಂಠಿಯ ರಸ ಬೆರೆಸಿ ಈ ನೀರಿನಿಂದ ಬಾಯಿಯನ್ನು ಮುಕ್ಕಳಿಸಿ. ಪ್ರತಿ ಊಟದ ಬಳಿಕವೂ ಈ ನೀರಿನಿಂದ ಬಾಯಿಯನ್ನು ಮುಕ್ಕಳಿಸಿಕೊಳ್ಳುವುದರಿಂದ ಬಾಯಿಯ ದುರ್ವಾಸನೆ ಇಲ್ಲವಾಗುತ್ತದೆ. ಶುಂಠಿಯ ಸೂಕ್ಷ್ಮಜೀವಿ ನಿವಾರಕ ಗುಣ ಬಾಯಿಯ ಸೋಂಕನ್ನು ನಿವಾರಿಸಿ ದುರ್ವಾಸನೆಮುಕ್ತವಾಗಿಸುತ್ತದೆ.
ಸಕ್ಕರೆ ರಹಿತ ಚ್ಯೂಯಿಂಗ್ ಗಮ್(Sugar-free gum)
ಮಾರುಕಟ್ಟೆಯಲ್ಲಿ ಸಿಗುವ ಈ ಗಮ್ ಜಗಿಯುವುದರಿಂದಲೂ ದುರ್ವಾಸನೆ ಇಲ್ಲವಾಗುತ್ತದೆ ಹಾಗೂ ಆರೋಗ್ಯಕರ ಪ್ರಮಾಣದ ಲಾಲಾರಸ ಉತ್ಪತ್ತಿಯಾಗಲು ನೆರವಾಗುತ್ತದೆ. ತನ್ಮೂಲಕ ಬಾಯಿ ಹಾಗೂ ಗಂಟಲಿನಲ್ಲಿ ಹೆಚ್ಚಿನ ಲಾಲಾರಸ ಸ್ರವಿಸಿ ದುರ್ವಾಸನೆಗೆ ಕಾರಣವಾದ ಕಣಗಳೂ ಜಠರಕ್ಕೆ ರವಾನೆಯಾಗುತ್ತದೆ. ಈ ಉತ್ಪನ್ನಗಳು ವಿವಿಧ ಸ್ವಾದಗಳಲ್ಲಿಯೂ ದೊರಕುತ್ತದೆ. ಪುದಿನಾ ಹೆಚ್ಚಿನವರ ನೆಚ್ಚಿನ ಸ್ವಾದವಾಗಿದೆ.
ನೀಲಗಿರಿ ಎಣ್ಣೆಯ ಮುಕ್ಕಳಿಕೆ
ಒಂದು ಕಪ್ ನೀರಿಗೆ ಎರಡು ಮೂರು ತೊಟ್ಟು ನೀಲಗಿರಿ ಎಣ್ಣೆಯನ್ನು ಬೆರೆಸಿ ನಿತ್ಯವೂ ಈ ನೀರಿನಿಂದ ಬಾಯಿಯನ್ನು ಮುಕ್ಕಳಿಸಿ. ಈ ಎಣ್ಣೆಯಲ್ಲಿನ ಉರಿಯೂತ ನಿವಾರಕ ಗುಣ ಮತ್ತು ಗುಣಪಡಿಸುವ ಗುಣ ಬಾಯಿಯಲ್ಲಿರುವ ವಿವಿಧ ಬಗೆಯ ಬ್ಯಾಕ್ಟೀರಿಯಾಗಳ ಮೇಲೆ ಧಾಳಿಯಿಟ್ಟು ದುರ್ವಾಸನೆ ಇಲ್ಲವಾಗುತ್ತದೆ.
ಏಲಕ್ಕಿ
ಒಂದು ವೇಳೆ ಬೆಳ್ಳುಳ್ಳಿ ಮತ್ತು ನೀರುಳ್ಳಿಯಿಂದ ಕೂಡಿದ ಆಹಾರವನ್ನು ಸೇವಿಸಿದ ಬಳಿಕ ದುರ್ವಾಸನೆ ಎದುರಾದರೆ ಊಟವಾದ ಬಳಿಕ ಒಂದು ಏಲಕ್ಕಿಯನ್ನು ಚೆನ್ನಾಗಿ ಅಗಿದು ನುಂಗಿರಿ. ಸಿಪ್ಪೆ ಅಗಿಯುವುದು ಇಷ್ಟವಾಗದಿದ್ದರೆ ಬರೆಯ ಬೀಜಗಳನ್ನು ಜಗಿದರೂ ಸರಿ. ಇದರಿಂದಲೂ ಬಾಯಿಯ ದುರ್ವಾಸನೆ ಇಲ್ಲವಾಗುತ್ತದೆ.
ಲಿಂಬೆ, ದಾಲ್ಚಿನ್ನಿ ಮತ್ತು ಜೇನು
ಎರಡು ಲಿಂಬೆಗಳ ರಸ, ಒಂದೂವರೆ ದೊಡ್ಡಚಮಚ ಚೆಕ್ಕೆ ಪುಡಿ ಹಾಗೂ ಎರಡು ದೊಡ್ಡ ಚಮಚ ಜೇನನ್ನು ಗಾಳಿಯಾಡದ ಜಾಡಿಯಲ್ಲಿ ಹಾಕಿ ಇದಕ್ಕೆ ಒಂದು ಕಪ್ ಬಿಸಿನೀರು ಹಾಕಿ ಚೆನ್ನಾಗಿ ಕಲಕಿ ಮುಚ್ಚಳ ಮುಚ್ಚಿ. ಪ್ರತಿಬಾರಿ ಹಲ್ಲುಜ್ಜಿಕೊಂಡ ಬಳಿಕ ಈ ನೀರನ್ನು ಬಳಸಿ ಬಾಯಿಯನ್ನು ಮುಕ್ಕಳಿಸಿ. ಬಳಿಕ ತಣ್ಣೀರಿನಿಂದ ಮುಕ್ಕಳಿಸಿ. ಉಳಿದ ದ್ರವವನ್ನು ಮತ್ತೆ ಮುಚ್ಚಳ ಮುಚ್ಚಿ ಮುಂದಿನ ಬಾರಿಯ ಬಳಕೆಗಾಗಿ ತೆಗೆದಿರಿಸಿ. ಲವಂಗ ಮತ್ತು ಜೇನಿನಲ್ಲಿರುವ ಬ್ಯಾಕ್ಟೀರಿಯಾ ನಿವಾರಕ ಗುಣಗಳು ಬಾಯಿಯನ್ನು ಕೀಟಾಣುರಹಿತವಾಗಿಸಿ ಸ್ವಚ್ಛಗೊಳಿಸಲು ನೆರವಾಗುತ್ತವೆ.
ಬಾಯಿಯ ದುರ್ವಾಸನೆ ಇಲ್ಲವಾಗಿಸಲು ಅನುಸರಿಸಬೇಕಾದ ಜೀವನಶೈಲಿಯ ಮಾರ್ಪಾಡುಗಳು
* ಬಾಯಿಯ ಸ್ವಚ್ಛತೆಯನ್ನು ಕಾಪಾಡಿಕೊಳ್ಳುವ ಕ್ರಮಗಳನ್ನು ಅನುಸರಿಸುವುದು ಬಾಯಿಯ ದುರ್ವಾಸನೆ ಇಲ್ಲವಾಗಿಸಲು ಪ್ರಮುಖ ಕ್ರಮವಾಗಿದೆ. ಇದರಲ್ಲಿ ದಿನಕ್ಕೆರಡು ಬಾರಿ ಬಾಯಿಯನ್ನು ಉಜ್ಜಿ ಸ್ವಚ್ಛಗೊಳಿಸುವುದು, ಫ್ಲಾಸ್ ಬಳಸಿ ಹಲ್ಲುಗಳ ನಡುವಣ ಸಂಧುಗಳನ್ನು ಸ್ವಚ್ಛಗೊಳಿಸುವುದು, ನಾಲಿಗೆಯನ್ನು ಕೆರೆದು ಸ್ವಚ್ಛಗೊಳಿಸುವುದು, ಬ್ಯಾಕ್ಟೀರಿಯಾನಿವಾರಕ ದ್ರಾವಣದಿಂದ ಬಾಯಿಯನ್ನು ದಿನಕ್ಕೆರಡು ಬಾರಿ ಮುಕ್ಕಳಿಸುವುದು, ಪ್ರತಿ ಮೂರು ತಿಂಗಳಿಗೊಂದು ಹಲುಜ್ಜುವ ಬ್ರಶ್
ಬದಲಿಸುವುದು ಇತ್ಯಾದಿಗಳನ್ನು ಅಗತ್ಯವಾಗಿ ಅನುಸರಿಸಬೇಕಾಗಿದೆ.
* ಕನಿಷ್ಟ ವರ್ಷಕ್ಕೆರಡು ಬಾರಿಯಾದರೂ ನಿಮ್ಮ ದಂತವೈದ್ಯರನ್ನು ಸಂಪರ್ಕಿಸಿ ಹಲ್ಲು, ಒಸಡುಗಳನ್ನು ತಪಾಸಣೆಗೊಳಪಡಿಸಿಕೊಂಡು ಸಲಹೆ ಪಡೆಯಬೇಕು. ಅಲ್ಲದೇ ನಿಮ್ಮ ಇತರ ಔಷಧಿಗಳು ಈ ದುರ್ವಾಸನೆಗೇನಾದರೂ ಕಾರಣವೇ ಎಂಬುದನ್ನು ಕೇಳಿ ಖಚಿತಪಡಿಸಿಕೊಳ್ಳಿ.
* ಧೂಮಪಾನ, ತಂಬಾಕು ಆಧಾರಿತ ಉತ್ಪನ್ನಗಳಿಗೆ ಕಡ್ಡಾಯವಾಗಿ ಇಲ್ಲ ಎನ್ನುವುದು
* ಕೆಫೀನ್ ಮತ್ತು ಮದ್ಯ ಯುಕ್ತ ಪಾನೀಯಗಳ ವರ್ಜನೆ, ಇದರಿಂದ ಬಾಯಿ ಒಣಗಬಹುದು.
* ದಿನದ ಅವಧಿಯಲ್ಲಿ ಸಾಕಷ್ಟು ನೀರು ಕುಡಿದು ದೇಹದಲ್ಲಿ ನೀರಿನ ಕೊರತೆಯಾಗದಂತೆ ನೋಡಿಕೊಳ್ಳಿ.
* ನಿದ್ದೆಯ ಕೊರತೆಯಿಂದ ರೋಗ ನಿರೋಧಕ ಶಕ್ತಿ ಕುಂಠಿತವಾಗುತ್ತದೆ ಹಾಗೂ ಒತ್ತಡಕ್ಕೆ ಸುಲಭವಾಗಿ ಒಳಗಾಗುತ್ತದೆ. ಹಾಗಾಗಿ, ದಿನಕ್ಕೆ ಕನಿಷ್ಟ ಏಳು ಘಂಟೆಗಳಾದರೂ ಗಾಢನಿದ್ದೆ ಅವಶ್ಯವಾಗಿದೆ.
* ಮಾನಸಿಕ ಒತ್ತಡವೂ ದೇಹದಲ್ಲಿ ದುರ್ವಾಸನೆಗೆ ಕಾರಣವಾಗುತ್ತದೆ ಎಂಬುದು ನಿಮಗೆ ಗೊತ್ತಿತ್ತೇ? ಹಾಗಾಗಿ ಬಾಯಿಯ ದುರ್ವಾಸನೆ ಇಲ್ಲವಾಗಲು ಮಾನಸಿಕ ಒತ್ತಡ ಇಲ್ಲದಿರುವುದೂ ಅಗತ್ಯ.
* ನೀವು ಸೇವಿಸುವ ಆಹಾರಗಳ ಬಗ್ಗೆ ಗಮನವಿರಲಿ. ವಿಶೇಷವಾಗಿ ಬೆಳ್ಳುಳ್ಳಿ, ಹಸಿ ನೀರುಳ್ಳಿ ಹಾಗೂ ಮಸಾಲೆಯುಕ್ತ ಆಹಾರಗಳ ಬಗ್ಗೆ ಎಚ್ಚರವಿರಲಿ. ಅತಿಯಾದ ಸಕ್ಕರೆ ಇರುವ ಆಹಾರಗಳೂ ಬಾಯಿಯ ದುರ್ವಾಸನೆಗೆ ಕಾರಣವಾಗುತ್ತವೆ.ಒಂದು ವೇಳೆ ಈ ವಿಧಾನಗಳನ್ನು ಅನುಸರಿಸಿದ ಬಳಿಕವೂ ಬಾಯಿಯ ದುರ್ವಾಸನೆ ಮುಂದುವರೆದರೆ ನೀವು ತಜ್ಜ ವೈದ್ಯರ
ಸಲಹೆ ಪಡೆಯಬೇಕು ಹಾಗೂ ಇದಕ್ಕೆ ನೀವು ಸೇವಿಸುವ ಯಾವುದಾದರೂ ಔಷಧಿಯ ಅಡ್ಡಪರಿಣಾಮ ಕಾರಣವೇ ಎಂಬುದನ್ನು ಖಚಿತಪಡಿಸಿಕೊಳ್ಳಬೇಕು.


Bangalore, First Published 14, Jun 2019, 2:57 PM IST
Highlights

ಇಂಡಿಯಾ ಮೇಲಿರುವ ವಿಶೇಷ ಪ್ರೀತಿ-ಗೌರವಕ್ಕೆ ಅನೇಕ ಸೆಲೆಬ್ರಿಟಿಗಳು ತಮ್ಮ ಮಕ್ಕಳಿಗೆ 'ಇಂಡಿಯಾ' ಎಂದು ನಾಮಕರಣ ಮಾಡುತ್ತಾರೆ. ಅಂತಹದೇ ದೇಶಪ್ರೇಮ ಉಳ್ಳ ಈ ನಟ ತನ್ನ ಮಗಳಿಗೆ 'ಇಂಡಿಯಾ' ಎಂದು ಹೆಸರಿಟ್ಟಿದ್ದಾನೆ.

ಭಾರತೀಯ ಸಂಸ್ಕೃತಿ, ಜನರ ಪ್ರೀತಿ ಹಾಗೂ ಇಲ್ಲಿನ ಆಹಾರಕ್ಕೆ ಮಾರು ಹೋಗುವವರೇ ಜಾಸ್ತಿ. ವಿದೇಶಿ ಸೆಲೆಬ್ರಿಟಿಗಳಿಗೂ ಇಂಡಿಯಾ ಮೇಲೆ ಎಲ್ಲಿಲ್ಲದ ಕಾಳಜಿ ಹಾಗೂ ಪ್ರೀತಿ. ಸಿನಿ ತಾರೆಯರು, ಕ್ರಿಕೆಟಿಗರು ಹಾಗೂ ರಾಜಕಾರಣಿಗಳೂ ಎಲ್ಲರೂ ತಮ್ಮ ಮಕ್ಕಳಿಗೆ ಇಂಡಿಯಾ ಎಂದು ಹೆಸರಿಡಲು ಇಷ್ಟ ಪಡುತ್ತಾರೆ.

ಎವೆಂಜರ್ಸ್ ಫೇಮ್ ಕ್ರಿಸ್ ಹೆಮ್ಸ್ ವರ್ಥ್‌ಗೆ ಭಾರತದ ಮೇಲಿರುವ ಪ್ರೀತಿ ಹಾಗೂ ಗೌರವದಿಂದ ತನ್ನ ಮಗಳಿಗೆ 'ಇಂಡಿಯಾ' ಹೆಸರನ್ನು ಇಟ್ಟಿದ್ದಾರೆ.
ಇವರಿಗೇಕೆ ಇಂಡಿಯಾ ಮೇಲೆ ಇಷ್ಟೊಂದು ಪ್ರೀತಿ? ಮತ್ತ್ಯಾವ ದೇಶದ ಮೇಲೂ ಇಲ್ಲವಾ ಎಂದು ಅನುಮಾನ ಹುಟ್ಟುವುದು ಸಹಜ! ಅದಕ್ಕೆ ಕ್ರಿಸ್ ಹೆಮ್ಸ್ ಅವರು ಒಮ್ಮೆ ಮಾಧ್ಯಮಗಳ ಮುಂದೆ ಹೇಳಿಕೊಂಡಿದ್ದಾರೆ.

ಕ್ರಿಸ್ ಹೆಮ್ಸ್ 'ಧಾಕಾ' ಶೂಟಿಂಗ್‌ಗಾಗಿ ಭಾರತಕ್ಕೆ ಆಗಮಿಸಿದ್ದರು. ಅಹಮದಾಬಾದ್ ಹಾಗೂ ಮುಂಬೈನಲ್ಲಿ ಚಿತ್ರೀಕರಣ ನಡೆದಿದೆ. ಶೂಟಿಂಗ್ ನೋಡಲು ಆಗಮಿಸಿದ ಜನರು ತೋರಿಸಿದ ಪ್ರೀತಿ , ಗೌರವಕ್ಕೆ ಹೆಮ್ಸ್ ಫುಲ್ ಫಿದಾ ಆಗಿದ್ದಾರೆ.ಹಾಗಾಗಿ ಮಗಳಿಗೆ ಇಂಡಿಯಾ ಎಂದು ಹೆಸರಿಟ್ಟಿದ್ದಾರೆ.
ಸೌತ್ ಆಫ್ರಿಕಾ ಆಟಗಾರ ಜಾಂಟಿ ರೋಡ್ಸ್ ಕೂಡಾ ತಮ್ಮ ಮಗಳಿಗೆ ‘ಇಂಡಿಯಾ’ ಎಂದು ಹೆಸರಿಟ್ಟಿದ್ದರು.
Last Updated 14, Jun 2019, 3:01 PM IST


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಪದಕ ವೇದಿಕೆ ಏರಿದ ಸಾಕ್ಷಿ, ವಿನೇಶ್
ಏಷ್ಯನ್ ಕುಸ್ತಿ ಚಾಂಪಿಯನ್‌ಷಿಪ್ ರಿಯೊ ಒಲಿಂಪಿಕ್ಸ್ ಕಂಚಿನ ಪದಕ ವಿಜೇತೆ ಸಾಕ್ಷಿ ಮಲಿಕ್ ಮತ್ತು ಏಷ್ಯನ್ ಗೇಮ್ಸ್ ಚಾಂಪಿಯನ್ ವಿನೇಶ್ ಫೋಗಾಟ್ ಇಲ್ಲಿ ನಡೆದ ಏಷ್ಯನ್ ಕುಸ್ತಿ ಚಾಂಪಿಯನ್‌ಷಿಪ್‌ನಲ್ಲಿ ಕಂಚಿನ ಪದಕಕ್ಕೆ ಸಮಾಧಾನ ಪಟ್ಟುಕೊಂಡಿದ್ದಾರೆ.
PTI | Updated:
Apr 27, 2019, 05:00AM IST
ಏಷ್ಯನ್ ಕುಸ್ತಿ ಚಾಂಪಿಯನ್‌ಷಿಪ್
ಚೀನಾ : ರಿಯೊ ಒಲಿಂಪಿಕ್ಸ್ ಕಂಚಿನ ಪದಕ ವಿಜೇತೆ ಸಾಕ್ಷಿ ಮಲಿಕ್ ಮತ್ತು ಏಷ್ಯನ್ ಗೇಮ್ಸ್ ಚಾಂಪಿಯನ್ ವಿನೇಶ್ ಫೋಗಾಟ್ ಇಲ್ಲಿ ನಡೆದ ಏಷ್ಯನ್ ಕುಸ್ತಿ ಚಾಂಪಿಯನ್‌ಷಿಪ್‌ನಲ್ಲಿ ಕಂಚಿನ ಪದಕಕ್ಕೆ ಸಮಾಧಾನ ಪಟ್ಟುಕೊಂಡಿದ್ದಾರೆ. ಇದರೊಂದಿಗೆ ಚಾಂಪಿಯನ್‌ಷಿಪ್‌ನಲ್ಲಿ ಭಾರತೀಯ ವನಿತೆಯರ ಹೋರಾಟ ನಾಲ್ಕು ಕಂಚಿನ ಪದಕಗಳಿಗೆ ಸೀಮಿತಗೊಂಡಿತು.
ಸಾಕ್ಷಿ (62 ಕೆಜಿ), ವಿನೇಶ್ (53 ಕೆಜಿ) ಇಬ್ಬರೂ ಕ್ವಾರ್ಟರ್‌ಫೈನಲ್ ಸೆಣಸಾಟಗಳಲ್ಲಿ ಸೋತರು. ಆದರೆ, ಪ್ರತಿಸ್ಪರ್ಧಿಗಳು ಫೈನಲ್ ತಲುಪಿದ ಕಾರಣ ಸಾಕ್ಷಿ ಮತ್ತು ವಿನೇಶ್ ಕೊನೆಗೂ ರೆಪೆಚೇಜ್ ಸುತ್ತಿನ ಮೂಲಕ ಪದಕ ವೇದಿಕೆ ಏರುವಲ್ಲಿ ಯಶಸ್ವಿಯಾಗಿದ್ದಾರೆ. ಕಂಚಿನ ಪದಕಕ್ಕಾಗಿ ನಡೆದ ಸೆಣಸಾಟಗಳಲ್ಲಿ ವಿನೇಶ್ 8-1 ಅಂಕಗಳ ಅಂತರದಿಂದ ವಿಶ್ವ ಚಾಂಪಿಯನ್‌ಷಿಪ್ ಕಂಚಿನ ಪದಕ ವಿಜೇತೆ ಚೀನಾದ ಕಿಯಾನ್ಯು ಪಾಂಗ್ ವಿರುದ್ಧ ಗೆದ್ದರೆ, ಸಾಕ್ಷಿ 9-6 ಅಂಕಗಳ ಅಂತರದಿಂದ ಉತ್ತರ ಕೊರಿಯಾದ ಹೈಯಾನ್ ಜಿಯಾಂಗ್ ಮುನ್ ಅವರನ್ನು ಮಣಿಸಿ ಕಂಚಿನ ಪದಕ ತಮ್ಮದಾಗಿಸಿಕೊಂಡರು. ಗುರುವಾರ ಮಂಜು ಕುಮಾರಿ (59 ಕೆಜಿ) ಮತ್ತು ದಿವ್ಯಾ ಕಾಕ್ರನ್ (68 ಕೆಜಿ) ಕಂಚಿನ ಪದಕ ಜಯಿಸಿದ್ದರು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಅತಿಯಾದ ಆಹಾರ ಸೇವನೆ ಮಾರಕ
ದೇಹ ಮತ್ತು ಆರೋಗ್ಯಕ್ಕೆ ಒಳ್ಳೆಯ ಆಹಾರವೆಂದು ಅದನ್ನೇ ಅತಿಯಾಗಿ ತಿನ್ನುವುದು  ಒಳ್ಳೆಯದಲ್ಲ. ಯಾವುದೇ ಆಹಾರ ಸೇವಿಸುವುದಿದ್ದರೂ ಇತಿಮಿತಿ ಇರಬೇಕು ಎಂದು ಡಯಟೀಷನ್  ಹೇಳುತ್ತಾರೆ.
| Updated:
Dec 24, 2014, 04:42AM IST
ದೇಹ ಮತ್ತು ಆರೋಗ್ಯಕ್ಕೆ ಒಳ್ಳೆಯ ಆಹಾರವೆಂದು ಅದನ್ನೇ ಅತಿಯಾಗಿ ತಿನ್ನುವುದು ಒಳ್ಳೆಯದಲ್ಲ. ಯಾವುದೇ ಆಹಾರ ಸೇವಿಸುವುದಿದ್ದರೂ ಇತಿಮಿತಿ ಇರಬೇಕು ಎಂದು ಡಯಟೀಷನ್ ಹೇಳುತ್ತಾರೆ.
ಯಾವ ಆಹಾರದ ಪ್ರಮಾಣ ಎಷ್ಟಿರಬೇಕು ಮತ್ತು ಅತಿಯಾದರೆ ಹೇಗೆ ಪರಿಣಾಮ ಬೀರುತ್ತದೆ ಎಂದು ಡಯಟೀಷನ್ ಇಲ್ಲಿ ವಿವರಿಸಿದ್ದಾರೆ.
ಕೆಲವು ಆಹಾರವು ಆರೋಗ್ಯಕ್ಕೆ ಒಳ್ಳೆಯದು ಎಂದು ಗೊತ್ತಾದರೆ ಅದನ್ನು ಅತಿಯಾಗಿ ಸೇವಿಸುತ್ತಾರೆ. ಆದರೆ ಅದು ಅತಿಯಾದರೆ ಒಳ್ಳೆಯದಲ್ಲ ಎಂದು ಕೋಕಿಲಾಬೆನ್ ಧೀರೂಬಾಯಿ ಅಂಬಾನಿ ಆಸ್ಪತ್ರೆಯ ಮುಖ್ಯ ಡಯಟೀಷನ್ ಭಕ್ತಿ ಆರ್ ಸಮಂತ್ ಹೇಳುತ್ತಾರೆ.
ಉದಾಹರಣೆಗೆ ಓಟ್ಸ್ ತೂಕ ಕಡಿಮೆ ಮಾಡುತ್ತದೆ ಎಂದು ದಿನಪೂರ್ತಿ ಅದನ್ನೇ ತಿನ್ನುವುದಲ್ಲ. ಕೆಲವು ರೋಗಿಗಳು ತಮ್ಮ ಒಂದು ಹೊತ್ತಿನ ಊಟದಲ್ಲಿ ಮೂರು ಬೌಲ್ ಗೋಧಿ ಕಡಿ ತಿನ್ನುವುದನ್ನು ತಾವು ನೋಡಿರುವುದಾಗಿ ಭಕ್ತಿ ಹೇಳುತ್ತಾರೆ.
‘ಆದರೆ ನೀವು ತುಂಬಾ ಚಟುವಟಿಕೆಯುಳ್ಳವರಾದರೆ ಆಹಾರದ ಮೂಲಕ ಪಡೆದ ಕ್ಯಾಲರಿಯನ್ನು ದೇಹವು ಬರ್ನ್ ಮಾಡುತ್ತದೆ. ನೀವು ಚಟುವಟಿಕೆಯಿಂದ ಇರದಿದ್ದರೆ ಅದು ಕೊಬ್ಬಾಗಿ ಪರಿವರ್ತನೆಗೊಳ್ಳುತ್ತದೆ’ ಎಂದು ಕನ್ಸಲ್ಟಿಂಗ್ ಡಯಟೀಷನ್ ಜ್ಯೋತಿ ಲಾಲ್ವಾನಿ ಹೇಳುತ್ತಾರೆ.
ಮಿತವಾಗಿ ಸೇವಿಸಬೇಕಿರುವ ಆರೋಗ್ಯಕರ ಆಹಾರದ ಪಟ್ಟಿ ಇಲ್ಲಿದೆ.
ಸೋಯಾ: ಒಂದು ಹೊತ್ತಿನ ಊಟದಲ್ಲಿ 200 ಗ್ರಾಂ ಅಷ್ಟೇ ಇರಬೇಕು. ಇಡೀ ಸೋಯಾದಲ್ಲಿ ಅಧಿಕವಾದ ಆರೋಗ್ಯಕರ ಪ್ರೊಟೀನ್ ಮತ್ತು ಫೈಬರ್ ಇದೆ. ಇದು ಕೊಬ್ಬಿನಂಶವನ್ನು ಕಡಿಮೆ ಮಾಡುತ್ತದೆ. ಆದರೆ ಸೋಯಾದಲ್ಲಿ ಜೈವಿಕವಾಗಿ ಕ್ರಿಯಾಶೀಲವಾಗಿರುವ ಐಸೊಫ್ಲೇವನ್ಸ್ ಎಂದು ಕರೆಯಲಾಗುವ ಮಿಶ್ರಣವು ದೊಡ್ಡ ಪ್ರಮಾಣದಲ್ಲಿದೆ. ವಿಪರೀತ ಮತ್ತು ನಿಯಮಿತವಾಗಿ ಬಳಸುವುದರಿಂದ ದೇಹದ ಈಸ್ಟ್ರೋಜೆನ್ ಸಕ್ರಿಯಗೊಳಿಸುತ್ತದೆ ಹಾಗೂ ಹಾರ್ಮೋನ್ ಅಸಮತೋಲನಗೊಳಿಸುತ್ತದೆ. ಅಂದರೆ ಪುರುಷರಲ್ಲಿ ಫಲವತ್ತತೆ ಕಡಿಮೆಯಾಗಿ ಕಾಮಾಸಕ್ತಿ ಕಡಿಮೆಯಾಗುತ್ತದೆ. ಮಹಿಳೆಯರಲ್ಲಿ ಬಂಜೆತನ ಉಂಟಾಗುತ್ತದೆ.
ಸೊಪ್ಪು:
ಒಂದು ಊಟದಲ್ಲಿ 30-35 ಗ್ರಾಂ ಇರಬೇಕು. ಸ್ವಲ್ಪ ಆವಿಯಲ್ಲಿ ಇದನ್ನು ಬೇಯಿಸಿದರೆ ಇದರಲ್ಲಿ ಅಧಿಕವಾಗಿರುವ ಅಕ್ಸಾಲಿಕ್ ಆ್ಯಸಿಡ್, ಆ್ಯಸಿಡಿಕ್ ಅಂಶವನ್ನು ಕಡಿಮೆ ಮಾಡುತ್ತದೆ ಮತ್ತು ಪೋಷಕಾಂಶವನ್ನು ಹೆಚ್ಚಿಸುತ್ತದೆ. ಅತಿಯಾಗಿ ಉಪಯೋಗಿಸಿದರೆ ಅಪಾಯ ಹೆಚ್ಚು. ಯಾಕೆಂದರೆ ಸೊಪ್ಪಿನಲ್ಲಿ ಅಕ್ಸಾಲಿಕ್ ಆ್ಯಸಿಡ್ ಹೇರಳವಾಗಿದೆ. ಈ ಕೆಮಿಕಲ್ ಕ್ಯಾಲ್ಷಿಯಂ ಕೊರತೆ, ಕಿಡ್ನಿ ಸ್ಟೋನ್ ಹಾಗೂ ಗೌಟ್ ಅನ್ನು ಉಂಟು ಮಾಡುತ್ತದೆ. ಅಂದರೆ ದೇಹದ ಕ್ಯಾಲ್ಷಿಯಂ ಹೀರಿಕೊಳ್ಳುತ್ತದೆ. ಸ್ನಾಯುಗಳ ನೋವಿಗೆ ಕಾರಣವಾಗುತ್ತದೆ. ಬಸಳೆ ಸೊಪ್ಪಿನಲ್ಲಿ ಅಕ್ಸಾಲಿಕ್ ಆ್ಯಸಿಡ್ ಅಧಿಕವಾಗಿದೆ.
ತಾಜಾಹಣ್ಣು:
5-6 ಪೀಸ್ ಸ್ಟ್ರಾಬೆರಿ, 10 ದ್ರಾಕ್ಷಿ, 3 ಪೀಸ್ ಪಪ್ಪಾಯ, ಕಲ್ಲಂಗಡಿ, ಮಸ್ಕ್‌ಮೆಲನ್, ಒಂದು ಮಧ್ಯಮ ಗ್ರಾತದ ಆ್ಯಪಲ್ ಅಥವಾ ಕಿತ್ತಳೆಹಣ್ಣಿನಲ್ಲಿ ಅಧಿಕ ಫೈಬರ್, ವಿಟಮಿನ್ ಸಿ ಮತ್ತು ಪೋಷಕಾಂಶ ಇದೆ. ಹಾಗಾದರೆ ಹಣ್ಣುಗಳು ಹಾನಿ ಉಂಟು ಮಾಡುತ್ತವೆಯೇ? ಹೌದು. ಅತಿಯಾಗಿ ಸೇವಿಸಿದರೆ ತೂಕ ಹೆಚ್ಚಾಗಬಹುದು ಮತ್ತು ಅಸಿಡಿಟಿ ಉಂಟುಮಾಡಬಹುದು. ದಿನಕ್ಕೆ ಮೂರಕ್ಕಿಂತ ಹೆಚ್ಚು ಹಣ್ಣು ಸೇವಿಸಬಾರದು. ಅವುಗಳಲ್ಲಿ ಕ್ಯಾಲೊರಿ ಮತ್ತು ಸಕ್ಕರೆ ಅಂಶ ಅಧಿಕವಾಗಿದೆ. ಒಂದು ಆ್ಯಪಲ್‌ನಲ್ಲಿರುವ ಕ್ಯಾಲೊರಿಯು ಎರಡು ಕಿತ್ತಳೆಹಣ್ಣಿನಲ್ಲಿರುವ ಕ್ಯಾಲೊರಿ ಅಂಶಗಳಿಗೆ ಸಮಾನವಾಗಿದೆ.
ಓಟ್ಸ್:
60 ಗ್ರಾಂ ಅಥವಾ ಒಂದೂವರೆ ಕಪ್ ಓಟ್ಸ್‌ನಲ್ಲಿ ಫೈಬರ್ ಹೇರಳವಾಗಿದೆ. ಇದು ಬೇಡದ ಕೊಬ್ಬಿನಂಶವನ್ನು ಕಡಿಮೆ ಮಾಡುತ್ತದೆ. (ಒಂದೂವರೆ ಕಪ್ ಓಟ್ಸ್‌ನಲ್ಲಿ 6 ಗ್ರಾಂ ಫೈಬರ್ ಇರುತ್ತದೆ). ಆದರೆ ಸಮಸ್ಯೆಯೆಂದರೆ ಅಧಿಕವಾಗಿ ತಿನ್ನುವುದು. ಇದರ ರುಚಿ ಹೆಚ್ಚಿಸಲು ಸಕ್ಕರೆ ಸೇರಿಸಬಹುದು. ಆದರೆ ಇದರ ಬದಲಾಗಿ ಮಾರುಕಟ್ಟೆಯಲ್ಲಿ ಲಭ್ಯವಿರುವ ಫ್ಲೇವರ್ಡ್ ಪ್ಯಾಕೆಟ್ ಬಳಸಬಹುದು.
ಮಾಂಸ
ಎರಡು ಮಧ್ಯಮ ಗಾತ್ರದ ಮೀನು ಹಾಗೂ ಚಿಕನ್ ಪೀಸ್. ಇವುಗಳಲ್ಲಿ ಪ್ರೊಟೀನ್ ಹೇರಳವಾಗಿದ್ದು, ಕ್ಯಾಲೊರಿ ಕನಿಷ್ಠಮಟ್ಟದಲ್ಲಿರುತ್ತದೆ. ಸಲಾಡ್‌ನೊಂದಿಗೆ ಗ್ರಿಲ್ಡ್ ಫಿಶ್ ಅಥವಾ ಗ್ರಿಲ್ಡ್ ಚಿಕನ್ ಮಧ್ಯಾಹ್ನ ಸೇವಿಸಿದರೆ ಸಮಸ್ಯೆ ಇಲ್ಲ. ಕೆಲವು ಬಾರಿ ಅಧಿಕವಾಗಿ ಸೇವಿಸಿದರೆ ಪ್ರೊಟೀನ್ ಅಂಶ ಹೆಚ್ಚಾಗುತ್ತದೆ. ಪ್ರತಿ ಗ್ರಾಂ ಪ್ರೊಟೀನ್‌ನಲ್ಲಿ ನಾಲ್ಕು ಕ್ಯಾಲೊರಿ ಇರುತ್ತದೆ. ದೇಹವು ಹೆಚ್ಚುವರಿ ಕ್ಯಾಲೊರಿಯನ್ನು ಕೊಬ್ಬಿನಂಶವಾಗಿ ಪರಿವರ್ತಿಸುತ್ತದೆ. ಹೆಚ್ಚುವರಿ ಪ್ರೊಟೀನ್ ಯಕೃತ್ ಮತ್ತು ಮಿದುಳಿನ ಕಾಯಿಲೆ ಉಂಟು ಮಾಡುತ್ತದೆ. ಇದು ಅಮೋನಿಯಾವನ್ನು ಉತ್ಪತ್ತಿ ಮಾಡುವುದರಿಂದ ಯಕೃತ್‌ಗೆ ಇದನ್ನು ಫಿಲ್ಟರ್ ಮಾಡಲು ಆಗುವುದಿಲ್ಲ.
ಡ್ರೈ ಫ್ರೂಟ್ಸ್:
ದಿನಕ್ಕೆ 15 ಗ್ರಾಂ ಡ್ರೈ ಫ್ರೂಟ್ಸ್ ಎಲ್ಲರಿಗೂ ಅಗತ್ಯವಾಗಿ ಬೇಕು. ಒಣಗಿದ ಅಪ್ರಿಕಾಟ್‌ನಲ್ಲಿ ಕ್ಯಾಲೊರಿ ಮತ್ತು ಸಕ್ಕರೆ ಅಂಶ ಹೇರಳವಾಗಿದೆ. ಮೆಂತೆ, ಕುಂಬಳಕಾಯಿ ಬೀಜ ಮತ್ತು ಬಾದಾಮಿಯಲ್ಲಿ ಒಕ್ಸಾಲೆಟ್ಸ್ ಅಧಿಕವಾಗಿದೆ. ಇವುಗಳನ್ನು ಅತಿಯಾಗಿ ಸೇವಿಸಿದರೆ ಕಿಡ್ನಿ ಮತ್ತು ಗಾಲ್ ಬ್ಲಾಡರ್‌ನಲ್ಲಿ ಸ್ಟೋನ್ ಆಗುವ ಸಾಧ್ಯತೆ ಇರುತ್ತದೆ. ಇವುಗಳನ್ನು ಸೇವಿಸುವುದಕ್ಕೂ ಮುನ್ನ ನೀರಿನಲ್ಲಿ ನೆನೆಸಿಡುವುದು ಒಳ್ಳೆಯದು.


|
Updated: Friday, July  1, 2016, 11:43 [IST]
ನಮ್ಮ ತೆಂಗಿನ ಮರದಂತೆ ಆಲಿವ್ ಮರವೂ ಒಂದು ರೀತಿಯಲ್ಲಿ ಕಲ್ಪವೃಕ್ಷವೇ. ಇದರ ಹಣ್ಣು, ಎಣ್ಣೆ, ಎಲೆಗಳೆಲ್ಲಾ ಅತ್ಯುತ್ತಮ ಆರೋಗ್ಯವರ್ಧಕಗಳಾಗಿವೆ. ಈಗ ಈ ಸಾಲಿಗೆ ಇನ್ನೊಂದು ಸೇರ್ಪಡೆ ಎಂದರೆ ಆಲಿವ್ ಎಲೆಗಳನ್ನು ಒಣಗಿಸಿ ಪುಡಿಮಾಡಿ ತಯಾರಿಸಿದ ಟೀ. ಇಂದು ಆಲಿವ್ ಎಲೆಗಳಿಂದ ತಯಾರಿಸಲ್ಪಟ್ಟ ಟೀ ಮಾರುಕಟ್ಟೆಯಲ್ಲಿ ಲಭ್ಯವಿದ್ದು ಇದರ ಆರೋಗ್ಯರಕ ಪ್ರಯೋಜನಗಳನ್ನು ನಾವೂ ಪಡೆಯಲು ಸಾಧ್ಯವಾಗಿದೆ.
ಈ ಎಲೆಗಳಲ್ಲಿ ಬ್ಯಾಕ್ಟೀರಿಯಾ ನಿವಾರಕ ಮತ್ತು ವಿವಿಧ ವೈರಸ್‌ಗಳ ವಿರುದ್ಧ ಹೋರಾಡುವ ಕ್ಷಮತೆ ಇದೆ. ಇದರಿಂದ ದೇಹಕ್ಕೆ ಎದುರಾಗುವ ಹಲವಾರು ಸೋಂಕುಗಳಿಂದ ರಕ್ಷಣೆ ನೀಡುತ್ತದೆ. ಅಲ್ಲದೇ ದೇಹಕ್ಕೆ ಧಾಳಿಯಿಟ್ಟ ವೈರಸ್ಸುಗಳನ್ನು ಇನ್ನಷ್ಟು ಹರಡುವುದನ್ನು ತಪ್ಪಿಸುತ್ತದೆ ಹಾಗೂ ಇವುಗಳ ವಂಶಾಭಿವೃದ್ಧಿಯನ್ನೂ ತಡೆಯುತ್ತದೆ. ಆಲಿವ್ ಎಣ್ಣೆ-ತಲೆಹೊಟ್ಟಿನ ಸಮಸ್ಯೆಗೆ ರಾಮಬಾಣ
ನಿತ್ಯವೂ ಆಲಿವ್ ಎಲೆಗಳ ಟೀ ಕುಡಿಯುವುದರಿಂದ ನಿರಾಳತೆ, ಶಾಂತತೆ ಮತ್ತು ಒಟ್ಟಾರೆ ಆರೋಗ್ಯ ಉತ್ತಮಗೊಳ್ಳುತ್ತದೆ. ಅಲ್ಲದೇ ಮೂತ್ರಕೋಶ ಮತ್ತು ಮೂತ್ರನಾಳದ ಸೋಂಕು, ಹೊಟ್ಟೆಯಲ್ಲಿ ಹುಣ್ಣು, ಮಲೇರಿಯಾ, ಅಥೆರೋಸ್ಕ್ಲೆರೋಸಿಸ್, ಹರ್ಪಿಸ್, ಹೆಪಟೈಟಿಸ್ ಬಿ, ಮೆನಿಂಜೈಟಿಸ್, ಇನ್ಫ್ಲೂಯೆಂಜಾ, ಕ್ಷಯ ಮತ್ತು ಗೋನೋರಿಯಾದಂತಹ ಮಾರಕ ರೋಗಗಳಿಂದ ರಕ್ಷಣೆ ನೀಡುತ್ತದೆ. ದೇಹಕ್ಕೆ ವರದಾನವಾಗಿರುವ ಆಲೀವ್ ಎಣ್ಣೆಯ ವಿಶೇಷತೆ ಏನು?
ಟೀ ಪುಡಿಯನ್ನು ತಯಾರಿಸಲು ಆಲಿವ್ ಎಲೆಗಳನ್ನು ಚೆನ್ನಾಗಿ ಒಣಗಿಸಿ ಪುಡಿ ಮಾಡಬೇಕು. ಸುಮಾರು ಒಂದು ಚಮಚದಷ್ಟು ಪುಡಿಯನ್ನು ಸುಮಾರು ಮುನ್ನೂರು ಮಿಲಿಲೀ. ನೀರಿನಲ್ಲಿ ಹನ್ನೆರಡು ನಿಮಿಷಗಳ ಕಾಲ ಚೆನ್ನಾಗಿ ಕುದಿಸಬೇಕು. ಬಳಿಕ ತಣಿಸಿ ಸಾಧ್ಯವಾದರೆ ಹಾಗೇ ಇಲ್ಲದಿದ್ದರೆ ಕೊಂಚವೇ ಸಕ್ಕರೆ ಸೇರಿಸಿ ಕುಡಿಯಬೇಕು. ಇದರ ಪರಿಣಾಮವನ್ನು ಅರಿಯಲು ಕನಿಷ್ಠ ಹದಿನೈದು ದಿನಗಳ ಕಾಲ ಇದರ ಸೇವನೆ ಅಗತ್ಯ. ಈ ಟೀ ಕುಡಿಯುವುದರ ಪ್ರಯೋಜನಗಳನ್ನು ಈಗ ನೋಡೋಣ: ಸೌಂದರ್ಯ ಮತ್ತು ಆರೋಗ್ಯಕ್ಕೆ ಕೀಲಿಕೈ ಆಲೀವ್
ಪ್ರಯೋಜನ #1
ಈ ಟೀ ಕುಡಿಯುವ ಮೂಲಕ ಹಸಿವಾಗುವುದು ಕಡಿಮೆಯಾಗಿ ತೂಕ ಕಡಿಮೆಯಾಗಲು ನೆರವಾಗುತ್ತದೆ.
ಪ್ರಯೋಜನ #2
ಕೆಲವು ಸಂಶೋಧನೆಗಳ ಪ್ರಕಾರ ಆಲಿವ್ ಎಲೆಗಳ ಟೀ ಕುಡಿಯುವುದರಿಂದ ಮೂಳೆಗಳಲ್ಲಿ ಗಾಳಿಗುಳ್ಳೆಗಳು ತುಂಬಿ ಟೊಳ್ಳಾಗುವ osteoporosis ಎಂಬ ಸ್ಥಿತಿಯಿಂದ ರಕ್ಷಣೆ ದೊರಕುತ್ತದೆ.
ಪ್ರಯೋಜನ #3
ಈ ಟೀ ಯಲ್ಲಿ ಹಲವು ಕ್ಯಾನ್ಸರ್ ಗಳನ್ನು ಬರದಂತೆ ತಡೆಯುವ ಗುಣವಿದೆ.
ಪ್ರಯೋಜನ #4
ಇದರ ಶಿಲೀಂಧ್ರ ನಿವಾರಕ ಗುಣದ ಕಾರಣ ಕಾಲುಗಳಲ್ಲಿ ಆಣಿ, ಬೆರಳುಸಂಧುಗಳಲ್ಲಿ ಸೋಂಕು, chlamydia ಎಂಬ ಬ್ಯಾಕ್ಟೀರಿಯಾದಿಂದ ಬರುವ ಕಣ್ಣಿನ ತೊಂದರೆ ಮೊದಲಾದ ತೊಂದರೆಗಳನ್ನು ನಿವಾರಿಸುತ್ತದೆ.
ಪ್ರಯೋಜನ #5
ಒಂದು ವೇಳೆ ಮೂಗಿನ ಮೇಲಿನ ಕುಹರ ಅಥವಾ ಸೈನಸ್ ನಲ್ಲಿ ಸೋಂಕು ಉಂಟಾಗಿದ್ದು ಇದರಿಂದ ಗಂಟಲ ಬೇನೆ, ನ್ಯುಮೋನಿಯಾ ಜ್ವರ ಬಂದಿದ್ದರೆ ಆಲಿವ್ ಎಲೆಗಳ ಟೀ ಸೇವನೆ ಅತ್ಯುತ್ತಮ ಪರಿಹಾರವಾಗಿದೆ.
ಪ್ರಯೋಜನ #6
ನಿತ್ಯವೂ ಕುಡಿಯುವುದರಿಂದ ಅತಿಯಾಗಿ ಆವರಿಸುವ ಸುಸ್ತು, ಶೀತ, ಸಂಧಿವಾತ ಮತ್ತು ಸೋರಿಯಾಸಿಸ್ ನಂತಹ ಕೆಲವು ಚರ್ಮರೋಗಗಳನ್ನೂ ಬರದಂತೆ ನೋಡಿಕೊಳ್ಳಬಹುದು.
ಪ್ರಯೋಜನ #7
ಈ ಟೀ ಕುಡಿಯುವುದರಿಂದ ರೋಗ ನಿರೋಧಕ ಶಕ್ತಿ ಹೆಚ್ಚುತ್ತದೆ. ಇದರಿಂದ ಹತ್ತು ಹಲವು ದೈಹಿಕ ತೊಂದರೆ ಮತ್ತು ರೋಗಗಳು ಬಾರದಂತೆ ನೋಡಿಕೊಳ್ಳಬಹುದು.
ಪ್ರಯೋಜನ #8
ಸಾಮಾನ್ಯವಾಗಿ ಋತುಮಾನದಲ್ಲಿ ಆಗುವ ಬದಲಾವಣೆಯಿಂದ ಎದುರಾಗುವ ಫ್ಲೂ ಜ್ವರ ಮತ್ತು ಇತರ ತೊಂದರೆಗಳಿಂದ ರಕ್ಷಿಸುತ್ತದೆ.


|
Published: Saturday, July 22, 2017,  7:04 [IST]
ಕೆಲವರಿಗಂತೂ ಅಡುಗೆ ಮಾಡುವುದೆಂದರೆ ಬಲು ಇಷ್ಟ ಹಾಗೂ ಅದೊಂದು ಕಲೆ ಹಾಗಾಗಿ ಉಪ್ಪಿಗಿಂತ ರುಚಿಯಿಲ್ಲ, ಎಂಬ ಗಾದೆಯಂತೆ ಎಣ‍್ಣೆಯಿಲ್ಲದೆ ಅಡುಗೆಯಿಲ್ಲ. ಜಗತ್ತಿನಾದ್ಯಂತ ಅಡುಗೆಗೆ ಎಣ್ಣೆ ಬೇಕೇಬೇಕು ಎಣ್ಣೆಯಿಲ್ಲದೆ ರುಚಿಯಾದ ಅಡುಗೆಯಿಲ್ಲ. ಪ್ರತಿದಿನ ಎಣ್ಣೆಯಿಲ್ಲದೆ ರುಚಿಯಾದ ಅಡುಗೆಯನ್ನು ಊಹಿಸಲು ಸಾಧ್ಯವಿಲ್ಲ ಉದಾಹರಣೆಗೆ ಎಣ್ಣೆ ಉಪಯೋಗಿಸದ ದೋಸೆ ತುಂಬಾ ಮೃದು ಹಾಗೂ ಮಬ್ಬು ಆದರೆ ಅದೇ ದೋಸೆಗೆ ಎಣ್ಣೆ ಹುಯ್ಯಿದರೆ ಗರಿ ಗರಿ ಹಾಗೂ ತಿನ್ನಲು ಬಲು ರುಚಿ. ವಿವಿಧ ರೀತಿಯ ಅಡುಗೆ ಮಾಡಬೇಕಾದಲ್ಲಿ ವಿಭಿನ್ನ ಪ್ರಮಾಣ ಹಾಗೂ ವಿಭಿನ್ನ ರೀತಿಯ ಎಣ್ಣೆಯನ್ನು ಉಪಯೋಗಿಸಬೇಕಾಗುತ್ತದೆ.
ಈಗ ನೀವು ತಿಳಿದಿರುವಂತೆ ಪ್ರತಿಯೊಂದು ದೇಶ ಹಾಗೂ ರಾಜ್ಯಕ್ಕೆ ವಿಭಿನ್ನ ರೀತಿಯ ಆಹಾರವಿದ್ದೇ ಇರುತ್ತದೆ. ಉದಾಹರಣೆಗೆ ಮಾಂಸ ಹಾಗೂ ಬ್ರೆಡ್ ಪಾಶ್ಚಿಮಾತ್ಯ ದೇಶಗಳಲ್ಲಿ ಪ್ರಧಾನ ಆಹಾರದ ಅಂಗವಾಗಿದೆ ಆದರೆ ದಕ್ಷಿಣ ಪ್ರಾಂತ್ಯ ದೇಶಗಳಲ್ಲಿ ಅನ್ನವನ್ನು ಪ್ರಧಾನ ಆಹಾರವಾಗಿ ಬಳಸುತ್ತಾರೆ.
ಸ್ನೇಹಿತರೇ, ವಿಷೇಶವಾಗಿ ಅಡುಗೆ ಎಣ್ಣೆ ವಿಚಾರಕ್ಕೆ ಬಂದಾಗ ಬೇರೆ ಬೇರೆ ದೇಶಗಳಲ್ಲಿ ವಿವಿಧ ರೀತಿಯ ಕಾಳುಗಳ ಎಣ್ಣೆಗಳನ್ನು ಅಡುಗೆಗೆ ಮತ್ತು ಊಟಕ್ಕೆ ಬಳಸುತ್ತಾರೆ ಅದರಲ್ಲಿ ಸಾಸಿವೆ ಎಣ್ಣೆ ಬಹಳ ವಿಶೇಷ. ಭಾರತದಲ್ಲಿ ಪ್ರಖ್ಯಾತ ಎಣ್ಣೆಗಳೆಂದರೆ ನೆಲಗಡಲೆ ಎಣ್ಣೆ, ಸಾಸಿವೆ ಎಣ್ಣೆ, ಕೊಬ್ಬರಿ ಎಣ್ಣೆ. ಪಾಶ್ಚಿಮಾತ್ಯ ದೇಶಗಳಲ್ಲಿ ಆಲಿವ್ ಎಣ್ಣೆ ,ಅಗಸೆಬೀಜದ ಎಣ್ಣೆ ಹೆಸರುವಾಸಿಯಾದವು.
ಈಗ ಹೆಚ್ಚಿನವರೆಲ್ಲಾ ಪಾಶ್ಚಿಮಾತ್ಯ ಆಹಾರ ಪದ್ಧತಿಗಳನ್ನು ಅನುಸರಿಸುತ್ತಿರುವುದರಿಂದ ಅವರು ಬಳಸುವಂತಹ ಆಲಿವ್ ಎಣ್ಣೆಯೇ ಒಳ್ಳೆಯದೆಂದು ತಿಳಿದು ಅಡುಗೆಯಲ್ಲಿ ಬಳಸುತ್ತಾರೆ. ಆದರೆ ಆಲಿವ್ ಎಣ್ಣೆಯಲ್ಲಿ ಆರೋಗ್ಯಕರವಾಗಿ ಇದ್ದರೂ WHO ಪ್ರಕಾರ ಭಾರತದಲ್ಲಿ ಹಲವಾರು ವರ್ಷಗಳಿಂದ ಉಪಯೋಗಿಸುವಂತಹ ಸಾಸಿವೆ ಎಣ್ಣೆ ಆರೋಗ್ಯಕ್ಕೆ ಬಹಳ ಒಳ್ಳೆಯದು ಎಂದು ತಿಳಿಸಿರುತ್ತಾರೆ...ಮುಂದೆ ಓದಿ...
ನಿದರ್ಶನ #1: ಒಮೆಗಾ 3, ಕೊಬ್ಬಿನಾಮ್ಲಗಳು
WHO ಪ್ರಕಾರ ಸಾಸಿವೆ ಎಣ್ಣೆ ಒಮೆಗಾ 3 ಹಾಗೂ ಒಮೆಗಾ 6 ಕೊಬ್ಬಿನಾಮ್ಲಗಳು ಅನುಪಾತವಾಗಿವೆ ಹಾಗೂ ಆಲಿವ್ ಎಣ್ಣೆಯಲ್ಲಿ ಇದು ಕಂಡು ಬಂದಿಲ್ಲ.
ನಿದರ್ಶನ #2: ಮಿದುಳಿನ ಶಕ್ತಿಯನ್ನು ಹೆಚ್ಚಿಸುತ್ತದೆ
ಸಾಸಿವೆ ಎಣ್ಣೆಯಲ್ಲಿ ಹೆಚ್ಚಿನ ಆರೋಗ್ಯಕರ ಕೊಬ್ಬಿನಾಂಶವಿರುವುದಿಲ್ಲ ಇದು ನಮ್ಮ ಮಿದುಳಿನ ಕಾರ್ಯವನ್ನು ಆರೋಗ್ಯವಾಗಿರುವುದಲ್ಲದೆ ನೆನಪಿನ ಶಕ್ತಿಯನ್ನು ಚುರುಕುಗೊಳ್ಳಿಸುತ್ತದೆ.
ನಿದರ್ಶನ #3: ಹೆಚ್ಚಿನ ಕೊಲೆಸ್ಟ್ರಾಲ್ ನನ್ನು ತಡೆಗಟ್ಟುತ್ತದೆ
ಬೇರೆ ಎಲ್ಲಾ ಎಣ್ಣೆಗಳಿಂತ ಸಾಸಿವೆ ಎಣ್ಣೆಯಲ್ಲಿ ಹೆಚ್ಚಿನ ಪೋಷಕಾಂಶಗಳಿರುವುದರಿಂದ ಇದು ಕೊಲೆಸ್ಟ್ರಾಲ್ ತಡೆಗಟ್ಟುತ್ತದೆ.
ನಿದರ್ಶನ #4: ಹೃದಯ ಸ್ನೇಹಿ
ಸಾಸಿವೆ ಎಣ‍್ಣೆ ಬೇರೆ ಎಣ‍್ಣೆಗಳಿಗೆ ಹೋಲಿಕೆ ಮಾಡಿದರೆ ಇದು ಹೃದಯ ಸ್ನೇಹಿ ಹಾಗೂ ಇದರಲ್ಲಿ ಪೋಷಕಾಂಶಗಳು ಹೇರಳವಾಗಿರುವ ಕಾರಣ ಇದನ್ನು ದಿನ ನಿತ್ಯ ಉಪಯೋಗಿಸಬಹುದು ಇದು ಹೃದಯ ಕಾಯಿಲೆಗಳಿಗೆ ಮಾರಕವಾಗಿಲ್ಲ.
ನಿದರ್ಶನ #5: ಹೆಚ್ಚಿನ ಧೂಮಪಾನ ಬಿಂದು
ಸಾಸಿವೆ ಎಣ್ಣೆಯಲ್ಲಿ ಯಾವುದೇ ತಿಂಡಿಯನ್ನು ಕರಿದಾಗ, ಅದರಲ್ಲಿ ಹೊರಸೂಸುವಂತಹ ಹೊಗೆ ಹಾನಿಕಾರಕವಲ್ಲ.
ನಿದರ್ಶನ #6: ಕೆಮ್ಮು ಮತ್ತು ಶೀತಕ್ಕೆ
ಸಣ್ಣಪುಟ್ಟ ಕಾಯಿಲೆಯಾದ ಶೀತ ಕೆಮುವಿಗೆ ಸಾಸಿವೆ ಎಣ್ಣೆ ಸಹಕಾರಿ
ನಿದರ್ಶನ #7: ತಲೆನೋವು ಮತ್ತು ಹೊಟ್ಟೆ ಉರಿ
ಸಾಸಿವೆ ಎಣ್ಣೆಯ ಬಳಕೆಯಿಂದ ಹೊಟ್ಟೆ ಉರಿ,ತಲೆನೋವು ಮತ್ತು ವಸಡು ನೋವುಗಳಿಗೆ ಪರಿಣಾಮಕಾರಿಯಾಗಿದೆ


ʼಸ್ಟ್ರೆಚ್ ಮಾರ್ಕ್ಸ್ʼ ಹೋಗಲಾಡಿಸುವ ಸುಲಭ ವಿಧಾನ
  28-04-2019 2:55PM IST    /     No Comments    /     Posted In: Beauty , Latest News
ಚರ್ಮದ ಮೇಲೆ ಕಾಣಿಸಿಕೊಳ್ಳುವ ಸ್ಟ್ರೆಚ್ ಮಾರ್ಕ್ಸ್ ಸೌಂದರ್ಯವನ್ನು ಹಾಳು ಮಾಡುತ್ತದೆ. ಸ್ಟೆಚ್ ಮಾರ್ಕ್ ಮಹಿಳೆಯರನ್ನು ಚಿಂತೆಗೀಡು ಮಾಡುತ್ತದೆ. ಗರ್ಭ ಧರಿಸಿದ ವೇಳೆ ಇದು ಸಾಮಾನ್ಯವಾಗಿ ಕಾಣಿಸಿಕೊಳ್ಳುತ್ತದೆ. ಇದನ್ನು ಹೊರತುಪಡಿಸಿದ್ರೆ ದಿಢೀರ್ ತೂಕ ಏರುವುದು ಅಥವಾ ಇಳಿಸುವುದು, ಅನುವಂಶಿಕತೆ, ಒತ್ತಡ ಮತ್ತು ದೈಹಿಕ ಸ್ಥಿತಿಯಲ್ಲಿ ಬದಲಾವಣೆ ಈವೆಲ್ಲವೂ ಸ್ಟ್ರೆಚ್ ಮಾರ್ಕ್ಸ್ ಗೆ ಕಾರಣವಾಗುತ್ತದೆ.
ಸ್ಟ್ರೆಚ್ ಮಾರ್ಕ್ಸ್ ಸುಲಭವಾಗಿ ಕಡಿಮೆ ಮಾಡಬಹುದು. ಕೆಲ ನೈಸರ್ಗಿಕ ವಸ್ತುಗಳು ಸ್ಟ್ರೆಚ್ ಮಾರ್ಕ್ಸ್ ಇಲ್ಲದಂತೆ ಮಾಡುತ್ತದೆ. ಬಹು ಮುಖ್ಯವಾಗಿ ವ್ಯಾಯಾಮ ಅತಿ ಅಗತ್ಯ. ನಿಯಮಿತವಾಗಿ ವ್ಯಾಯಾಮ ಮಾಡುವುದರಿಂದ ಸ್ಟ್ರೆಚ್ ಮಾರ್ಕ್ಸ್ ಕಡಿಮೆಯಾಗುತ್ತದೆ. ಉಠ್ ಬೈಸ್ ತೆಗೆಯುವುದರಿಂದಲೂ ಸ್ಟ್ರೆಚ್ ಮಾರ್ಕ್ಸ್ ದೂರವಾಗುತ್ತದೆ.
ಹರಳೆಣ್ಣೆ : ಹರಳೆಣ್ಣೆ ಅನೇಕ ಚರ್ಮ ರೋಗಗಳಿಗೆ ಔಷಧಿ. ಸುಕ್ಕುಗಟ್ಟುವುದು, ಕಪ್ಪು ಕಲೆ, ಗುಳ್ಳೆಗಳು ಹೀಗೆ ಚರ್ಮದ ಮೇಲೆ ಕಾಣಿಸಿಕೊಳ್ಳುವ ಅನೇಕ ಸಮಸ್ಯೆಗಳಿಂದ ಹರಳೆಣ್ಣೆ ಬಿಡುಗಡೆ ನೀಡುತ್ತದೆ. ಸ್ಟ್ರೆಚ್ ಮಾರ್ಕ್ಸ್ ಗೂ ಹರಳೆಣ್ಣೆ ಒಳ್ಳೆಯದು. ಸ್ಟ್ರೆಚ್ ಮಾರ್ಕ್ಸ್ ಮೇಲೆ ಹರಳೆಣ್ಣೆಯನ್ನು ಹಚ್ಚಿ. 5-10 ನಿಮಿಷ ಮಸಾಜ್ ಮಾಡಿ. ಹತ್ತಿ ಬಟ್ಟೆಯಿಂದ ಕ್ಲೀನ್ ಮಾಡಿ. ನಂತ್ರ ಅರ್ಧ ಗಂಟೆಗಳ ಕಾಲ ಬಿಸಿ ನೀರಿನ ಬಾಟಲಿಯಿಂದ ಸ್ಕ್ರಬ್ ಮಾಡಿ. ಪ್ರತಿ ದಿನ ಒಂದು ತಿಂಗಳುಗಳ ಕಾಲ ಮಾಡಿ, ಧನಾತ್ಮಕ ಫಲಿತಾಂಶ ಪಡೆಯಿರಿ.
ಅಲೋವೇರಾ : ಇದು ಕೂಡ ಅನೇಕ ಚರ್ಮ ರೋಗಗಳಿಗೆ ರಾಮಬಾಣ. ಅಲೋವೆರಾವನ್ನು ತೆಗೆದುಕೊಂಡು ನೇರವಾಗಿ ನಿಮ್ಮ ಸ್ಟ್ರೆಚ್ ಮಾರ್ಕ್ಸ್ ಜಾಗಕ್ಕೆ ಹಚ್ಚಿ. 15 ನಿಮಿಷ ಬಿಟ್ಟು ಬೆಚ್ಚಗಿನ ನೀರಿನಲ್ಲಿ ತೊಳೆಯಿರಿ. ಹೀಗೆ ಮಾಡುವುದರಿಂದ ಸ್ಟ್ರೆಚ್ ಮಾರ್ಕ್ಸ್ ನಿಂದ ಮುಕ್ತಿ ಪಡೆಯಬಹುದು.
ನಿಂಬೆ ರಸ : ಸಾಮಾನ್ಯವಾಗಿ ಎಲ್ಲರ ಮನೆಯಲ್ಲೂ ನಿಂಬೆ ಹಣ್ಣು ಇದ್ದೇ ಇರುತ್ತದೆ. ನೈಸರ್ಗಿಕವಾಗಿ ಆಮ್ಲೀಯ ಗುಣ ಹೊಂದಿರುವ ಇದು ಸ್ಟ್ರೆಚ್ ಮಾರ್ಕ್ಸ್ ಕಡಿಮೆ ಮಾಡುತ್ತದೆ. ನಿಂಬೆ ರಸವನ್ನು ಸ್ಟ್ರೆಚ್ ಮಾರ್ಕ್ಸ್ ಇರುವ ಜಾಗಕ್ಕೆ ವೃತ್ತಾಕಾರವಾಗಿ ಉಜ್ಜಿ. 10 ನಿಮಿಷ ಬಿಟ್ಟು ಬಿಸಿನೀರಿನಲ್ಲಿ ತೊಳೆಯಿರಿ. ಸೌತೆಕಾಯಿ ರಸದೊಂದಿಗೆ ನಿಂಬೆ ರಸ ಸೇರಿಸಿ ಕೂಡ ಮಸಾಜ್ ಮಾಡಬಹುದು.
ಸಕ್ಕರೆ : ಸಕ್ಕರೆ ಕೂಡ ಸ್ಟ್ರೆಚ್ ಮಾರ್ಕ್ಸ್ ಹೋಗಲಾಡಿಸಲು ನೆರವಾಗುತ್ತದೆ. ಸ್ವಲ್ಪ ಸಕ್ಕರೆಗೆ ಬಾದಾಮಿ ತೈಲ ಹಾಗೂ ನಿಂಬೆ ರಸವನ್ನು ಸೇರಿಸಿ, ಮಸಾಜ್ ಮಾಡಿ. 15 ನಿಮಿಷ ಬಿಟ್ಟು ಸ್ನಾನ ಮಾಡಿ. ಪ್ರತಿದಿನ ಹೀಗೆ ಮಾಡಿ, ತಿಂಗಳೊಳಗೆ ಪರಿಣಾಮ ಗೊತ್ತಾಗುತ್ತದೆ.
ಆಲೂಗಡ್ಡೆ : ಆಲೂಗಡ್ಡೆಯನ್ನು ಸಣ್ಣ ತುಂಡುಗಳನ್ನಾಗಿ ಮಾಡಿ. ಅದನ್ನು ಸ್ಟ್ರೆಚ್ ಮಾರ್ಕ್ಸ್ ಇರುವ ಜಾಗಕ್ಕೆ ಹಚ್ಚಿ, 5 ನಿಮಿಷ ಮಸಾಜ್ ಮಾಡಿ. ಹೀಗೆ ಮಾಡುವುದರಿಂದ ಸ್ಟ್ರೆಚ್ ಮಾರ್ಕ್ಸ್ ಮಾಯವಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಅನುಷ್ಕಾ-ವಿರಾಟ್ ಮದುವೆ ಡಿಸೆಂಬರ್‌ಗೆ
ಸದ್ಯಕ್ಕೆ ಲವ್ ಬರ್ಡ್ಸ್ ಥರ ಸುತ್ತಾಡುತ್ತಿರುವ ಬಾಲಿವುಡ್ ನಟಿ ಅನುಷ್ಕಾ ಶರ್ಮ ಮತ್ತು ಟೀಮ್ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಇದೇ ...
ವಿಜಯ ಕರ್ನಾಟಕ | Updated:
Oct 25, 2017, 05:30AM IST
First spotted by the paps on Wednesday in New York, Indian cricket team captain...
ಸದ್ಯಕ್ಕೆ ಲವ್ ಬರ್ಡ್ಸ್ ಥರ ಸುತ್ತಾಡುತ್ತಿರುವ ಬಾಲಿವುಡ್ ನಟಿ ಅನುಷ್ಕಾ ಶರ್ಮ ಮತ್ತು ಟೀಮ್ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಇದೇ ಡಿಸೆಂಬರ್‌ಗೆ ಹಸೆಮಣೆ ಏರಲಿದ್ದಾರೆ. ಕೆಲವು ಮೂಲಗಳು ಈ ಸುದ್ದಿಯನ್ನು ಖಚಿತಪಡಿಸಿವೆ. ಮದುವೆ ದಿನಾಂಕ ಇನ್ನೂ ಅಂತಿಮಗೊಂಡಿಲ್ಲ. ಡಿಸೆಂಬರ್‌ನಲ್ಲಿ ಶ್ರೀಲಂಕಾ ವಿರುದ್ಧ ನಡೆಯಲಿರುವ ಟೆಸ್ಟ್ ಮ್ಯಾಚ್ ಮತ್ತು ಸೀಮಿತ ಓವರ್‌ನ ಸರಣಿ ಪಂದ್ಯಗಳ ಆಯ್ಕೆ ಪ್ರಕ್ರಿಯೆಗೆ ತಾವು ವೈಯಕ್ತಿಕ ಕಾರಣಗಳಿಗಾಗಿ ಅಲಭ್ಯವಿರುವುದಾಗಿ ವಿರಾಟ್ ಕೊಹ್ಲಿ ಈಗಾಗಲೇ ಹೇಳಿದ್ದಾರೆ. ಈ ಕಾರಣ ಅವರ ಮದುವೆಯದ್ದಾಗಿರಬಹುದು ಎಂಬೊಂದು ಊಹೆಯೂ ಅವರ ಮದುವೆ ಸುದ್ದಿಗೆ ಪುಷ್ಟಿ ನೀಡುತ್ತದೆ. ಇತ್ತೀಚೆಗೆ ಈ ಜೋಡಿ ಎಥ್ನಿಕ್ ಉಡುಪು ಜಾಹೀರಾತೊಂದರಲ್ಲೂ ಒಟ್ಟಿಗೆ ಕಾಣಿಸಿಕೊಂಡು ಗಮನ ಸೆಳೆದಿತ್ತು. ಇದರಲ್ಲಿ ಇವರಿಬ್ಬರು ಮದುವೆ ಕುರಿತಾದ ಕೆಲವು ಪ್ರತಿಜ್ಞೆಗಳನ್ನು ಮಾಡಿಕೊಳ್ಳುವ ಸಂಭಾಷಣೆಗಳು ಸುಂದರವಾಗಿವೆ. ಇವೆಲ್ಲವೂ ಇವರಿಬ್ಬರು ಶೀಘ್ರದಲ್ಲಿಯೇ ದಾಂಪತ್ಯ ಜೀವನಕ್ಕೆ ಕಾಲಿಡಲಿದ್ದಾರೆ ಎಂಬ ಸುಳಿವನ್ನು ಕೊಡುತ್ತವೆ. ಆದರೆ ವಿರಾಟ್ ಮತ್ತು ಅನುಷ್ಕಾ ಶರ್ಮಾ ತಮ್ಮ ಮದುವೆ ಸುದ್ದಿಯನ್ನು ಇನ್ನೂ ಖಚಿತಪಡಿಸಿಲ್ಲ.


‘ಕತ್ತಿ’ ರಿಮೇಕ್‌ನಲ್ಲಿ ಅಕ್ಷಯ್ ಕುಮಾರ್
‘ಕತ್ತಿ’ ರಿಮೇಕ್‌ನಲ್ಲಿ ಅಕ್ಷಯ್ ಕುಮಾರ್
ಪ್ರಜಾವಾಣಿ ವಾರ್ತೆ
Published:
06 ಆಗಸ್ಟ್ 2019, 01:15  IST
Updated:
06 ಆಗಸ್ಟ್ 2019, 01:15  IST
ಅಕ್ಷರ ಗಾತ್ರ :
ಆ
ಆ
ವಿಜಯ್ ಅಭಿನಯದ ‘ಕತ್ತಿ’ ತಮಿಳು ಸಿನಿಮಾ ಹಿಂದಿಗೆ ರಿಮೇಕ್ ಆಗಲಿದೆ. ವಿಜಯ್ ಮಾಡಿದ ಪಾತ್ರವನ್ನು ಹಿಂದಿಯಲ್ಲಿ ನಟ ಅಕ್ಷಯ್ ಕುಮಾರ್ ನಿಭಾಯಿಸಲಿದ್ದಾರೆ.
2014ರಲ್ಲಿ ಬಿಡುಗಡೆಯಾದ ‘ಕತ್ತಿ’ ಹಿಟ್ ಆಗಿತ್ತು. ಕೆಲ ವರ್ಷಗಳಿಂದಲೂ ಹಿಂದಿಗೆ ರಿಮೇಕ್ ಆಗಲಿರುವ ಸುದ್ದಿ ಇತ್ತು. ಇದೀಗ ಸೆಟ್ಟೇರುವ ಸೂಚನೆ ಕಾಣುತ್ತಿದೆ. ಅಕ್ಷಯ್ ಕುಮಾರ್ ಇದರಲ್ಲಿ ನಟಿಸಲು ಆಸಕ್ತಿ ವಹಿಸಿ ಪಾತ್ರಕ್ಕಾಗಿ ಸಿದ್ಧತೆ ನಡೆಸುತ್ತಿದ್ದಾರೆ. ಈ ಹಿಂದೆಯೇ ಚಿತ್ರದ ಕೆಲಸ ಆರಂಭವಾಗಬೇಕಿತ್ತು. ಆದರೆ ‘ಮಿಷನ್ ಮಂಗಲ’ ಸಿನಿಮಾದಲ್ಲಿ ಅಕ್ಷಯ್ ಬ್ಯುಸಿಯಾಗಿದ್ದರಿಂದ ಕೊಂಚ ತಡವಾಗಿದೆ.
ಈಗ ‘ಮಿಷನ್ ಮಂಗಲ’ ಸಿನಿಮಾ ಬಿಡುಗಡೆಗೆ ಸಿದ್ಧವಾಗಿದೆ. ಅಕ್ಷಯ್ ಕುಮಾರ್ ಕೂಡ ಮುಂದಿನ ಸಿನಿಮಾಕ್ಕೆ ರೆಡಿಯಾಗಿದ್ದಾರೆ. ಈ ಚಿತ್ರಕ್ಕೆ ‘ಇಕ್ಕಾ’ ಎಂದು ಹೆಸರಿಡಾಗಿದೆ. ಸ್ವಲ್ಪ ದಿನದಲ್ಲೇ ಚಿತ್ರೀಕರಣ ಆರಂಭವಾಗಲಿದೆ. ‘ಮಿಷನ್ ಮಂಗಲ’ ನಿರ್ದೇಶಿಸಿದ ಜಗನ್ ಶಕ್ತಿ ಅವರೇ ಈ ಚಿತ್ರವನ್ನೂ ನಿರ್ದೇಶಿಸಲಿದ್ದಾರೆ.
‘ಕತ್ತಿ ಚಿತ್ರವು ಸಮಾಜದಲ್ಲಿ ದಮನಿತರ ಕತೆಯನ್ನು ಹೇಳುತ್ತದೆ. ನನ್ನ ಎರಡನೇ ಪ್ರಯತ್ನದಲ್ಲಿ ಆ್ಯಕ್ಷನ್ ಚಿತ್ರವನ್ನು ನಿರ್ದೇಶಿಸಲಿದ್ದೇನೆ’ ಎಂದು ನಿರ್ದೇಶಕ ಹೇಳಿಕೊಂಡಿದ್ದಾರೆ.
ಮೂಲ ಚಿತ್ರದಲ್ಲಿ ವಿಜಯ್ ದ್ವಿಪಾತ್ರದಲ್ಲಿ ನಟಿಸಿದ್ದರು. ಸಮಂತಾ ನಾಯಕಿಯಾಗಿ ಅಭಿನಯಿಸಿದ್ದರು. ನೀಲ್ ನಿತಿನ್ ಮುಕೇಶ್ ವಿಲನ್ ಪಾತ್ರದಲ್ಲಿ ಮಿಂಚಿದ್ದರು.
‘ಕಾಂಚನಾ’ ರಿಮೇಕ್‌ನಲ್ಲೂ ಅಕ್ಷಯ್ ನಟಿಸುತ್ತಿದ್ದಾರೆ.
‘ರೌಡಿ ರಾಥೋಡ್ 2’ ಸಂಭಾವನೆ ₹54 ಕೋಟಿ
‘ರೌಡಿ ರಾಥೋಡ್’ ಚಿತ್ರಕ್ಕಾಗಿ ₹27 ಕೋಟಿ ಸಂಭಾವನೆ ಪಡೆದಿದ್ದ ನಟ ಅಕ್ಷಯ್ ಕುಮಾರ್, ಈಗ ಅದರ ಸಿಕ್ವೆಲ್ ಚಿತ್ರಕ್ಕಾಗಿ ₹54 ಕೋಟಿ ಸಂಭಾವನೆಗೆ ಬೇಡಿಕೆ ಇಟ್ಟಿದ್ದಾರಂತೆ. ಸಂಜಯ್ ಲೀಲಾ ಬನ್ಸಾಲಿ ಈ ಚಿತ್ರವನ್ನು ನಿರ್ಮಾಣ ಮಾಡುತ್ತಿದ್ದಾರೆ.
ಬಾಲಿವುಡ್‌ನ ಸ್ಟಾರ್ ನಟರಲ್ಲಿ ಅಕ್ಷಯ್ ಕೂಡ ಒಬ್ಬರು. ಅವರ ಸಿನಿಮಾಗಳನ್ನು ತಪ್ಪದೇ ನೋಡುವಂತಹ ಅಭಿಮಾನಿಗಳ ವರ್ಗವೇ ಅವರಿಗಿದೆ. ಹಾಗೇ ಅವರು ಆಯ್ಕೆ ಮಾಡುವ ಪಾತ್ರಗಳೂ ಸಹ ಒಂದು ಸಿನಿಮಾದಿಂದ ಮತ್ತೊಂದಕ್ಕೆ ವಿಭಿನ್ನವಾಗಿರುವುದೂ ಅವರ ಅಭಿಮಾನಿಗಳ ಸಂಖ್ಯೆಯನ್ನು ಹೆಚ್ಚಿಸಿದೆ.
‘ರೌಡಿ ರಾಥೋಡ್’ ಚಿತ್ರಕ್ಕೆ 7 ವರ್ಷಗಳ ಹಿಂದೆ ಅಕ್ಷಯ್ ₹27 ಕೋಟಿ ಸಂಭಾವನೆ ಪಡೆದಿದ್ದರು. ಈಗ ಇದರ ಮುಂದುವರಿದ ಭಾಗಕ್ಕೆ ಅದರ ಎರಡರಷ್ಟು ಅಂದರೆ ಬರೋಬ್ಬರಿ ₹54 ಕೋಟಿ ಸಂಭಾವನೆಗೆ ಬೇಡಿಕೆಯಿಟ್ಟಿದ್ದಾರೆ ಎಂಬ ಸುದ್ದಿ ಬಾಲಿವುಡ್‌ನಲ್ಲಿದೆ.
ಆದರೆ ಈ ಮೊತ್ತವನ್ನು ಅಕ್ಷಯ್‌ಗೆ ನೀಡಲು ಸಂಜಯ್ ಲೀಲಾ ಬನ್ಸಾಲಿ ತಯಾರಿದ್ದಾರೆ. ಈ ಚಿತ್ರವನ್ನು ಪ್ರಭುದೇವ ನಿರ್ದೇಶಿಸಲಿದ್ದಾರೆ. ‘ಪ್ಯಾಡ್ ಮ್ಯಾನ್’ ಚಿತ್ರ ಬಿಡುಗಡೆ ಸಂದರ್ಭದಲ್ಲಿ ಅಕ್ಷಯ್ ಅವರನ್ನು ರೌಡಿ ರಾಥೋಡ್ ಸೀಕ್ವೆಲ್‌ನಲ್ಲಿ ನಟಿಸಲು ಸಂಜಯ್ ಲೀಲಾ ಬನ್ಸಾಲಿ ಹಾಗೂ ಪ್ರಭುದೇವ ಕೇಳಿಕೊಂಡಿದ್ದರು. ಈಗ ಈ ಚಿತ್ರದ ಬಗ್ಗೆ ಗಂಭೀರವಾಗಿ ಮಾತುಕತೆ ನಡೆಯುತ್ತಿದೆ. ಸದ್ಯದಲ್ಲೇ ಚಿತ್ರದ ಬಗ್ಗೆ ಅಧಿಕೃತ ಘೋಷಣೆ ಹೊರಬೀಳಲಿದೆ.
2019ರಲ್ಲಿ ಬಿಡುಗಡೆಯಾದ ವಿಶ್ವದ ಅತಿ ಹೆಚ್ಚು ಸಂಭಾವನೆ ಪಡೆಯುತ್ತಿರುವ ನಟರ ಫೋರ್ಬ್ಸ್ ಪಟ್ಟಿಯಲ್ಲಿ ಅಕ್ಷಯ್ ಕುಮಾರ್ ಅವರ ಹೆಸರೂ ಇದೆ. ಅವರು 33ನೇ ಸ್ಥಾನದಲ್ಲಿದ್ದಾರೆ.


|
Updated: Friday, July 26, 2019, 17:00 [IST]
ಮದ್ಯಪಾನದ ಅಭ್ಯಾಸವಿರುವವರಿಗೆ ಅತಿ ಹೆಚ್ಚು ಬಾಧೆಗೊಳಗಾಗುವ ಅಂಗವೆಂದರೆ ಯಕೃತ್ ಅಥವಾ ಲಿವರ್. ಅದರಲ್ಲೂ ನಿಯಮಿತವಾಗಿ ಮದ್ಯ ಸೇವಿಸುವವರ ಯಕೃತ್‌ನಲ್ಲಿ ಭಾರೀ ಪ್ರಮಾಣದಲ್ಲಿ ವಿಷಕಾರಿ ವಸ್ತುಗಳು ಸಂಗ್ರಹಗೊಂಡಿರುತ್ತವೆ. ಪ್ರಾರಂಭದಲ್ಲಿ ಏನೋ ಗೊತ್ತಾಗದೇ ಮದ್ಯಪಾನಿ ತನ್ನ ಸಾಮರ್ಥ್ಯವನ್ನು ಹೊಗಳಿಕೊಳ್ಳುತ್ತಾ ಇನ್ನಷ್ಟು ಹೆಚ್ಚಿಸುತ್ತಾನೆ. ಒಣದ್ರಾಕ್ಷಿ ನೆನೆಸಿದ ನೀರು- ದೇಹದ ಲಿವರ್‌ನ ಆಯಸ್ಸು ನೂರು!
ಆದರೆ ಒಮ್ಮೆ ಇದರ ಸಾಮರ್ಥ್ಯ ಮೀರಿತೋ, ಆಗ ಯಕೃತ್ ಥಟ್ಟನೇ ಕುಸಿಯುತ್ತದೆ. ಆಗ ಪಶ್ಚಾತ್ತಾಪ ಪಡುವುದಕ್ಕಿಂತ ಯಾವುದೇ ವ್ಯಸನಗಳನ್ನು ಅನುಸರಿಸದಿರುವುದೇ ಉತ್ತಮ. ಧೂಮಪಾನ, ಮಾದಕ ಪದಾರ್ಥ ಸೇವನೆ ಮದ್ಯಪಾನ ಮೊದಲಾದವು ಯಾವತ್ತಿದ್ದರೂ ಸೆರಗಿನ ಕೆಂಡಗಳೇ. ಎಚ್ಚರ: ನಿಮ್ಮ ಲಿವರ್ ಕೂಡ ಅಪಾಯದಲ್ಲಿ ಸಿಲುಕಿರಬಹುದು!
ಇವುಗಳು ನಮ್ಮ ಪ್ರಮುಖ ಅಂಗಗಳ ಮೇಲೇ ಧಾಳಿ ಮಾಡುವ ಕಾರಣ ನಮ್ಮ ಅಂಗಗಳನ್ನು ಆಗಾಗ ಶುದ್ಧೀಕರಿಸಿಕೊಳ್ಳುವ ಮೂಲಕ ಇನ್ನಷ್ಟು ಹೆಚ್ಚು ಘಾಸಿಗೊಳ್ಳದಂತೆ ತಡೆಯುವುದು ಅಗತ್ಯ. ಬನ್ನಿ, ಯಕೃತ್ ಅನ್ನು ಶುದ್ಧೀಕರಿಸಲು ಏನು ಮಾಡಬಹುದು ಎಂಬುದನ್ನೊ ನೋಡೋಣ....
ಅವಶ್ಯವಿರುವ ಸಾಮಾಗ್ರಿಗಳು:
*ನೆಲ್ಲಿಕಾಯಿಯ ರಸ: ಮೂರು ದೊಡ್ಡ ಚಮಚ
*ಜೇನು: ಒಂದು ದೊಡ್ಡಚಮಚ ನೆಲ್ಲಿಕಾಯಿ ಜ್ಯೂಸ್ ನಲ್ಲಿದೆ ಅತ್ಯದ್ಭುತ ಗುಣಗಳು
ನೆಲ್ಲಿಕಾಯಿ
ನೆಲ್ಲಿಕಾಯಿಯಲ್ಲಿ ವಿಟಮಿನ್ ಸಿ ಅತಿ ಹೆಚ್ಚಿನ ಪ್ರಮಾಣದಲ್ಲಿದೆ. ಇದು ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುವ ಜೊತೆಗೇ ಯಕೃತ್ ನಿಂದ ವಿಷಕಾರಿ ವಸ್ತುಗಳನ್ನು ನಿವಾರಿಸಿ ಶುದ್ಧೀಕರಿಸಲೂ ಸಮರ್ಥವಾಗಿದೆ.
ಜೇನು
ಜೇನಿನಲ್ಲಿರುವ ಆಂಟಿ ಆಕ್ಸಿಡೆಂಟುಗಳು ಮತ್ತು ಇತರ ಪೋಷಕಾಂಶಗಳು ಯಕೃತ್ ನಲ್ಲಿರುವ ವಿಷವಸ್ತುಗಳನ್ನು ಹೊರಹಾಕಲು ನೆರವಾಗುವುದರ ಜೊತೆಗೇ ಯಕೃತ್‌ನ ಜೀವಕೋಶಗಳಿಗೆ ಅಗತ್ಯವಾದ ಪೋಷಣೆಯನ್ನು ನೀಡಿ ಮೊದಲಿನ ಆರೋಗ್ಯವನ್ನು ಪಡೆಯಲು ನೆರವಾಗುತ್ತದೆ. ಅಲ್ಲದೇ ಈ ಮೂಲಕ ಯಕೃತ್ ಅನ್ನು ಹಲವಾರು ತೊಂದರೆಗಳಿಗೆ ಒಳಗಾಗುವುದರಿಂದ ರಕ್ಷಿಸುತ್ತದೆ.
ತಯಾರಿಕಾ ವಿಧಾನ
*ಒಂದು ಲೋಟಕ್ಕೆ ಮೇಲಿನ ಎರಡೂ ಸಾಮಾಗ್ರಿಗಳನ್ನು ಹಾಕಿ ಚೆನ್ನಾಗಿ ಮಿಶ್ರಣ ಮಾಡಿ
*ಈ ಮಿಶ್ರಣವನ್ನು ಪ್ರತಿದಿನ ಬಳಿಗ್ಗೆ ಎದ್ದ ಬಳಿಕ ಪ್ರಥಮ ಆಹಾರವಾಗಿ ಕುಡಿಯಿರಿ. ಬಳಿಕ ಕನಿಷ್ಠ ಮುಕ್ಕಾಲು ಗಂಟೆ ಏನನ್ನೂ ಸೇವಿಸದಿರಿ. ಈ ವಿಧಾನವನ್ನು ಕನಿಷ್ಠ ಎರಡು ವಾರ ಅನುಸರಿಸಿ.


sara ali khan may team up with virat kohli for an ad
ವಿರಾಟ್ ಕೊಹ್ಲಿ ಜತೆ 'ಹೆಜ್ಜೆ' ಹಾಕಲಿರುವ ಸಾರಾ ಅಲಿ ಖಾನ್?
ಸ್ಫೋರ್ಟ್ಸ್ ಬ್ರಾಂಡ್ ಒಂದು ತಮ್ಮ ಉತ್ಪನ್ನದ ಜಾಹೀರಾತಿಗಾಗಿ ಸಾರಾ ಅಲಿ ಖಾನ್‌ರನ್ನು ಆಯ್ಕೆ ಮಾಡಿದೆ ಎಂದಿವೆ ಮೂಲಗಳು. ಈ ಜಾಹೀರಾತಿನಲ್ಲಿ ವಿರಾಟ್ ಕೊಹ್ಲಿ ಸಹ ಕಾಣಿಸಲಿದ್ದಾರೆ. ಕಳೆದ ವರ್ಷ 'ಕೇದರ್‌ನಾಥ್' ಸಿನಿಮಾ ಮೂಲಕ ಬಾಲಿವುಡ್ ಬೆಳ್ಳಿ ಪರದೆಗೆ ಅಡಿಯಿಟ್ಟಿದ್ದಾರೆ ಸಾರಾ.
ವಿಜಯ ಕರ್ನಾಟಕ | Updated:
Apr 13, 2019, 01:59PM IST
ರಾಯಲ್ ಚಾಲೆಂಜರ್ಸ್ ಬೆಂಗಳೂರು ನಾಯಕ ವಿರಾಟ್ ಕೊಹ್ಲಿ ಜತೆ ಸೈಫ್ ಆಲಿ ಖಾನ್ ಮಗಳು ಸಾರಾ ಅಲಿ ಖಾನ್ ಹೆಜ್ಜೆ ಹಾಕಲು ಸಿದ್ಧವಾಗಿದ್ದಾರೆ. ಆದರೆ ಇವರು ಹೆಜ್ಜೆ ಹಾಕಲಿರುವುದು ಶೂ ಒಂದರ ಜಾಹೀರಾತಿಗಾಗಿ ಎಂಬುದು ವಿಶೇಷ.
ಸ್ಫೋರ್ಟ್ಸ್ ಬ್ರಾಂಡ್ ಒಂದು ತಮ್ಮ ಉತ್ಪನ್ನದ ಜಾಹೀರಾತಿಗಾಗಿ ಸಾರಾ ಅಲಿ ಖಾನ್‌ರನ್ನು ಆಯ್ಕೆ ಮಾಡಿದೆ ಎಂದಿವೆ ಮೂಲಗಳು. ಈ ಜಾಹೀರಾತಿನಲ್ಲಿ ವಿರಾಟ್ ಕೊಹ್ಲಿ ಸಹ ಕಾಣಿಸಲಿದ್ದಾರೆ. ಕಳೆದ ವರ್ಷ 'ಕೇದರ್‌ನಾಥ್' ಸಿನಿಮಾ ಮೂಲಕ ಬಾಲಿವುಡ್ ಬೆಳ್ಳಿ ಪರದೆಗೆ ಅಡಿಯಿಟ್ಟಿದ್ದಾರೆ ಸಾರಾ.
ಇಷ್ಟು ದಿನಗಳ ಕಾಲ ಈ ಸ್ಫೋರ್ಟ್ಸ್ ಬ್ರಾಂಡ್ ಉತ್ಪನ್ನದಲ್ಲಿ ದಿಶಾ ಪಟಾನಿ ಕಾಣಿಸಿಕೊಳ್ಳುತ್ತಿದ್ದರು. ಕಂಪೆನಿ ಜತೆಗಿನ ಒಪ್ಪಂದ ಮುಗಿದಿದ್ದು ಅವರು ಮುಂದೆ ಈ ಜಾಹೀರಾತಿನಲ್ಲಿ ಕಾಣಿಸಿಕೊಳ್ಳಲ್ಲವಂತೆ. ಹಾಗಾಗಿ ಈ ಜಾಹೀರಾತು ಸಾರಾ ಅಲಿ ಖಾನ್ ಪಾಲಾಗಿದೆ ಎಂದಿವೆ ಮೂಲಗಳು.
'ಕಾಫಿ ವಿತ್ ಕರಣ್ ಶೋ'ನಲ್ಲಿ ಸಾರಾ ಅಲಿ ಖಾನ್ ತಮ್ಮ ಫಿಟ್‌ನೆಸ್ ಬಗ್ಗೆ ಸಾಕಷ್ಟು ಮಾಹಿತಿ ಹಂಚಿಕೊಂಡಿದ್ದರು. ತಾನು ಪಾಲಿಸಿಸ್ಟಿಕ್ ಓವರಿ ಸಿಂಡ್ರೋಮ್ ಎಂಬ ಸಮಸ್ಯೆಯಿಂದ ಬಳಲುತ್ತಿರುವುದಾಗಿ ಹೇಳಿಕೊಂಡಿದ್ದರು. ಆದರೆ ಸೂಕ್ತ ಆಹಾರ, ವರ್ಕ್‌ಔಟ್ ಮೂಲಕ ಆ ಸಮಸ್ಯೆಯಿಂದ ಹೊರಬಂದಿದ್ದೆ ಎಂದಿದ್ದರು. ಫಿಟ್‌ನೆಸ್ ಬಗ್ಗೆ ಪ್ರಚಾರ ನಡೆಸುತ್ತಿರುವ ಬ್ರಾಂಡ್ ಶೀಘ್ರದಲ್ಲೇ ಸಾರಾರನ್ನು ಜಾಹೀರಾತಿನಲ್ಲಿ ತೋರಿಸಲು ಅಣಿಯಾಗುತ್ತಿದೆ.


ರುಚಿ ರುಚಿಯಾದ ಪಾವ್ ಬಾಜಿ ʼಮಸಾಲಾ ದೋಸೆʼ
  08-08-2019 7:54PM IST    /     No Comments    /     Posted In: Featured News , Recipies
ಬೆಳಗಿನ ಉಪಹಾರಕ್ಕೆ ಮಾಡುವ ತಿಂಡಿಗಳಲ್ಲಿ ದೋಸೆಯೂ ಸಹ ಒಂದು. ಇದು ಬೆಳಗಿನ ತಿಂಡಿಗೂ ಸೂಕ್ತ, ಸಂಜೆಯ ತಿಂಡಿಗೂ ಹೊಂದುತ್ತದೆ.
ಹೋಟೆಲ್ ಗಳಿಗೆ ಹೋದರೆ ಮಸಾಲಾ ದೋಸೆ, ಬೆಣ್ಣೆ ದೋಸೆ, ರಾಗಿ ದೋಸೆ, ಪ್ಲೇನ್ ದೋಸೆ ಹೀಗೆ ದೋಸೆಗಳ ದೊಡ್ಡ ಪಟ್ಟಿಯೇ ಸಿಗುತ್ತದೆ. ವಿಶೇಷವಾಗಿ ಸಂಜೆಯ ತಿಂಡಿಗೆ ಮನೆಯಲ್ಲಿಯೇ ಸುಲಭವಾಗಿ ಪಾವ್ ಬಾಜಿ ಮಸಾಲಾ ದೋಸೆ ತಯಾರಿಸಬಹುದು. ಇದನ್ನು ತಯಾರಿಸುವ ವಿಧಾನ ಇಲ್ಲಿದೆ.
ಬೇಕಾಗುವ ಸಾಮಾಗ್ರಿಗಳು
ಬೆಣ್ಣೆ – ಸ್ವಲ್ಪ
ಚಿಲ್ಲಿ ಪೇಸ್ಟ್ – 2 ಚಮಚ
ಬೇಯಿಸಿದ ಆಲೂಗಡ್ಡೆ – 1 ಕಪ್
ಹಸಿರು ಬಟಾಣಿ – 1/2 ಕಪ್
ಅಚ್ಚಖಾರದ ಪುಡಿ – 1 ಚಮಚ
ಪಾವ್ ಬಾಜಿ ಮಸಾಲಾ – 1 ಚಮಚ
ಉಪ್ಪು – ರುಚಿಗೆ
ಕೊತ್ತಂಬರಿ ಸೊಪ್ಪು – ಸ್ವಲ್ಪ
ದೋಸೆ ಹಿಟ್ಟು – ಸ್ವಲ್ಪ
ಚೀಸ್ – ಸ್ವಲ್ಪ
ಮಾಡುವ ವಿಧಾನ
ಒಂದು ಪ್ಯಾನ್ ಗೆ 3-4 ಚಮಚ ಬೆಣ್ಣೆಯನ್ನು ಹಾಕಿ ಬಿಸಿ ಮಾಡಿ. ಬೆಣ್ಣೆ ಕರಗಿದಂತೆ ಅದಕ್ಕೆ ಜೀರಿಗೆಯನ್ನು ಹಾಕಿ ಹುರಿಯಿರಿ.
1 ನಿಮಿಷದ ನಂತರ ಹೆಚ್ಚಿದ ಈರುಳ್ಳಿ ಮತ್ತು ಕ್ಯಾಪ್ಸಿಕಮ್ ಹಾಕಿ ಹುರಿಯಿರಿ. 2 ನಿಮಿಷ ಬಿಟ್ಟು ಅದಕ್ಕೆ ಹೆಚ್ಚಿದ ಟೊಮೆಟೋ, ರೆಡ್ ಚಿಲ್ಲಿ ಪೇಸ್ಟ್ ಮತ್ತು ಬೇಯಿಸಿ ಸ್ಮ್ಯಾಶ್ ಮಾಡಿದ ಆಲೂಗಡ್ಡೆಯನ್ನು ಸೇರಿಸಿ ಚೆನ್ನಾಗಿ ಮಿಕ್ಸ್ ಮಾಡಿ.
ಈಗ ಇದಕ್ಕೆ ಬೇಯಿಸಿದ ಹಸಿರು ಬಟಾಣಿ, ಅಚ್ಚಖಾರದ ಪುಡಿ, ಪಾವ್ ಬಾಜಿ ಮಸಾಲಾ ಮತ್ತು ರುಚಿಗೆ ತಕ್ಕಷ್ಟು ಉಪ್ಪನ್ನು ಸೇರಿಸಿ. ಈ ಮಿಶ್ರಣಕ್ಕೆ 1/2 ಕಪ್ ನೀರನ್ನು ಸೇರಿಸಿ ಚೆನ್ನಾಗಿ ಸ್ಮ್ಯಾಶ್ ಮಾಡಿ 5 ನಿಮಿಷ ಕುದಿಸಿ. ಸ್ವಲ್ಪ ಹೆಚ್ಚಿದ ಕೊತ್ತಂಬರಿ ಸೊಪ್ಪನ್ನು ಸೇರಿಸಿ.
ಈಗ ತವಾವನ್ನು ಸ್ಟೌ ಮೇಲಿಟ್ಟು ಬಿಸಿಯಾದ ನಂತರ ದೋಸೆ ಹಿಟ್ಟನ್ನು ಹಾಕಿ ತೆಳುವಾಗಿ ಹರಡಿ. 1 ಚಮಚ ಬೆಣ್ಣೆಯನ್ನು ದೋಸೆಗೆ ಸವರಿ ಅದರ ಮೇಲೆ ಈಗಾಗಲೇ ಸಿದ್ಧವಾಗಿರುವ ಮಸಾಲೆಯನ್ನು ಸ್ವಲ್ಪ ಹಾಕಿ ದೋಸೆಯ ಮೇಲೆ ಹರಡಿ.
ನಂತರ ಸ್ವಲ್ಪ ಚೀಸ್ ತುರಿಯನ್ನೂ ಸಹ ಹಾಕಿದರೆ ಪಾವ್ ಬಾಜಿ ದೋಸಾ ಸಿದ್ಧವಾಗುತ್ತದೆ. ಇದು ಕೊತ್ತಂಬರಿ ಸೊಪ್ಪಿನ ಚಟ್ನಿ ಅಥವಾ ಕೆಂಪು ಕೊಬ್ಬರಿ ಚಟ್ನಿಯೊಂದಿಗೆ ಸವಿಯಲು ರುಚಿಯಾಗಿರುತ್ತದೆ.


ಕೌರ್ ಬಳಗಕ್ಕೆ ಇಂಗ್ಲೆಂಡ್ ಸವಾಲು
ಮಹಿಳೆಯರ ವಿಶ್ವಕಪ್ ಕ್ರಿಕೆಟ್ ಟೂರ್ನಿ ಸೆಮಿಫೈನಲ್
ಕೌರ್ ಬಳಗಕ್ಕೆ ಇಂಗ್ಲೆಂಡ್ ಸವಾಲು
ಪಿಟಿಐ
22 ನವೆಂಬರ್ 2018, 00:01  IST
Updated:
22 ನವೆಂಬರ್ 2018, 00:01  IST
ಅಕ್ಷರ ಗಾತ್ರ :
ಆ
ಆ
ನಾರ್ಥ್ ಸೌಂಡ್, ಆ್ಯಂಟಿಗಾ: ಭಾರತದ ಮಹಿಳಾ ಕ್ರಿಕೆಟ್ ತಂಡಕ್ಕೆ ಈಗ ಹಳೆಯ ಸೋಲುಗಳ ನೋವು ಮರೆಯುವ ಕಾಲ ಈಗ ಬಂದಿದೆ. ವಿಶ್ವ ವಿಜಯಿಯಾಗಲು ಇನ್ನೆರಡೇ ಹೆಜ್ಜೆಗಳನ್ನು ಸಾಗುವ ತವಕದಲ್ಲಿದೆ.
ಅದರ ಮೊದಲ ಹೆಜ್ಜೆಯಾಗಿ ಶುಕ್ರವಾರ ಬೆಳಗಿನ ಜಾವ (ಭಾರತೀಯ ಕಾಲಮಾನ) ನಡೆಯಲಿರುವ ಮಹಿಳೆ ಯರ ಟ್ವೆಂಟಿ–20 ಕ್ರಿಕೆಟ್ ವಿಶ್ವಕಪ್ ಟೂರ್ನಿಯ ಸೆಮಿಫೈನಲ್‌ನಲ್ಲಿ ಇಂಗ್ಲೆಂಡ್ ತಂಡವನ್ನು ಎದುರಿಸಲಿದೆ.
ಹೋದ ಸಲದ ಏಕದಿನ ಕ್ರಿಕೆಟ್ ವಿಶ್ವಕಪ್ ಟೂರ್ನಿಯ ಫೈನಲ್‌ನಲ್ಲಿ ಇಂಗ್ಲೆಂಡ್ ತಂಡವು ಒಂಬತ್ತು ರನ್‌ಗಳಿಂದ ಭಾರತ ತಂಡಕ್ಕೆ ಸೋಲುಣಿಸಿತ್ತು. ಇದೀಗ ಆ ಸೇಡನ್ನು ಚುಟುಕು ವಿಶ್ವಕಪ್ ಟೂರ್ನಿಯಲ್ಲಿ ತೀರಿಸಿಕೊಳ್ಳುವ ಛಲದಲ್ಲಿ ಹರ್ಮನ್‌ಪ್ರೀತ್ ಕೌರ್ ಬಳಗ ವಿದೆ.
ಟೂರ್ನಿಯ ಗುಂಪು ಹಂತದಲ್ಲಿ ಕೌರ್ ಬಳಗವು ನ್ಯೂಜಿಲೆಂಡ್ ಮತ್ತು ಆಸ್ಟ್ರೇಲಿಯಾದಂತಹ ಬಲಾಢ್ಯ ತಂಡಗಳನ್ನು ಮಣಿಸಿತ್ತು. ನಾಯಕಿ ಹರ್ಮನ್‌ಪ್ರೀತ್ ಕೌರ್, ಅನುಭವಿ ಬ್ಯಾಟ್ಸ್‌ವುಮನ್ ಮಿಥಾಲಿ ರಾಜ್, ‘ಬಿಗ್ ಬ್ಯಾಷ್’ ಖ್ಯಾತಿಯ ಸ್ಮೃತಿ ಮಂದಾನ, ಕನ್ನಡತಿ ವೇದಾ ಕೃಷ್ಣಮೂರ್ತಿ, ಯುವ ಆಟಗಾರ್ತಿ ಜೆಮಿಮಾ ರಾಡ್ರಿಗಸ್  ಅವರೆಲ್ಲರೂ ಉತ್ತಮ ಲಯದಲ್ಲಿದ್ದಾರೆ.  ಆದ್ದರಿಂದ ಬ್ಯಾಟಿಂಗ್ ವಿಭಾಗವು ಸಮರ್ಥವಾಗಿದೆ.
ಬೌಲಿಂಗ್‌ನಲ್ಲಿಯೂ ಹೆಚ್ಚಿನಚಿಂತೆ ಇಲ್ಲ. ಮಧ್ಯಮವೇಗಿ ಅರುಂಧತಿ ರೆಡ್ಡಿ, ದಯಾಳನ್ ಹೇಮಲತಾ, ಪೂನಮ್ ಯಾದವ್,  ಏಕ್ತಾ ಬಿಷ್ಠ್ ಅವರು ತಂಡದ ಜಯದ ಪಾತ್ರ ವಹಿಸಬಲ್ಲ ಸಮ ರ್ಥರು. ಆದರೆ, ಇಂಗ್ಲೆಂಡ್ ತಂಡವನ್ನು ಎದುರಿಸಲು ವಿಶೇಷ ಯೋಜನೆಯ ಅಗತ್ಯವಂತೂ ಇದೆ. ಅದಕ್ಕಾಗಿ ತಂಡದ ಕೋಚ್ ರಮೇಶ್ ಪೊವಾರ್ ಅವರ ಮಾರ್ಗದರ್ಶನ ಪ್ರಮುಖ ಪಾತ್ರ ವಹಿಸಲಿದೆ.
ಇಂಗ್ಲೆಂಡ್ ತಂಡದ ಬೌಲಿಂಗ್ ವಿಭಾ ಗವು ಚೆನ್ನಾಗಿದೆ. ಅನ್ಯಾ ಶ್ರಬ್‌ಸೋಲ್, ನತಾಲೀ ಸೀವರ್ ಅವರು ಇದುವರೆಗೆ ಉತ್ತಮವಾಗಿ ಆಡಿದ್ದಾರೆ. ಆದರೆ ಬ್ಯಾಟ್ಸ್‌ವುಮನ್‌ಗಳಾದ ಡ್ಯಾನಿ ವೈಟ್ ಮತ್ತು ಹೀಥರ್ ನೈಟ್ ಅವರು ಲಯಕ್ಕೆ ಮರಳುವ ಅಗತ್ಯವಿದೆ.
ಎಮಿ ಜೋನ್ಸ್ ಅವರು ಟೂರ್ನಿಯಲ್ಲಿಮೂರು ಅರ್ಧಶತಕಗಳನ್ನು ದಾಖ ಲಿಸಿದ್ದಾರೆ. ಇಂಗ್ಲೆಂಡ್ ಪರ ಅವರೇ ಅತ್ಯಧಿಕ ಸ್ಕೋರರ್ ಆಗಿದ್ದಾರೆ. ಈ ಪಂದ್ಯದಲ್ಲಿಯೂ ಅವರು ಮಿಂಚುವ ನಿರೀಕ್ಷೆ ಇದೆ.
ಆತಿ ಹೆಚ್ಚು ರನ್ ಗಳಿಸಿದವರು
ಆಟಗಾರ್ತಿ - ತಂಡ - ಪಂದ್ಯ - ರನ್ - ಬೌಂಡರಿ - ಸಿಕ್ಸರ್ - ಸ್ಟ್ರೈಕ್‌ರೇಟ್
ಹರ್ಮನ್‌ಪ್ರೀತ್ ಕೌರ್ - ಭಾರತ - 04 - 167 - 12 - 12 - 177.66
ಸೂಜಿ ಬೇಟ್ಸ್ - ನ್ಯೂಜಿಲೆಂಡ್ - 04 - 161 - 17 - 01 - 119.26
ಅಲೀಸಾ ಹೀಲಿ - ಆಸ್ಟ್ರೇಲಿಯಾ - 03 - 157 - 25 - 02 - 160.20
ಸ್ಮೃತಿ ಮಂದಾನ - ಭಾರತ - 04 - 144 - 17 - 04 - 121.01
ಜವೇರಿಯಾ ಖಾನ್ - ಪಾಕಿಸ್ತಾನ - 04 - 136 - 20 - 00 - 130.77
***
ಹೆಚ್ಚು ವಿಕೆಟ್ ಗಳಿಸಿರುವ ಬೌಲರ್‌ಗಳು
ಆಟಗಾರ್ತಿ - ತಂಡ - ಪಂದ್ಯ - ಎಸೆತ - ರನ್ - ವಿಕೆಟ್
ದೀಂಡ್ರಾ ಡಾಟಿನ್ - ವಿಂಡೀಸ್ - 04 - 70 - 54 - 09
ಲೀ ಕ್ಯಾಸ್ಪರೇಕ್ - ನ್ಯೂಜಿಲೆಂಡ್ - 04 - 96 - 94 - 08
ಪೂನಮ್ ಯಾದವ್ - ಭಾರತ - 04 - 96 - 97 - 08
ಎನಿ ಶ್ರಬ್‌ಸೋಲ್ - ಇಂಗ್ಲೆಂಡ್ - 03 - 66 - 35 - 07
ಸ್ಟೇಫನಿ ಟೇಲರ್ - ವಿಂಡೀಸ್ - 04 - 70 - 62 - 07

ಪಂದ್ಯ ಆರಂಭ: ಬೆಳಿಗ್ಗೆ 5.30 (ಶುಕ್ರವಾರ)
ನೇರಪ್ರಸಾರ: ಸ್ಟಾರ್ ನೆಟ್‌ವರ್ಕ್
0 Post Comments (+)


ಸಿನಿಮಾ
ಕನ್ನಡ ಬಾವುಟಕ್ಕೆ ಅವಮಾನ ಆರೋಪ: ಕಿಚ್ಚ ಸುದೀಪ್, ಪ್ರೇಮ್ ವಿರುದ್ಧ ದೂರು
ಕನ್ನಡ ಬಾವುಟಕ್ಕೆ ಅವಮಾನ ಆರೋಪ: ಕಿಚ್ಚ ಸುದೀಪ್, ಪ್ರೇಮ್ ವಿರುದ್ಧ ದೂರು
ಪ್ರಜಾವಾಣಿ ವಾರ್ತೆ
Published:
16 ನವೆಂಬರ್ 2018, 15:43  IST
Updated:
16 ನವೆಂಬರ್ 2018, 19:24  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಪ್ರೇಮ್ ನಿರ್ದೇಶನದ, ಶಿವರಾಜ್‌ಕುಮಾರ್ ಮತ್ತು ಸುದೀಪ್ ಜತೆಯಾಗಿ ನಟಿಸಿರುವ ‘ದಿ ವಿಲನ್’ ಚಿತ್ರ ಹಲವರ ಪಾಲಿಗೆ ಖಳನಾಗಿಯೇ ಕಾಣಿಸುತ್ತಿದೆ. ಚಿತ್ರ ಬಿಡುಗಡೆ ಆದಾಗಿನಿಂದಲೂ ಒಂದಿಲ್ಲ ಒಂದು ವಿವಾದಗಳನ್ನು ಎದುರಿಸುತ್ತಲೇ ಬಂದಿರುವ ‘ವಿಲನ್’ ಸಂಕಷ್ಟ ಇನ್ನೂ ಕೊನೆಗೊಂಡಿಲ್ಲ. ಚಿತ್ರದ ಕುರಿತು ಸಾಮಾಜಿಕ ಜಾಲತಾಣಗಳಲ್ಲಿ ಸಾಕಷ್ಟು ಟೀಕೆಗಳನ್ನು ಎದುರಿಸಿದ್ದ ನಿರ್ದೇಶಕ ಪ್ರೇಮ್ ಆ ಕುರಿತು ಆಕ್ರೋಶವನ್ನೂ ವ್ಯಕ್ತಪಡಿಸಿದ್ದರು. ನಂತರ ಶಿವರಾಜ್ ಕುಮಾರ್ ಅವರಿಗೆ ಸುದೀಪ್ ಸಿನಿಮಾ ದೃಶ್ಯವೊಂದರಲ್ಲಿ ಹೊಡೆದಿದ್ದಾರೆ ಎನ್ನುವುದೂ ಶಿವಣ್ಣ ಅಭಿಮಾನಿಗಳ ಆಕ್ರೋಶಕ್ಕೆ ಕಾರಣವಾಗಿತ್ತು. ಇವೆಲ್ಲ ಕೊಂಚ ತಣ್ಣಗಾಗುತ್ತಿರುವಂತೆಯೇ ಇದೀಗ ಹೊಸ ಆರೋಪವೊಂದು ‘ವಿಲನ್’ ಬೆನ್ನೇರಿದೆ.
‘‘ವಿಲನ್’ ಚಿತ್ರದ ಹಾಡೊಂದರಲ್ಲಿ ಸುದೀಪ್, ಕನ್ನಡ ಬಾವುಟವನ್ನು ಸೊಂಟಕ್ಕೆ ಸುತ್ತಿಕೊಂಡು ಅವಮಾನ ಮಾಡಿದ್ದಾರೆ. ಇದಕ್ಕೆ ನಿರ್ದೇಶಕ ಪ್ರೇಮ್ ಮತ್ತು ನಟ ಸುದೀಪ್ ಇಬ್ಬರೂ ಕ್ಷಮೆ ಯಾಚಿಸಬೇಕು’ ಎಂದು ಕರ್ನಾಟಕ ಸಂಘಟನೆಗಳ ಒಕ್ಕೂಟ, ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿಗೆ ದೂರು ಸಲ್ಲಿಸಿದೆ.
ಕನ್ನಡ ಚಳವಳಿ ನಾಗೇಶ್ ಎನ್ನುವವರು ಈ ದೂರನ್ನು ನೀಡಿದ್ದು, ‘ಒಂದೊಮ್ಮೆ ಕ್ಷಮೆ ಯಾಚಿಸದಿದ್ದರೆ ಚಿತ್ರಮಂದಿರಗಳ ಎದುರು ಪ್ರತಿಭಟನೆ ಮಾಡುತ್ತೇವೆ’ ಎಂದೂ ಅವರು ದೂರಿನಲ್ಲಿ ಹೇಳಿಕೊಂಡಿದ್ದಾರೆ. ಸುದೀಪ್, ಕನ್ನಡ ಬಾವುಟ ಸೊಂಟಕ್ಕೆ ಕಟ್ಟಿಕೊಂಡಿರುವ ಚಿತ್ರವನ್ನು ಫೇಸ್‌ಬುಕ್‌ನಲ್ಲಿ ಹಂಚಿಕೊಂಡಿರುವ ನಟರಾಜ್, ಬೊಮ್ಮಸಂದ್ರ ಎಂಬವರು ಕರ್ನಾಟಕ ಸಂಘಟನೆಗಳ ಒಕ್ಕೂಟಕ್ಕೆ ಟ್ಯಾಗ್ ಮಾಡಿದ್ದಾರೆ. ‘ಕನ್ನಡದ ನಿರ್ದೇಶಕರು ಹಾಗೂ ನಾಯಕರೇ, ಕನ್ನಡ ಚಿತ್ರದಲ್ಲಿ ಕನ್ನಡ ಬಾವುಟದ ಬಣ್ಣವಿರುವ ಬಟ್ಟೆಗಳನ್ನು ಸರಿಯಾಗಿ ಬಳಸಿ. ಹಾಗೂ ಗೌರವಿಸಿ. ಇದೇ ಕಾರಣ ಹೇಳಿ ಪ್ರತಿಭಟನೆ ಮಾಡಿದರೆ ಕನ್ನಡ ಸಂಘಟನೆಗಳೇ ಕನ್ನಡ ನಾಯಕರನ್ನು, ಕನ್ನಡ ಚಿತ್ರಗಳನ್ನು ಕಡೆಗಣಿಸುತ್ತಾರೆ ಎಂದು ಬೊಬ್ಬೆ ಹೊಡೆಯುತ್ತಾರೆ’ ಎಂದು ಬರೆದುಕೊಂಡಿದ್ದಾರೆ.
ಈ ಕುರಿತು ಪ್ರಜಾವಾಣಿಯೊಂದಿಗೆ ಮಾತನಾಡಿದ ಚಲನಚಿತ್ರ ವಾಣಿಜ್ಯ ಮಂಡಳಿ ಅಧ್ಯಕ್ಷ ಎಸ್.ಎ. ಚಿನ್ನೇಗೌಡ, ‘ವಿಲನ್ ಚಿತ್ರದಲ್ಲಿ ಕನ್ನಡ ಬಾವುಟಕ್ಕೆ ಅವಮಾನ ಮಾಡಲಾಗಿದೆ ಎಂದು ದೂರು ಕೊಟ್ಟಿರುವುದು ನಿಜ. ಆದರೆ ಸಿನಿಮಾ ಬಿಡುಗಡೆಯಾಗಿ ಈಗಾಗಲೇ ತುಂಬ ದಿನಗಳಾಗಿವೆ. ಸೆನ್ಸಾರ್ ಕೂಡ ಆ ದೃಶ್ಯಕ್ಕೆ ಸಮ್ಮತಿ ಸೂಚಿಸಿದೆ. ಹಾಗಿದ್ದ ಮೇಲೆ ಈಗ ಏನು ಮಾಡಲು ಸಾಧ್ಯ? ಆದ್ದರಿಂದ ನೀವು ಚಿತ್ರದ ನಿರ್ದೇಶಕರನ್ನೇ ನೇರವಾಗಿ ಸಂಪರ್ಕಿಸಿ ಎಂದು ಹೇಳಿಕಳುಹಿಸಿದ್ದೇನೆ’ ಎಂದು ಹೇಳಿದರು.


ಬೊಜ್ಜಿನ ಸಮಸ್ಯೆಗೆ ಈ ಆಹಾರ ಕೂಡ ಕಾರಣವಾಗಬಹುದು
news18 Updated:September 25, 2018, 1:06 PM IST
news18 Updated: September 25, 2018, 1:06 PM IST
-ನ್ಯೂಸ್ 18 ಕನ್ನಡ
ಸಾಮಾನ್ಯವಾಗಿ ಡೈರಿ ಉತ್ಪನ್ನಗಳು ಆರೋಗ್ಯಕ್ಕೆ ಉತ್ತಮ ಎನ್ನಲಾಗುತ್ತದೆ. ಅದರಲ್ಲೂ ಬೇಸಿಗೆಯಲ್ಲಿ ಮೊಸರಿನಿಂದ ತಯಾರಿಸಿದ ಆಹಾರ ಉತ್ಪನ್ನಗಳು ದೇಹವನ್ನು ತಂಪಾಗಿಡುತ್ತದೆ. ಇತ್ತೀಚಿನ ದಿನಗಳಲ್ಲಿ ಮೊಸರಿನಿಂದ ತಯಾರಿಸಲಾಗುವ ಯೋಗರ್ಟ್ ಉತ್ಪನ್ನಗಳು ಹಲವು ಬಗೆಗಳಲ್ಲಿ ಮಾರುಕಟ್ಟೆಯಲ್ಲಿ ಲಭ್ಯವಿದೆ. ಆರೋಗ್ಯದ ಹಿತ ದೃಷ್ಟಿಯಿಂದ ಹೆಚ್ಚಿನವರು ಇಂತಹ ಉತ್ಪನ್ನಗಳ ಮೊರೆ ಹೋಗುತ್ತಾರೆ. ಆದರೆ ಬಾಯಿಯ ರುಚಿ ಹೆಚ್ಚಿಸುವ ಯೋಗರ್ಟ್ ಉತ್ಪನ್ನಗಳಿಂದ ಕೂಡ  ಸ್ಥೂಲಕಾಯತೆ ಸಮಸ್ಯೆ ಉಂಟಾಗುತ್ತದೆ ಎಂದು ಹೊಸ ಅಧ್ಯಯನದಿಂದ ತಿಳಿದು ಬಂದಿದೆ. ಸಕ್ಕರೆಯುಕ್ತ ಯೋಗರ್ಟ್ಗಳನ್ನು ಸೇವಿಸುವುದರಿಂದ ದೇಹ ತೂಕ ಹೆಚ್ಚುವುದಲ್ಲದೆ ಅನಾರೋಗ್ಯ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತದೆ ಎಂದು ಸಂಶೋಧಕರು ತಿಳಿಸಿದ್ದಾರೆ.
ಬ್ರಿಟನ್ನ ಯುನಿವರ್ಸಿಟಿ ಆಫ್ ಲೀಡ್ಸ್ನ ಸಂಶೋಧಕರು ನಡೆಸಿದ ಈ ಅಧ್ಯಯನದಿಂದ ಯೋಗರ್ಟ್ ಉತ್ಪನ್ನಗಳಲ್ಲಿ ಸಕ್ಕರೆ ಮಟ್ಟವು ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ ಎಂಬುದು ಸಾಬೀತಾಗಿದೆ. ಈ ಅಧ್ಯಯನಕ್ಕಾಗಿ 900 ವಿಧದ ಯೋಗರ್ಟ್ ಉತ್ಪನ್ನಗಳನ್ನು ಸಂಶೋಧಕರು ವಿಶ್ಲೇಷಿಸಿದ್ದು, ಅದರಲ್ಲಿ ಕೇವಲ 10 ಉತ್ಪನ್ನಗಳಲ್ಲಿ ಮಾತ್ರ ಕಡಿಮೆ ಪ್ರಮಾಣ ಸಕ್ಕರೆ ಅಂಶ ಇರುವುದು ಪತ್ತೆಯಾಗಿದೆ ಎಂದು ಸಂಶೋಧನಾ ತಂಡ ತಿಳಿಸಿದೆ.ಈ ಸಂಶೋಧನೆಯಲ್ಲಿ ಮಕ್ಕಳಿಗೆ ನೀಡಲಾಗುವ ಯೋಗರ್ಟ್ಗಳಲ್ಲೂ ಹೆಚ್ಚಿನ ಸಕ್ಕರೆ ಅಂಶ ಕಂಡು ಬಂದಿದ್ದು, ಇದರಿಂದಾಗಿ ಬಾಲ್ಯದಲ್ಲೇ ಮಕ್ಕಳು ಬೊಜ್ಜಿನ ಸಮಸ್ಯೆಗೆ ಈಡಾಗುತ್ತಿದ್ದಾರೆ ಎಂದು ಸಂಶೋಧಕರು ತಿಳಿಸಿದ್ದಾರೆ. 'ಮಕ್ಕಳು ಮತ್ತು ವಯಸ್ಕರ ಆಹಾರಗಳಲ್ಲಿ ಸಕ್ಕರೆ ಅಂಶ ಹೆಚ್ಚಾದರೆ ಅನಾರೋಗ್ಯ ಉಂಟಾಗುತ್ತದೆ. ಆರೋಗ್ಯ ಪೂರ್ಣ ಆಹಾರವೆಂದು ಗುರುತಿಸಲಾಗುವ ಯೋಗರ್ಟ್ನಿಂದಲೇ ಇಂತಹ ಸಮಸ್ಯೆಗಳು ಕಾಣಿಸಿಕೊಳ್ಳುವುದು ಚಿಂತೆಯ ವಿಷಯವಾಗಿದೆ' ಎಂದು ಸಂಶೋಧಕ ಜೆ.ಬೆರ್ನಡೆಟ್ಟೆ ತಿಳಿಸಿದ್ದಾರೆ.
ಯೋಗರ್ಟ್ ಉತ್ಪನ್ನಗಳಲ್ಲಿ ಡಿಸರ್ಟ್ ವಿಭಾಗದಲ್ಲಿ ಅತಿ ಹೆಚ್ಚಿನ ಪ್ರಮಾಣದ ಸಕ್ಕರೆ ಅಂಶಗಳು ಕಂಡು ಬಂದಿದ್ದು, ಸುಮಾರು 100 ಗ್ರಾಂಗಳಲ್ಲಿ 13.1 ಗ್ರಾಂ ಸಕ್ಕರೆಯಂಶ ಹೊಂದಿತ್ತು. ಇದರಿಂದ ದೇಹದಲ್ಲಿ ಕೊಬ್ಬಿನಾಂಶವು ಹೆಚ್ಚಾಗುತ್ತದೆ. ಈ ಅಧ್ಯಯನದಿಂದ ಎಲ್ಲ ಯೋಗರ್ಟ್ ಉತ್ಪನ್ನಗಳು ಆರೋಗ್ಯಕರವಾಗಿರುವುದಿಲ್ಲ ಎಂದು ತಿಳಿದು ಬಂದಿದ್ದು, ಸಕ್ಕರೆ ಪ್ರಮಾಣವು ಕಡಿಮೆ ಇರುವ ಮೊಸರಿನ ಉತ್ಪನ್ನಗಳ ಸೇವಿಸುವುದು ಉತ್ತಮ ಎಂದು ಸಂಶೋಧಕರು ತಿಳಿಸಿದ್ದಾರೆ.
ಹೆಚ್ಚಿನವರು ಸಿಹಿ ಯೋಗರ್ಟ್ಗೆ ಹೊಂದಿಕೊಂಡಿದ್ದು, ಗ್ರಾಹಕರು ತಮ್ಮ ರುಚಿಯನ್ನು ಬದಲಿಸುವುದು ಸ್ವಲ್ಪ ಮಟ್ಟಿಗೆ ಸವಾಲಿನ ಕೆಲಸವಾಗಿದೆ. ಆದರೆ ಆರೋಗ್ಯದ ಮೇಲಿನ ದುಷ್ಪರಿಣಾಮಗಳನ್ನು ಗಮನದಲ್ಲಿರಿಸಿ ಸಕ್ಕರೆಯುಕ್ತ ಯೋಗರ್ಟ್ ಬಳಕೆಯನ್ನು ಕಡಿಮೆ ಮಾಡಿಕೊಳ್ಳುವುದು ಉತ್ತಮ ಎಂದು ಸಂಶೋಧನಾ ತಂಡದ ಅನ್ನಾಬೆಲ್ಲೆ ಹೋರ್ಟಿ ಅಭಿಪ್ರಾಯ ಪಟ್ಟಿದ್ದಾರೆ.


ಬೇಸಿಗೆಯಲ್ಲಿ ಹೀಗಿರಲಿ ‘ಆಹಾರ’ ಸೇವನೆ
  28-05-2019 2:28PM IST    /     No Comments    /     Posted In: Latest News , Health
ಬೇಸಿಗೆ ಬಿಸಿಲಲ್ಲಿ ಬಳಲಿಕೆ ಜಾಸ್ತಿ. ಸ್ವಲ್ಪ ನಡೆದಾಡಲೂ ಕೂಡ ಕಷ್ಟಪಡುತ್ತಾರೆ ಕೆಲವರು. ಅದಕ್ಕೆ ಕಾರಣ ಅವರು ಸೇವಿಸುವ ಆಹಾರ ಕ್ರಮ.
ಬಿಸಿಲಿನ ಹೊಡೆತ ತಡೆದುಕೊಳ್ಳುವುದು ಕಷ್ಟ. ಬಾಯಾರಿಕೆ ಅತಿಯಾದ ಸುಸ್ತು. ಮೈ ಉರಿ ಮೊದಲಾದ ತೊಂದರೆ ಕಾಣಿಸಿಕೊಳ್ಳುತ್ತವೆ.
ಇದರಿಂದ ಹೊರಬರಲು ನೀವು ಒಂದಿಷ್ಟು ಕ್ರಮಗಳನ್ನು ಅನುಸರಿಸಿ. ಆಹಾರ ಕ್ರಮದಲ್ಲಿ ಬದಲಾವಣೆ ಮಾಡಿಕೊಳ್ಳಿ. ತಂಪಾದ ಪಾನೀಯ, ಮಿತವಾದ ಆಹಾರ ಸೇವನೆ ಮಾಡುವುದು ಒಳ್ಳೆಯದು. ಹೊಟ್ಟೆ ಬಿರಿಯುವಷ್ಟು ಊಟ ಮಾಡಬೇಡಿ. ಇದರಿಂದ ಅಜೀರ್ಣದ ತೊಂದರೆ ಕಾಣಿಸಿಕೊಳ್ಳುತ್ತವೆ.
ಜಾಸ್ತಿ ಹುಳಿ, ಖಾರದ ಪದಾರ್ಥಗಳನ್ನು ಸೇವಿಸಬಾರದು. ಸುಲಭವಾಗಿ ಜೀರ್ಣವಾಗುವ ಪದಾರ್ಥಗಳನ್ನು ಸೇವಿಸುವುದು ಒಳ್ಳೆಯದು.
ತರಕಾರಿ ಬಳಸುವಾಗಲು ಗಮನವಿರಲಿ. ಆದಷ್ಟು ಮೊಸರು, ಮಜ್ಜಿಗೆ, ಹಣ್ಣಿನ ರಸ, ಪಾನಕ, ಹಣ್ಣುಗಳನ್ನು ಸೇವಿಸಿ. ಮಸಾಲೆ ಪದಾರ್ಥಗಳು ಜಾಸ್ತಿ ಇರುವ ಆಹಾರ ಸೇವಿಸಬೇಡಿ. ನೀರು ಹೆಚ್ಚಾಗಿ ಕುಡಿಯಿರಿ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಆರೋಗ್ಯ, ಸೌಂದರ್ಯ ಹಾಳು ಮಾಡುತ್ತೆ ಕೆಟ್ಟ ಬ್ರಾ
  18-12-2018 9:42PM IST    /     No Comments    /     Posted In: Beauty , Latest News
ಬೇರೆ ಬೇರೆ ಕಂಪನಿಗಳ, ಬೇರೆ ಬೇರೆ ವಿನ್ಯಾಸದ ಬ್ರಾಗಳು ಮಾರುಕಟ್ಟೆಯಲ್ಲಿವೆ. ಒಳ ಉಡುಪು ಎನ್ನುವ ಕಾರಣಕ್ಕೆ ಅನೇಕರು ಬ್ರಾ ಖರೀದಿ ವೇಳೆ ನಿರ್ಲಕ್ಷ್ಯ ಮಾಡ್ತಾರೆ. ಕಡಿಮೆ ಬೆಲೆಯ, ತಮಗೆ ಸೂಕ್ತವಲ್ಲದ ಬ್ರಾ ಖರೀದಿ ಮಾಡುತ್ತಾರೆ. ಆದ್ರೆ ಬ್ರಾ ಖರೀದಿ ಮಾಡುವ ವೇಳೆ ನೀವು ಮಾಡುವ ತಪ್ಪುಗಳು ನಿಮ್ಮ ಸೌಂದರ್ಯವನ್ನು ಹಾಳು ಮಾಡುವ ಜೊತೆಗೆ ಆರೋಗ್ಯದ ಮೇಲೆ ಪ್ರಭಾವ ಬೀರುತ್ತವೆ. ಹಾಗಾಗಿ ಬ್ರಾ ಖರೀದಿ ಮಾಡುವ ವೇಳೆ ಕೆಲವೊಂದು ವಿಷ್ಯಗಳನ್ನು ಗಮನದಲ್ಲಿಟ್ಟುಕೊಳ್ಳಬೇಕಾಗುತ್ತದೆ.
ಸದಾ ಒಳ್ಳೆ ಕಂಪನಿಯ ಬ್ರಾ ಖರೀದಿ ಮಾಡಿ. ಕಡಿಮೆ ಬೆಲೆ ಎನ್ನುವ ಕಾರಣಕ್ಕೆ ಸಿಕ್ಕ ಸಿಕ್ಕ ಕಂಪನಿ ಬ್ರಾ ಖರೀದಿ ಮಾಡುವ ಪ್ರಯತ್ನ ಬೇಡ. ನಿಮ್ಮ ಸ್ತನಕ್ಕೆ ಸರಿ ಹೊಂದುವ ಬ್ರಾಗಳು ಇಲ್ಲಿ ಸಿಗುತ್ತವೆ.
ಬ್ರಾ ಖರೀದಿ ವೇಳೆ ಸೈಜ್ ಗೆ ಹೆಚ್ಚಿನ ಗಮನ ನೀಡಬೇಕು. ಕಡಿಮೆ ಅಥವಾ ಹೆಚ್ಚು ಸೈಜಿನ ಬ್ರಾಗಳು ನಿಮಗೆ ಆರಾಮದ ಅನುಭವ ನೀಡುವುದಿಲ್ಲ. ಬ್ರಾ ಖರೀದಿಗೆ ಮುನ್ನ ನಿಮ್ಮ ಸ್ತನದ ಗಾತ್ರವನ್ನು ತಿಳಿದಿರಿ. ನಿಮಗೆ ಬ್ರಾ ಧರಿಸಿದಾಗ ಆರಾಮದ ಅನುಭವ ನೀಡುವ ಬ್ರಾವನ್ನು ಮಾತ್ರ ಧರಿಸಿ. ಬಿಗಿಯಾದ ಬ್ರಾ ಕಿರಿಕಿರಿಯುಂಟು ಮಾಡುತ್ತದೆ. ರಕ್ತ ಸಂಚಾರಕ್ಕೆ ತೊಂದರೆಯಾಗಬಹುದು.
ಸಣ್ಣ ಸ್ತನದ ಮಹಿಳೆಯರು ದೊಡ್ಡ ಗಾತ್ರದ ಬ್ರಾ ಖರೀದಿ ಮಾಡ್ತಾರೆ. ಈ ವೇಳೆ ಬ್ರಾಂಡ್ ಪ್ಯಾಡೆಡ್, ಮಿಕ್ಸ್ಮೈಜರ್, ಪುಷ್ ಅಪ್ ಇತ್ಯಾದಿ ಆಯ್ಕೆ ಮಾಡಿಕೊಳ್ಳುವುದು ಒಳ್ಳೆಯದು.


ಹಿಂದಿಗೆ ಬಜಾರ್ ಡಬ್ಬಿಂಗ್ ಹಕ್ಕು ಮಾರಾಟ
Team Udayavani,  Aug 21, 2018, 11:23 AM IST
ಅ
ಅ
ಅ
ಕನ್ನಡ ಚಿತ್ರರಂಗದಲ್ಲಿ ಈಗ ಡಬ್ಬಿಂಗ್ ಹಕ್ಕುಗಳು ಸಖತ್ ಸೌಂಡ್ ಮಾಡುತ್ತಿದೆ. ಕನ್ನಡ ಚಿತ್ರಗಳ ಡಬ್ಬಿಂಗ್ ರೈಟ್ಸ್‌ಗಳು ಹಿಂದಿಗೆ ಒಳ್ಳೆಯ ಬೆಲೆಗೆ ಮಾರಾಟವಾಗು ಮೂಲಕ ನಿರ್ಮಾಪಕರಿಗೆ ವ್ಯವಹಾರದ ಹೊಸ ಬಾಗಿಲು ತೆರೆದಿದೆ. ಈಗಾಗಲೇ ಅನೇಕ ಕನ್ನಡ ಚಿತ್ರಗಳ ಡಬ್ಬಿಂಗ್ ಹಕ್ಕುಗಳು ಮಾರಾಟವಾಗಿದ್ದು, ಆ ಸಾಲಿಗೆ ಹೊಸ ಸೇರ್ಪಡೆ “ಬಜಾರ್’. ಸುನಿ ನಿರ್ದೇಶನದ “ಬಜಾರ್’ ಚಿತ್ರದ ಡಬ್ಬಿಂಗ್ ರೈಟ್ಸ್ ಹಿಂದಿಗೆ ಒಂದು ಕೋಟಿ ಎರಡು ಲಕ್ಷ ರೂಪಾಯಿಗೆ ಮಾರಾಟವಾಗಿದೆ.
ಒಬ್ಬ ಹೊಸ ಹುಡುಗನ ಮೊದಲ ಚಿತ್ರಕ್ಕೆ ಈ ಮೊತ್ತ ಸಿಕ್ಕಿರುವುದರಿಂದ ಚಿತ್ರತಂಡ ಖುಷಿಯಾಗಿದೆ. ಆದಿತ್ಯ ಎನ್ನುವವರು ಹಿಂದಿ ಡಬ್ಬಿಂಗ್ ಹಕ್ಕನ್ನು ಖರೀದಿಸಿದ್ದಾರೆ. ಚಿತ್ರದಲ್ಲಿ ಆರು ಫೈಟ್‌ಗಳಿದ್ದು, ಮಾಸ್ ಪ್ರಿಯರು ಇಷ್ಟಪಡುತ್ತಾರೆ ಎನ್ನುವ ವಿಶ್ವಾಸ ಸುನಿಗಿದೆ. ಈಗಾಗಲೇ ಚಿತ್ರದ ಹಾಡುಗಳನ್ನು ದರ್ಶನ್ ಬಿಡುಗಡೆ ಮಾಡಿದ್ದು, ಹಾಡುಗಳಿಗೂ ಒಳ್ಳೆಯ ಪ್ರತಿಕ್ರಿಯೆ ವ್ಯಕ್ತವಾಗುತ್ತಿದೆ. “ಬಜಾರ್’ ಚಿತ್ರದ ಮೂಲಕ ಧನ್ವೀರ್ ಲಾಂಚ್ ಆಗುತ್ತಿದ್ದಾರೆ.
ಚಿತ್ರದ ಹಾಡು ಹಾಗೂ ಫೈಟ್‌ಗಾಗಿ ಧನ್ವೀರ್ ದೇಹ ದಂಡಿಸಿ ಸಿಕ್ಸ್‌ಪ್ಯಾಕ್ ಮಾಡಿ, ಖಡಕ್ ಲುಕ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ಈ ಮೂಲಕ ಮೊದಲ ಚಿತ್ರದಲ್ಲೇ ಭರ್ಜರಿಯಾಗಿ ಎಂಟ್ರಿಕೊಡಲು ಧನ್ವೀರ್ ರೆಡಿಯಾಗಿದ್ದಾರೆ. ಇಲ್ಲಿ ಲವ್‌ಸ್ಟೋರಿ ಜೊತೆಗೆ ಪಾರಿವಾಳ ರೇಸ್ ಕೂಡಾ ಈ ಚಿತ್ರದ ಹೈಲೈಟ್. ಪಾರಿವಾಳ ರೇಸ್ ಅನ್ನು ಮೂಲವಾಗಿಟ್ಟುಕೊಂಡು “ಬಜಾರ್’ ಚಿತ್ರದ ಕಥೆ ಸಾಗಿದೆ.
ಚಿತ್ರದ ಬಗ್ಗೆ ಮಾತನಾಡುವ ಸುನಿ, “ಸಿನಿಮಾ ತುಂಬಾ ಚೆನ್ನಾಗಿ ಮೂಡಿಬಂದಿದೆ.  ಕಮರ್ಷಿಯಲ್ ಆಗಿ ಏನೇನು ಬೇಕೋ, ಅವೆಲ್ಲವನ್ನು ಸೇರಿಸಿದ್ದೇವೆ. ಈಗ ಡಬ್ಬಿಂಗ್ ರೈಟ್ಸ್ ಕೂಡಾ ಒಳ್ಳೆಯ ಬೆಲೆಗೆ ಮಾರಾಟವಾಗಿದೆ. ಈ ಸಿನಿಮಾ ಪಾರಿವಾಳ ರೇಸ್ ಜೊತೆಗೆ ಸಾಗುತ್ತದೆ. ಸುಮಾರು 500ಕ್ಕೂ ಹೆಚ್ಚು ಪಾರಿವಾಳಗಳಿರುವ ಪ್ರಕಾಶ್ ನಗರ ಸುತ್ತಮುತ್ತ ಚಿತ್ರೀಕರಣ ನಡೆಸಿದ್ದೇವೆ.
ಈ ಚಿತ್ರದಲ್ಲಿ ರೇಸ್ ಜೊತೆಗೆ ರೌಡಿಸಂ, ಲವ್ ಕೂಡಾ ಇದೆ. ಧನ್ವೀರ್ ತುಂಬಾ ಚೆನ್ನಾಗಿ ನಟಿಸಿದ್ದು, ಮುಂದೆ ಚಿತ್ರರಂಗದಲ್ಲಿ ನೆಲೆ ನಿಲ್ಲುತ್ತಾರೆ’ ಎಂದು ಸಿನಿಮಾ ಬಗ್ಗೆ ಹೇಳುತ್ತಾರೆ ಸುನಿ. “ಬಜಾರ್’ ಚಿತ್ರವನ್ನು ಭಾರತಿ ಫಿಲಂ ಪ್ರೊಡಕ್ಷನ್ಸ್‌ನಡಿ ತಿಮ್ಮೇಗೌಡ ನಿರ್ಮಿಸುತ್ತಿದ್ದು, ಚಿತ್ರಕ್ಕೆ ಸಂತೋಷ್ ರೈ ಪಾತಾಜೆ ಅವರ ಛಾಯಾಗ್ರಹಣವಿದ್ದು, ರವಿ ಬಸ್ರೂರು ಸಂಗೀತ ಸಂಯೋಜಿಸಿದ್ದಾರೆ. ಚಿತ್ರ ಅಕ್ಟೋಬರ್‌ನಲ್ಲಿ ತೆರೆಕಾಣಲಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ವಿಶ್ವದ ಹೊಸ ವಿಶಿಷ್ಠ ಆವಿಷ್ಕಾರಗಳ ಪಟ್ಟಿ ಇಲ್ಲಿದೆ
  30-11-2018 7:14PM IST    /     No Comments    /     Posted In: Latest News , Special
ವಿಶ್ವದ ಅತ್ಯಂತ ಪ್ರಸಿದ್ಧ ನಿಯತಕಾಲಿಕೆಗಳಲ್ಲಿ ಒಂದಾದ ಟೈಮ್ ಮ್ಯಾಗಜೀನ್ ಪ್ರತಿವರ್ಷ ವಿಶ್ವದ ಅತ್ಯಂತ ವಿಶಿಷ್ಠ ಮತ್ತು ಅತ್ಯುತ್ತಮ ಆವಿಷ್ಕಾರಗಳ ಒಂದು ಪಟ್ಟಿ ಬಿಡುಗಡೆ ಮಾಡುತ್ತದೆ. ಈ ವರ್ಷದ ಅತ್ಯುತ್ತಮ ಆವಿಷ್ಕಾರಗಳ ಪಟ್ಟಿಯನ್ನು ಬಿಡುಗಡೆ ಮಾಡಿದೆ.
ಈ ಸಲದ ಟೈಮ್  ಮ್ಯಾಗಜೀನ್ ಆಯ್ಕೆ ಮಾಡಿರುವ ಆವಿಷ್ಕಾರಗಳು ಉತ್ತಮ ನಾವೀನ್ಯತೆ ಹೊಂದಿವೆ. ಅಮೆರಿಕನ್ ಕಂಪನಿ ಸೋನೋಜ್ನಿಂದ ಒಂದು ಸ್ಮಾರ್ಟ್ ಸ್ಪೀಕರ್ ತಯಾರಿಸಲಾಗಿದೆ. ಇದು ನೋಡಲು  ಸಾಮಾನ್ಯ ಟಿವಿ ರಿಮೋಟ್ ನಂತಿದೆ. ಇದರ ಸೌಂಡ್ ಕ್ವಾಲಿಟಿ ಉತ್ತಮವಾಗಿದ್ದು, ಇದಕ್ಕೆ ವೂಫರ್ಗಳನ್ನ ಅಳವಡಿಸಲಾಗಿದೆ. ಇದರ ಬೆಲೆ 399 ಡಾಲರ್.
ಈ ವರ್ಷ ಆವಿಷ್ಕಾರವಾದ ಇನ್ನೊಂದು ವಸ್ತು ಮೋಶನ್ ಸೆನ್ಸರ್ ಹೊಂದಿರುವ ಬ್ರಾ. ಇದು ಹಾಕಿಕೊಳ್ಳುವವರ ದೇಹದ ಚಲನೆಗೆ ತಕ್ಕಂತೆ ಹೊಂದಿಕೊಳ್ಳುತ್ತೆ. ಇದ್ರ ಬೆಲೆ 4271 ರೂಪಾಯಿ. ಈ ಬ್ರಾವನ್ನು ರೀಬಾಕ್ ಕಂಪನಿಯ ವಿನ್ಯಾಸಕ ಡೇನಿಯಲ್ ವಿಟೆಕ್ ವಿನ್ಯಾಸಗೊಳಿಸಿದ್ದಾನೆ.
ಜಪಾನಿ ಬಟ್ಟೆ ಕಂಪನಿ ಜೊಜೊ ವಿಶಿಷ್ಠ ವಿನ್ಯಾಸದ ಉಡುಪುಗಳನ್ನು ತಯಾರಿಸಿದೆ. ಇದ್ರ ವಿಶೇಷವೆಂದ್ರೆ ಉಡುಪು ಯಾರ ಗಾತ್ರಕ್ಕೆ ಬೇಕಾದರೂ ಹೊಂದಿಕೊಳ್ಳುತ್ತದೆ. ಸದ್ಯ  ಕಂಪೆನಿಯು ಹೊಸ ಅಪ್ಲಿಕೇಶನ್ ಒಂದನ್ನ ಪ್ರಾರಂಭಿಸಿದೆ. ಇದ್ರಲ್ಲಿ  ನಿಮ್ಮ ದೇಹವನ್ನು ಸ್ಕ್ಯಾನ್ ಮಾಡಿ ಅದನ್ನ ಕಂಪನಿಗೆ ಕಳಿಸಿದ್ರೆ, ಕಂಪೆನಿ ನಿಮ್ಮ ದೇಹದ ಗಾತ್ರಕ್ಕೆ ಸೂಕ್ತವಾದ ಬಟ್ಟೆಗಳನ್ನು ಆಯ್ಕೆ ಮಾಡಿ ಕಳುಹಿಸುತ್ತದೆ.
ಅಮೆರಿಕಾದ ಕಂಪನಿಯೊಂದು 24 ಗಂಟೆಗಳಲ್ಲಿ 350 ಚದರ ಅಡಿಗಳಷ್ಟು ವಿಸ್ತೀರ್ಣದ ತ್ರೀಡಿ ಮನೆಯನ್ನು ತಯಾರಿಸಿದೆ. ಇದ್ರಲ್ಲಿ ವಾಲ್ಕನ್ 3D ಪ್ರಿಂಟರ್ ತಂತ್ರಜ್ಞಾನವನ್ನು ಬಳಸಲಾಗಿದೆ. ಈ ತಂತ್ರವನ್ನು ಅಭಿವೃದ್ಧಿಪಡಿಸಲು ಕಂಪನಿ ಒಂಬತ್ತು ತಿಂಗಳುಗಳನ್ನು ತೆಗೆದುಕೊಂಡಿದೆ.
ಸ್ಯಾಮ್ಸಂಗ್ ನ 4-ಕ್ಯು  ಶೀರ್ಷಿಕೆ ಇರುವ ಈ ಟಿವಿ ನೋಡಲು ಸಾಮಾನ್ಯ ಟಿವಿಯಂತೆ ಇದೆ. ಆದ್ರೆ ಆಫ್ ಆದ ನಂತರ ಇದು ರೂಮಿನ ಗೋಡೆಯ ಬಣ್ಣದೊಂದಿಗೆ ಸಂಪೂರ್ಣವಾಗಿ ಬದಲಾಗುತ್ತೆ. ಇದರ ಅಂದಾಜು ಬೆಲೆ 1099 ಡಾಲರ್ ಆಗಿದೆ.


| news18 Updated:July 4, 2019, 4:01 PM IST
@Medical News Today
zahir
| news18 Updated: July 4, 2019, 4:01 PM IST
ಮಳೆಗಾಲ ಪ್ರಾರಂಭವಾಗಿದೆ. ಮಳೆಗಾಲದ ಬೆನ್ನಲ್ಲೇ ಅನಾರೋಗ್ಯದ ಸಮಸ್ಯೆಗಳೂ ಸಹ ಕಾಣಿಸಿಕೊಳ್ಳಲಿದೆ. ಇದೇ ಸಮಯದಲ್ಲಿ ಸಾಮಾನ್ಯವಾಗಿ ಕಾಣಿಸಿಕೊಳ್ಳುವ ಜ್ವರ ಎಂದರೆ ಟೈಫಾಯಿಡ್. ಸಾಲ್ಮೊನೆಲ್ಲಾ ಎಂಟಾರಿಕಾ ಟೈಪೈ ಎನ್ನುವ ಬ್ಯಾಕ್ಟೀರಿಯಾದಿಂದ ಟೈಫಾಯಿಡ್ ಜ್ವರ ಉಂಟಾಗುತ್ತದೆ. ಈ ಜ್ವರವು ನಾವು ಸೇವಿಸುವ ಆಹಾರ ಮತ್ತು ನೀರಿನಿಂದ ಬರುವ ಸಾಧ್ಯತೆಯೇ ಹೆಚ್ಚು. ಹೀಗಾಗಿ ಮಳೆಗಾಲದಲ್ಲಿ ನಿಮ್ಮ ಆಹಾರದ ಮೇಲೆ ನಿಗಾವಹಿಸಬೇಕಾಗುತ್ತದೆ. ಅದರಲ್ಲೂ ಮಾರುಕಟ್ಟೆಯಲ್ಲಿ ತೆರೆದಿಟ್ಟಿರುವ ಆಹಾರಗಳನ್ನು ಬೇಯಿಸದೇ ತಿನ್ನದಿರುವುದು ಉತ್ತಮ.
ಟೈಫಾಯಿಡ್ ಜ್ವರಕ್ಕೆ ಮುಖ್ಯ ಕಾರಣಗಳು:
ಕಲುಷಿತ ನೀರು ಮತ್ತು ಆಹಾರದ ಸೇವನೆಯಿಂದ ಟೈಫಾಯಿಡ್ ಜ್ವರ ಬರುತ್ತದೆ. ನೀವು ತಿಳಿಯದೇ ಸೇವಿಸಿದ ಕಲುಷಿತ ಆಹಾರದಲ್ಲಿರುವ ಬ್ಯಾಕ್ಟೀರಿಯಾ ರಕ್ತವನ್ನು ಸೇರಿ, ಪಿತ್ತಕೋಶ, ಪಿತ್ತರಸ ನಾಳ ಅಥವಾ ಯಕೃತ್ತು, ಕರಳುಗಳಲ್ಲಿ ನೆಲೆಸುತ್ತವೆ. ಸೋಂಕುಂಟಾದ ವ್ಯಕ್ತಿಯ ಮಲದಲ್ಲಿ ಈ ಬ್ಯಾಕ್ಟೀರಿಯಾಗಳು ಕಾಣಿಸಿಕೊಳ್ಳುತ್ತವೆ. ಇದರಿಂದ ರೋಗ ಹರಡುವ ಸಾಧ್ಯತೆಯಿರುತ್ತದೆ. ಹಾಗೆಯೇ ರೋಗಿಯು ಬಳಸಿದ ಬಟ್ಟೆ ಮತ್ತು ವಸ್ತುಗಳನ್ನು ಬಳಸುವುದರಿಂದ ಕೂಡ ಬ್ಯಾಕ್ಟೀರಿಯಾ ನಿಮ್ಮ ದೇಹ ಪ್ರವೇಶಿಸುವ ಸಾಧ್ಯತೆಯಿರುತ್ತದೆ ಎನ್ನುತ್ತಾರೆ ವೈದ್ಯರು.ರೋಗಲಕ್ಷಣಗಳು:
ಟೈಫಾಯಿಡ್ ಜ್ವರ ಸಂಪೂರ್ಣ ಲಕ್ಷಣಗಳು ಗೋಚರಿಸಲು ಸಾಮಾನ್ಯವಾಗಿ ಒಂದು ವಾರಗಳ ಕಾಲಬೇಕು. ಆರಂಭದಲ್ಲಿ ತೀವ್ರ ಸ್ವರೂಪದ ಜ್ವರ, ತಲೆನೋವು, ಎದೆ ಬಿಗಿತ, ಹಸಿವು ಇಲ್ಲದಿರುವುದು, ಕೆಮ್ಮು, ಸುಸ್ತು, ಅತಿಸಾರ, ಮಲಬದ್ಧತೆಯ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತವೆ. ಅದರಲ್ಲೂ ಜ್ವರದ ತೀವ್ರತೆ 103 ರಿಂದ 104 ಡಿಗ್ರಿವರೆಗೆ ಏರಬಹುದು.
ಟೈಫಾಯಿಡ್ ಜ್ವರಕ್ಕೆ ಮನೆಮದ್ದು:-
ದ್ರವಾಹಾರ ಸೇವಿಸಿ:
Loading...
ಟೈಫಾಯಿಡ್ ಕಾಣಿಸಿಕೊಂಡರೆ ಮುಖ್ಯವಾಗಿ ದೇಹವು ನಿರ್ಜಲೀಕರಣ ಸಮಸ್ಯೆಗೆ ಈಡಾಗುತ್ತದೆ. ಹೀಗಾಗಿ ರೋಗಿಯು ಎಲ್ಲಾ ಸಮಯದಲ್ಲೂ ಸಾಕಷ್ಟು ದ್ರವ ರೂಪದ ಆಹಾರಗಳನ್ನು ಸೇವಿಸಬೇಕು. ಇದರಿಂದ ದೇಹದಲ್ಲಿ ನೀರಿನಾಂಶವನ್ನು ಕಾಪಾಡಿಕೊಳ್ಳಬಹುದು. ಈ ಜ್ವರ ಬಂದರೆ ರೋಗ ನಿರೋಧಕ ಶಕ್ತಿಯು ಕುಂಠಿತವಾಗುತ್ತದೆ. ಸೋಂಕಿನ ವಿರುದ್ಧ ಹೋರಾಡಲು ಅಗತ್ಯವಾದ ಪೋಷಕಾಂಶಗಳನ್ನು ದ್ರವರೂಪದಲ್ಲಿ ಸೇವಿಸುವುದು ಉತ್ತಮ. ಅದರಲ್ಲೂ ಹಣ್ಣಿನ ರಸ, ಖನಿಜಯುಕ್ತ ನೀರನ್ನು(ಮಿನರಲ್ ನೀರು) ಹೆಚ್ಚಾಗಿ ಸೇವಿಸಿ. ಹಾಗೆಯೇ ಮೂಸಂಬಿ ಹಣ್ಣನ್ನು ತಿನ್ನುವುದು ಉತ್ತಮ.
ಆ್ಯಪಲ್ ಸೈಡರ್ ವಿನೆಗರ್:
ಆಪಲ್ ಸೈಡರ್ ವಿನೆಗರ್ ಅಸಿಟಿಕ್ ಗುಣಲಕ್ಷಣಗಳನ್ನು ಹೊಂದಿರುತ್ತವೆ. ಇದನ್ನು ಆಹಾರದಲ್ಲಿ ಬಳಸುವುದರಿಂದ ಟೈಫಾಯಿಡ್ ಜ್ವರದಿಂದ ಬಳಲುತ್ತಿರುವ ವ್ಯಕ್ತಿಯ ದೇಹದಿಂದ ಶಾಖವನ್ನು ಹೊರಹಾಕುತ್ತದೆ. ಆ ಮೂಲಕ ಜ್ವರದ ತೀವ್ರತೆಯನ್ನು ಕಡಿಮೆ ಮಾಡುತ್ತದೆ.
ಬೆಳ್ಳುಳ್ಳಿ:
ಬೆಳ್ಳುಳ್ಳಿ ಅನೇಕ ಆರೋಗ್ಯಕಾರಿ ಅಂಶಗಳಿರುವುದು ಗೊತ್ತಿದೆ. ಇದು ಕೂಡ ಟೈಫಾಯಿಡ್ ಜ್ವರವನ್ನು ಗುಣಪಡಿಸುತ್ತದೆ. ಬೆಳ್ಳುಳ್ಳಿಯಲ್ಲಿ ಅಂಟಿ ಆಕ್ಸಿಡೆಂಟ್ ಅಂಶಗಳು ಹೇರಳವಾಗಿರುವುದರಿಂದ ರಕ್ತ ಶುದ್ಧೀಕರಿಸುವ ಕೆಲಸ ಮಾಡುತ್ತದೆ. ಇದನ್ನು ಆಹಾರದಲ್ಲಿ ಬಳಸುವುದರಿಂದ ಮೂತ್ರಪಿಂಡವು ದೇಹದ ಕಲ್ಮಷಗಳನ್ನು ಹೊರ ಹಾಕಲು ಸಹಕಾರಿಯಾಗಲಿದೆ. ಇದನ್ನು ಅರ್ಧ ಬೇಯಿಸಿ ಅಥವಾ ಹಸಿಯಾಗಿ ಕೂಡ ತಿನ್ನಬಹುದು.
ತುಳಸಿ ಎಲೆ:
ಟೈಫಾಯಿಡ್ ಜ್ವರಕ್ಕೆ ಮತ್ತೊಂದು ರಾಮಬಾಣ ಎಂದರೆ ತುಳಸಿ ಎಲೆ. ಜ್ವರ ಕಾಣಿಸಿಕೊಂಡರೆ ಸಾಧ್ಯವಾದಷ್ಟು ತುಳಸಿ ಎಲೆಯ ರಸವನ್ನು ಸೇವಿಸಿ. ಇದರಿಂದ ಜ್ವರವು ಬೇಗನೆ ಗುಣಮುಖವಾಗುತ್ತದೆ. ಸಾಮಾನ್ಯವಾಗಿ ಟೈಫಾಯಿಡ್ ಲಸಿಕೆಗೆ ತುಳಸಿ ಎಲೆಗಳನ್ನು ಬಳಸಲಾಗುತ್ತದೆ.
ಬಿಸಿ ನೀರಿನ ಸ್ನಾನ:
ಸಾಮಾನ್ಯವಾಗಿ ಟೈಫಾಯಿಡ್ ಜ್ವರ ಕಾಣಿಸಿಕೊಂಡರೆ ಆಯಾಸ ಉಂಟಾಗುತ್ತದೆ. ಈ ಸುಸ್ತನ್ನು ಹೋಗಲಾಡಿಸಲು ಬಿಸಿನೀರಿನ ಸ್ನಾನ ಉತ್ತಮ. ಹಾಗೆಯೇ ಜ್ವರದಿಂದ ಸಂಪೂರ್ಣವಾಗಿ ಗುಣವಾಗುವವರೆಗೆ ತಣ್ಣೀರಿನಿಂದ ಸ್ನಾನ ಮಾಡಬೇಡಿ.
ಇದನ್ನೂ ಗಮನಿಸಿ:
ಇನ್ನು ಭೇಧಿ ಸಮಸ್ಯೆ ಕಾಣಿಸಿಕೊಳ್ಳುತ್ತಿದ್ದರೆ ಕಡಿಮೆ ನಾರಿನಾಂಶದ ಪದಾರ್ಥಗಳಾದ ಹಣ್ಣುಗಳು, ಆಲೂಗೆಡ್ಡೆ ಇತ್ಯಾದಿಯನ್ನು ಸೇವಿಸಿರಿ ಭೇದಿ ಆಗುವುದನ್ನು ತಪ್ಪಿಸಬಹುದು. ಹಾಗೆಯೇ ಸಣ್ಣ ನಾರು ಅಥವಾ ಆಹಾರದಲ್ಲಿ ಬೇಗನೆ ಕರಗುವಂತಹ ನಾರಿನಾಂಶವಿರುವ ತರಕಾರಿಗಳಾದ ಪಾಲಕ್ ಸೊಪ್ಪು, ಎಲೆಕೋಸು, ಹೂಕೋಸು, ಕ್ಯಾರೆಟ್ಗಳನ್ನು ಚೆನ್ನಾಗಿ ಬೇಯಿಸಿ ತಿನ್ನಬಹುದು.
ಅದೇ ರೀತಿ ಖಾರ ಪದಾರ್ಥಗಳಿಂದ ದೂರವಿರುವುದು ಉತ್ತಮ. ಮುಖ್ಯವಾಗಿ ರೋಗಿಗೆ ನೀಡಲಾಗುವ ಆಹಾರದಲ್ಲಿ ಮೆಣಸಿಕಾಯಿಯ ಬಳಕೆ ಕಡಿಮೆಯಿರಲಿ. ಹಾಗೆಯೇ ಹೆಚ್ಚಿನ ನಾರಿನಂಶ ಇರುವ ತರಕಾರಿಗಳಾದ ಕಾಲೇ, ಪರಂಗಿಹಣ್ಣು, ಸಿಹಿಗೆಣಿಸು, ಕಂದು ಬಣ್ಣದ ಅಕ್ಕಿ, ಪುಡಿ ಮಾಡಿದ ಅಕ್ಕಿ ಮತ್ತು ಜೋಳ ಬೆಣ್ಣೆ, ತುಪ್ಪ, ಪೇಸ್ಟ್ರಿಗಳು, ಕರಿದ ಎಣ್ಣೆ ಪದಾರ್ಥಗಳು, ಐಸ್ ಕ್ರೀಮ್, ಕ್ರೀಮ್ಗಳನ್ನು ಕಡ್ಡಾಯವಾಗಿ ತ್ಯಜಿಸಬೇಕು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಫೇರ್ ಅಂಡ್ ಲವ್ಲಿ ಬೆಡಗಿ ಶ್ವೇತಾ ಶ್ರೀವಾಸ್ತವ್‌ಗೆ ಹೆಣ್ಣುಮಗು
ನಟಿ ಶ್ವೇತಾ ಶ್ರೀವಾಸ್ತವ್ ಕುಟುಂಬಕ್ಕೆ ಹೊಸ ಸದಸ್ಯೆಯ ಆಗಮನವಾಗಿದೆ. ಇದೀಗ ಅವರು ಹೆಣ್ಣುಮಗುವಿನ ತಾಯಿಯಾಗಿದ್ದು, ಸ್ವತಃ ಈ ಸಂಭ್ರಮವನ್ನು ಎಲ್ಲರೊಂದಿಗೆ ಹಂಚಿಕೊಂಡಿದ್ದಾರೆ. ನಿಮ್ಮೆಲ್ಲರ ಆಶೀರ್ವಾದಕ್ಕೆ ಧನ್ಯವಾದಗಳು ಎಂದಿದ್ದಾರೆ.
ವಿಕ ಸುದ್ದಿಲೋಕ | Updated:
Jul 21, 2017, 06:52PM IST
ನಟಿ ಶ್ವೇತಾ ಶ್ರೀವಾಸ್ತವ್ ಕುಟುಂಬಕ್ಕೆ ಹೊಸ ಸದಸ್ಯೆಯ ಆಗಮನವಾಗಿದೆ. ಇದೀಗ ಅವರು ಹೆಣ್ಣುಮಗುವಿನ ತಾಯಿಯಾಗಿದ್ದು, ಸ್ವತಃ ಈ ಸಂಭ್ರಮವನ್ನು ಎಲ್ಲರೊಂದಿಗೆ ಹಂಚಿಕೊಂಡಿದ್ದಾರೆ. ನಿಮ್ಮೆಲ್ಲರ ಆಶೀರ್ವಾದಕ್ಕೆ ಧನ್ಯವಾದಗಳು ಎಂದಿದ್ದಾರೆ.
ತಾಯಿ ಮತ್ತು ಮಗು ಆರೋಗ್ಯವಾಗಿರುವುದಾಗಿಯೂ ಅವರ ಪತಿ ಅಮಿತ್ ಶ್ರೀವಾಸ್ತವ್‌ರನ್ನು ನೆನಪಿಸಿಕೊಂಡು ತಿಳಿಸಿದ್ದಾರೆ. ತುಂಬು ಗರ್ಭಿಣಿಯಾಗಿದ್ದಾಗ ಅವರು ಬೆಲ್ಲಿ ಪೇಂಟಿಂಗ್ ಮಾಡಿಸಿಕೊಂಡು ಸುದ್ದಿ ಮಾಡಿದ್ದರು. ಒಂಬತ್ತು ತಿಂಗಳ ಅನುಭವವನ್ನು ನೆನಪಿನಲ್ಲಿ ಉಳಿಯುವ ಸಲುವಾಗಿ ಈ ರೀತಿ ಬೆಲ್ಲಿ ಪೇಂಟಿಂಗ್ ಮಾಡಿಸಿಕೊಂಡಿದ್ದಾಗಿ ತಿಳಿಸಿದ್ದರು.
ಬಾಲಿವುಡ್, ಹಾಲಿವುಡ್ ತಾರೆಗಳು ಗರ್ಭಿಣಿಯಾದರೆ ಅವರೆಲ್ಲಾ ತಮ್ಮ ತುಂಬು ಹೊಟ್ಟೆ ತೋರಿಸಿ ನಾನಾ ಪೋಸುಗಳನ್ನು ಕೊಡುವುದನ್ನು ನೋಡಿದ್ದೇವೆ. ಶ್ವೇತಾ ಶ್ರೀವಾಸ್ತವ್ ಅವರು ಬೆಲ್ಲಿ ಪೇಂಟಿಂಗ್ ಮಾಡಿಸಿಕೊಂಡು ಗಮನಸೆಳೆದಿದ್ದರು. ಬಹುಶಃ ಕನ್ನಡದಲ್ಲಿ ಯಾವ ತಾರೆಯೂ ಮಾಡದ ಸಾಹಸವನ್ನು ಅವರು ಮಾಡಿ ಪುಳಕಗೊಂಡಿದ್ದರು.


ನಟ ದುನಿಯಾ ವಿಜಯ್ ವಿರುದ್ಧ ಎಫ್ಐಆರ್
  31-05-2018 11:06AM IST    /     No Comments    /     Posted In: Latest News , Entertainment
ಪೊಲೀಸರ ಕರ್ತವ್ಯಕ್ಕೆ ಅಡ್ಡಿಪಡಿಸಿದ ಆರೋಪದ ಮೇಲೆ ನಟ ದುನಿಯಾ ವಿಜಯ್ ವಿರುದ್ಧ ಚೆನ್ನಮ್ಮನಕೆರೆ ಅಚ್ಚುಕಟ್ಟು ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.
‘ಮಾಸ್ತಿಗುಡಿ’ ಚಿತ್ರದ ಚಿತ್ರೀಕರಣ ವೇಳೆ ಖಳನಟರಿಬ್ಬರು ಸಾವನ್ನಪ್ಪಿದ ಪ್ರಕರಣಕ್ಕೆ ಸಂಬಂಧಿಸಿದಂತೆ ಚಿತ್ರದ ನಿರ್ಮಾಪಕ ಸುಂದರ ಪಿ ಗೌಡ ವಿರುದ್ಧ ದಾಖಲಾಗಿದ್ದ ದೂರಿನನ್ವಯ ಹೊರಡಿಸಲಾಗಿದ್ದ ಜಾಮೀನುರಹಿತ ವಾರಂಟ್ ತಲುಪಿಸಲು ತಾವರೆಕೆರೆ ಠಾಣೆ ಪೊಲೀಸರು ಹೋಗಿದ್ದ ವೇಳೆ ಸುಂದರ ಗೌಡ ಅವರ ಮನೆಯಲ್ಲಿದ್ದ ದುನಿಯಾ ವಿಜಯ್, ಅವರು ತಪ್ಪಿಸಿಕೊಳ್ಳಲು ಸಹಕರಿಸಿದ್ದಾರೆಂದು ಹೇಳಲಾಗಿದೆ.
ಈ ಹಿನ್ನೆಲೆಯಲ್ಲಿ ತಾವರಕೆರೆ ಠಾಣೆ ಪೊಲೀಸರು, ಚೆನ್ನಮ್ಮನಕೆರೆ ಅಚ್ಚುಕಟ್ಟು ಠಾಣೆ ಪೊಲೀಸರಿಗೆ ದುನಿಯಾ ವಿಜಯ್ ಅವರ ವಿರುದ್ಧ ಕರ್ತವ್ಯಕ್ಕೆ ಅಡ್ಡಿಪಡಿಸಿದ ಆರೋಪ ಹೊರಿಸಿ ದೂರು ದಾಖಲಿಸಿದ್ದರು. ಹೀಗಾಗಿ ದುನಿಯಾ ವಿಜಯ್ ವಿರುದ್ಧ ಎಫ್ಐಆರ್ ದಾಖಲಾಗಿದೆ ಎಂದು ತಿಳಿದುಬಂದಿದೆ.


ವಿರಾಟ್ ಕೊಹ್ಲಿ ಮತ್ತೊಂದು ಭರ್ಜರಿ ಶತಕ
  26-11-2017 11:25AM IST    /     No Comments    /     Posted In: Latest News , Sports
ನಾಗ್ಪುರ: ಇಲ್ಲಿನ ವಿದರ್ಭ ಕ್ರಿಕೆಟ್ ಅಸೋಸಿಯೇಷನ್ ಮೈದಾನದಲ್ಲಿ ನಡೆಯುತ್ತಿರುವ ಶ್ರೀಲಂಕಾ ವಿರುದ್ಧದ 2 ನೇ ಟೆಸ್ಟ್ ಪಂದ್ಯದಲ್ಲಿ ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಭರ್ಜರಿ ಶತಕ ಗಳಿಸಿದ್ದಾರೆ.
ಇತ್ತೀಚೆಗಷ್ಟೇ 50 ನೇ ಶತಕ ದಾಖಲಿಸಿದ್ದ ಅವರು. ಭಾನುವಾರ 51 ನೇ ಶತಕ ಗಳಿಸಿದ್ದಾರೆ. ಟೆಸ್ಟ್ ಕ್ರಿಕೆಟ್ ನಲ್ಲಿ 19 ನೇ ಶತಕ ದಾಖಲಿಸಿದ್ದಾರೆ. ನಿನ್ನೆ 54 ರನ್ ಗಳಿಸಿ ಅಜೇಯರಾಗುಳಿದಿದ್ದ ಕೊಹ್ಲಿ ಇಂದು ಭರ್ಜರಿ ಬ್ಯಾಟಿಂಗ್ ಮುಂದುವರೆಸಿ ಆಕರ್ಷಕ ಶತಕ ಸಿಡಿಸಿದ್ದಾರೆ.
147 ಎಸೆತಗಳಲ್ಲಿ 115 ರನ್ ಗಳಿಸಿರುವ ಅವರು ಬ್ಯಾಟಿಂಗ್ ಮುಂದುವರೆಸಿದ್ದಾರೆ. ಕೊಹ್ಲಿಗೆ ಸಾಥ್ ನೀಡಿರುವ ಚೇತೇಶ್ವರ ಪೂಜಾರ ಅಜೇಯ 142 ರನ್ ಗಳಿಸಿದ್ದು, ಭಾರತ ಪ್ರಥಮ ಇನಿಂಗ್ಸ್ ನಲ್ಲಿ 2 ವಿಕೆಟ್ ನಷ್ಟಕ್ಕೆ 395 ರನ್ ಗಳಿಸಿ ಆಟ ಮುಂದುವರೆಸಿದೆ.


ಈ ಐದು ಸ್ಥಳಗಳಲ್ಲಿ ಬೇಡವೇ ಬೇಡ ‘ಸೆಕ್ಸ್’
  20-03-2019 9:38PM IST    /     No Comments    /     Posted In: Latest News , Special
21ನೇ ಶತಮಾನದಲ್ಲಿ ಶಾರೀರಿಕ ಸಂಬಂಧದ ಬಗ್ಗೆ ಜನರು ಜಾಗರೂಕರಾಗ್ತಿದ್ದಾರೆ. ಇನ್ನೊಂದು ಕಡೆ ಹೊಸ ಹೊಸ ಪ್ರಯೋಗಗಳನ್ನು ಮಾಡ್ತಿದ್ದಾರೆ. ಇದನ್ನೊಂದು ರೀತಿಯಲ್ಲಿ ಫ್ಯಾಷನ್ ಎಂದು ಪರಿಗಣಿಸಿರುವ ಯುವ ಜನತೆ ಹೊಸ ಹೊಸ ಪ್ರಯೋಗಕ್ಕೆ ಇಳಿಯುತ್ತಿದ್ದಾರೆ. ನಾಲ್ಕು ಗೋಡೆಯ ಮಧ್ಯೆಯಿದ್ದ ಸೆಕ್ಸ್ ಈಗ ಪಾರ್ಕ್, ಕಾರ್, ಬಾತ್ರೂಮ್ ಸೇರಿದಂತೆ ಎಲ್ಲೆಡೆ ಮಾಮೂಲಿ ಎನ್ನುವಂತಾಗ್ತಿದೆ.
ಶಾರೀರಿಕ ಸಂಬಂಧ ಬೆಳೆಸುವಾಗ ಕೆಲವೊಂದು ವಿಷಯಗಳ ಬಗ್ಗೆ ಗಮನ ನೀಡುವುದು ಬಹಳ ಮುಖ್ಯ. ಕೆಲವೊಂದು ಪ್ರದೇಶಗಳಲ್ಲಿ ಶಾರೀರಿಕ ಸಂಬಂಧ ಬೆಳೆಸಿದ್ರೆ ಆಪತ್ತು ಗ್ಯಾರಂಟಿ. ಅಲ್ಲಿರುವ ಬ್ಯಾಕ್ಟೀರಿಯಾಗಳು ನಮಗೆ ತಿಳಿಯದೇ ನಮ್ಮ ಶರೀರವನ್ನು ಪ್ರವೇಶ ಮಾಡಿ ಸಮಸ್ಯೆ ತಂದೊಡ್ಡುತ್ತವೆ. ಹಾಗಾಗಿ ಕೆಲ ಪ್ರದೇಶಗಳಲ್ಲಿ ಅಪ್ಪಿತಪ್ಪಿಯೂ ಶಾರೀರಿಕ ಸಂಬಂಧ ಬೆಳೆಸಬಾರದು.
ಜಿಮ್ ನ ಲಾಕರ್ ರೂಂ ಈ ಪಟ್ಟಿಯಲ್ಲಿ ಸೇರುತ್ತದೆ. ಅಲ್ಲಿರುವ ಬ್ಯಾಕ್ಟೀರಿಯಾ ನಮ್ಮ ದೇಹ ಸೇರುವುದರಿಂದ ಅನೇಕ ರೋಗಗಳಿಗೆ ಕಾರಣವಾಗುತ್ತದೆ. ಜಿಮ್ ಲಾಕರ್ ರೂಂಗೆ ಬರಿಗಾಲಿನಲ್ಲಿ ಹೋಗುವುದನ್ನೂ ನಿಷೇಧಿಸಲಾಗಿದೆ.
ಸಿನಿಮಾ ಥಿಯೇಟರ್ ನಲ್ಲಿ ಸಂಗಾತಿಗಳು ದೂರವಿರುವುದು ಒಳ್ಳೆಯದು. ಥಿಯೇಟರ್ ನಲ್ಲಿ ಬ್ಯಾಕ್ಟೀರಿಯಾ ಸಂಖ್ಯೆ ಜಾಸ್ತಿಯಿರುತ್ತದೆ. ಸಾಂಕ್ರಾಮಿಕ ರೋಗಗಳು ಹರಡುವ ಸಾಧ್ಯತೆ ಜಾಸ್ತಿ ಇರುತ್ತದೆ. ಹಾಗಾಗಿ ಲೈಟ್ ಡಿಮ್ ಆಗ್ತಿದ್ದಂತೆ ಸಂಗಾತಿಗಳು ಹತ್ತಿರವಾಗುವುದು ಒಳ್ಳೆಯದಲ್ಲ ಎನ್ನುತ್ತಾರೆ ತಜ್ಞರು.
ಮೈದಾನ ಹಾಗೂ ಉದ್ಯಾನವನ ಕೂಡ ಶಾರೀರಿಕ ಸಂಬಂಧ ಬೆಳೆಸಲು ಯೋಗ್ಯವಾದ ಸ್ಥಳವಲ್ಲ. ಮೈದಾನ ಹಾಗೂ ಪಾರ್ಕ್ ಎಂದೂ ಸ್ವಚ್ಛವಾಗಿರಲು ಸಾಧ್ಯವಿಲ್ಲ. ನಮ್ಮಂತೆಯೇ ಅನೇಕರು ಅಲ್ಲಿಗೆ ಬಂದು ಹೋಗ್ತಾರೆ. ಕೀಟಾಣು, ಪ್ರಾಣಿಗಳ ಮಲ ಮೂತ್ರವೆಲ್ಲ ಮೈದಾನದಲ್ಲಿರುತ್ತದೆ ಎಂಬುದನ್ನು ಗಮನದಲ್ಲಿಟ್ಟುಕೊಳ್ಳುವುದು ಒಳ್ಳೆಯದು.
ಬೀಚ್, ಪ್ರೇಮಿಗಳ ಅಚ್ಚುಮೆಚ್ಚಿನ ಸ್ಥಳ. ಒಳಚರಂಡಿ ನೀರಿನಿಂದ ಹಿಡಿದು ಪಕ್ಷಿ, ಪ್ರಾಣಿಗಳ ಮಲಮೂತ್ರದವರೆಗೆ, ಕಸ, ಕಡ್ಡಿ ಎಲ್ಲವೂ ಸಮುದ್ರದಲ್ಲಿರುತ್ತದೆ. ತಜ್ಞರ ಪ್ರಕಾರ ಸಮುದ್ರದ ನೀರು ಆರೋಗ್ಯದ ಮೇಲೆ ಅನೇಕ ದುಷ್ಪರಿಣಾಮಗಳನ್ನು ಬೀರುತ್ತದೆ. ಅತಿಸಾರ, ಸೋಂಕು, ಜ್ವರದಂತಹ ರೋಗಗಳು ಕಾಣಿಸಿಕೊಳ್ಳುತ್ತವೆ. ಹಾಗಾಗಿ ಈ ಎಲ್ಲ ಸ್ಥಳಗಳಲ್ಲಿ ಶಾರೀರಿಕ ಸಂಬಂಧ ಬೆಳೆಸದಿರುವುದು ಬೆಸ್ಟ್ ಎನ್ನುತ್ತಾರೆ ತಜ್ಞರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕರ್ನಾಟಕಕ್ಕೆ ಒಲಿಯದ ಚಿನ್ನಸ್ವಾಮಿ!
ಸಾಮಾನ್ಯವಾಗಿ ತವರು ನೆಲದಲ್ಲಿ ಆಡುವ ಸಂದರ್ಭದಲ್ಲಿ ಮನೆಯಂಗಳದ ಪಿಚ್ ಆತಿಥೇಯ ತಂಡಕ್ಕೆ ಒಲಿಯುತ್ತದೆ ಎಂಬುದು ಕ್ರಿಕೆಟ್ ವಲಯದಲ್ಲಿ ಕೇಳಿ ಬರುವ ಮಾತು.
ವಿಕ ಸುದ್ದಿಲೋಕ | Updated:
Oct 21, 2015, 04:51AM IST
ಹಾಲಿ ಚಾಂಪಿಯನ್ನರಿಗೆ ನಿರಾಸೆ ತಂದ ತವರು ಮೈದಾನ ಆರೋಪಗಳಿಗೆ ಕ್ಯುರೇಟರ್ ಶ್ರೀರಾಮ್ ತಿರುಗೇಟು
ಬೆಂಗಳೂರು: ಸಾಮಾನ್ಯವಾಗಿ ತವರು ನೆಲದಲ್ಲಿ ಆಡುವ ಸಂದರ್ಭದಲ್ಲಿ ಮನೆಯಂಗಳದ ಪಿಚ್ ಆತಿಥೇಯ ತಂಡಕ್ಕೆ ಒಲಿಯುತ್ತದೆ ಎಂಬುದು ಕ್ರಿಕೆಟ್ ವಲಯದಲ್ಲಿ ಕೇಳಿ ಬರುವ ಮಾತು. ಆದರೆ ಈ ಬಾರಿಯ ರಣಜಿ ಟ್ರೋಫಿಯಲ್ಲಿ ಹಾಲಿ ಚಾಂಪಿಯನ್ ಕರ್ನಾಟಕ ತಂಡದ ವಿಚಾರದಲ್ಲಿ ಈ ಮಾತು ಸುಳ್ಳಾಗಿದೆ.
ತವರು ನೆಲ ಚಿನ್ನಸ್ವಾಮಿ ಕ್ರೀಡಾಂಗಣ ಈ ಬಾರಿಯ ಎರಡೂ ಲೀಗ್ ಪಂದ್ಯಗಳಲ್ಲಿ ಹಾಲಿ ಚಾಂಪಿಯನ್ನರಿಗೆ ಒಲಿದಿಲ್ಲ. ಬಂಗಾಳ ಮತ್ತು ವಿದರ್ಭ ವಿರುದ್ಧದ ಪಂದ್ಯಗಳಲ್ಲಿ ರಾಜ್ಯ ತಂಡ ಡ್ರಾ ಫಲಿತಾಂಶಕ್ಕಷ್ಟೇ ತೃಪ್ತಿಪಟ್ಟುಕೊಂಡಿದೆ. ಅಸ್ಸಾಂ ವಿರುದ್ಧ ಗುವಾಹಟಿಯಲ್ಲಿ ಡ್ರಾ ಫಲಿತಾಂಶದೊಂದಿಗೆ ಈ ಬಾರಿಯ ರಣಜಿ ಅಭಿಯಾನ ಆರಂಭಿಸಿದ್ದ ವಿನಯ್ ಪಡೆಗೆ ಚಿನ್ನಸ್ವಾಮಿ ಕ್ರೀಡಾಂಗಣವೂ ನಿರಾಸೆ ತಂದಿತ್ತಿದೆ. ಮನೆಯಂಗಳದಲ್ಲಿ ಗೆಲುವಿನ ಖಾತೆ ತೆರೆಯುವ ರಾಜ್ಯ ತಂಡದ ಕನಸಿಗೆ ಚಿನ್ನಸ್ವಾಮಿ ಪಿಚ್ ಸ್ಪಂದಿಸಿಲ್ಲ.
ಆರೋಪಕ್ಕೆ ಕ್ಯುರೇಟರ್ ತಿರುಗೇಟು ಚಿನ್ನಸ್ವಾಮಿ ಮೈದಾನದ ಪಿಚ್ ತವರು ತಂಡಕ್ಕೆ ತವರು ನೆಲ ನೆರವಾಗಿಲ್ಲ ಎಂಬ ಆರೋಪಕ್ಕೆ ಕ್ರೀಡಾಂಗಣದ ಪಿಚ್ ಕ್ಯುರೇಟರ್ ಕೆ.ಶ್ರೀರಾಮ್ ಪ್ರತಿಕ್ರಿಯೆ ನೀಡಿದ್ದಾರೆ. ‘‘ಎರಡೂ ಪಂದ್ಯಗಳಿಗೂ ಉತ್ತಮ ಹಾಗೂ ಹಸಿರು ಹುಲ್ಲುಹಾಸಿನ ಪಿಚ್‌ಗಳನ್ನೇ ನೀಡಿದ್ದೆವು. ಮೊದಲ ಪಂದ್ಯಕ್ಕೆ ನೀಡಲಾಗಿದ್ದ ಪಿಚ್ ಸ್ಪಿನ್ನರ್‌ಗಳಿಗೆ ನೆರವಾಗುತ್ತಿತ್ತು. ಎರಡನೇ ಪಂದ್ಯಕ್ಕೆ ನೀಡಿದ ಪಿಚ್ ಸ್ಪಿನ್ ಮತ್ತು ವೇಗದ ಬೌಲರ್‌ಗಳಿಗೆ ಸಹಕಾರಿಯಾಗಿತ್ತು. ಕಳೆದ ವರ್ಷ ಎಂತಹ ಪಿಚ್‌ಗಳನ್ನು ನೀಡಿದ್ದೆವೋ, ಅಂಥದ್ದೇ ಪಿಚ್‌ಗಳನ್ನು ಈ ಬಾರಿಯೂ ಒದಗಿಸಿದ್ದೆವು,’’ ಎಂದು ಶ್ರೀರಾಮ್ ತಿಳಿಸಿದ್ದಾರೆ.
ಹುಲ್ಲಿನ ಅಳತೆ 4ಎಂಎಂ ಮೀರುವಂತಿಲ್ಲ ಕರ್ನಾಟಕ ತಂಡದ ಶಕ್ತಿ ಎಂದರೆ ವೇಗದ ಬೌಲಿಂಗ್. ಆದರೆ ಚಿನ್ನಸ್ವಾಮಿ ಮೈದಾನ ನಮ್ಮ ವೇಗಿಗಳಿಗೂ ಈ ಬಾರಿ ನೆರವಾಗಿಲ್ಲ. ರಾಜ್ಯದ ವೇಗಿಗಳಿಗೆ ನೆರವಾಗುವಂತಹ ಹಸಿರು ಹುಲ್ಲು ಹಾಸಿನ ಪಿಚ್ ನಿರ್ಮಿಸಬಹುದಿತ್ತು ಎಂಬ ಆರೋಪಕ್ಕೂ ಶ್ರೀರಾಮ್ ಸ್ಪಷ್ಟನೆ ನೀಡಿದ್ದಾರೆ. ‘‘ದೇಶೀಯ ಕ್ರಿಕೆಟ್‌ನಲ್ಲಿ ಗುಣಮಟ್ಟದ ಸ್ಪಿನ್ನರ್‌ಗಳು ಕಂಡು ಬರದ ಕಾರಣ, ಈ ಬಾರಿಯ ರಣಜಿ ಟ್ರೋಫಿಯಲ್ಲಿ ಸ್ಪಿನ್ನರ್‌ಗಳಿಗೆ ನೆರವಾಗುವ ಪಿಚ್‌ಗಳನ್ನು ನಿರ್ಮಿಸಲು ಬಿಸಿಸಿಐ ಸೂಚನೆ ನೀಡಿದೆ. ಆದರೂ ಬಂಗಾಳ ಮತ್ತು ವಿದರ್ಭ ವಿರುದ್ಧದ ಪಂದ್ಯಗಳಿಗೆ ವೇಗಿಗಳಿಗೆ ನೆರವು ನೀಡುವ ಹಸಿರು ಹುಲ್ಲು ಹಾಸಿನ ಪಿಚ್‌ಗಳನ್ನು ನೀಡಿದ್ದೆವು. ಇದೇ ಮೈದಾನದಲ್ಲಿ ಕಳೆದ ಬಾರಿ ಕರ್ನಾಟಕ ತಂಡಕ್ಕೆ ಗೆಲುವು ಸಿಕ್ಕಿತ್ತು. ಅಂದು ನೀಡಿದ್ದ ಪಿಚ್‌ಗಳಿಗೂ ಈ ಬಾರಿಯ ಪಿಚ್‌ಗಳಿಗೂ ಯಾವುದೇ ವ್ಯತ್ಯಾಸವಿರಲಿಲ್ಲ,’’ ಎಂದು ಶ್ರೀರಾಮ್ ತಿಳಿಸಿದ್ದಾರೆ.
2013-14ರಲ್ಲಿ ಚಿನ್ನಸ್ವಾಮಿ ಮೈದಾನದಲ್ಲಿ ಕರ್ನಾಟಕದ ಸಾಧನೆ * ಗುಜರಾತ್ ವಿರುದ್ಧದ ಪಂದ್ಯ ಡ್ರಾ * ಮುಂಬಯಿ ವಿರುದ್ಧ 160 ರನ್ ಜಯ * ಉತ್ತರ ಪ್ರದೇಶ ವಿರುದ್ಧ 92 ರನ್ ಜಯ ಗಳಿಸಿದ ಒಟ್ಟು ರನ್: 1654 ಪಡೆದ ಒಟ್ಟು ವಿಕೆಟ್: 49
2014-15ರಲ್ಲಿ ಚಿನ್ನಸ್ವಾಮಿ ಮೈದಾನದಲ್ಲಿ ಕರ್ನಾಟಕದ ಸಾಧನೆ * ತಮಿಳುನಾಡು ವಿರುದ್ಧ 285 ರನ್ ಜಯ * ಉತ್ತರ ಪ್ರದೇಶ ವಿರುದ್ಧದ ಪಂದ್ಯ ಡ್ರಾ * ಮುಂಬಯಿ ವಿರುದ್ಧ 112 ರನ್ ಜಯ ಗಳಿಸಿದ ಒಟ್ಟು ರನ್: 2063 ಪಡೆದ ಒಟ್ಟು ವಿಕೆಟ್: 51
2015-16ರಲ್ಲಿ ಚಿನ್ನಸ್ವಾಮಿ ಮೈದಾನದಲ್ಲಿ ಕರ್ನಾಟಕದ ಸಾಧನೆ * ಬಂಗಾಳ ವಿರುದ್ಧದ ಪಂದ್ಯ ಡ್ರಾ * ವಿದರ್ಭ ವಿರುದ್ಧದ ಪಂದ್ಯ ಡ್ರಾ ಗಳಿಸಿದ ಒಟ್ಟು ರನ್: 1218 ಪಡೆದ ಒಟ್ಟು ವಿಕೆಟ್: 24 ---
ಬಿಸಿಸಿಐ ನಿಯಮದ ಪ್ರಕಾರ ಪಿಚ್‌ನಲ್ಲಿ 4 ಮಿಲಿ ಮೀಟರ್‌ಗಿಂತ ಹೆಚ್ಚಿನ ಅಳತೆಯ ಹುಲ್ಲನ್ನು ಬಿಡುವಂತಿಲ್ಲ. ಕಳೆದ ವರ್ಷ 3.5 ಮಿಲಿ ಮೀಟರ್ ಹುಲ್ಲು ಬಿಟ್ಟಿದ್ದೆವು. ಆದರೆ ಈ ಬಾರಿ ಪಿಚ್‌ನಲ್ಲಿ 4 ಮಿಲಿ ಮೀಟರ್‌ನಷ್ಟು ಹುಲ್ಲು ಇತ್ತು. ಹೀಗಿರುವಾಗ ಕರ್ನಾಟಕದ ತಂಡದ ವೇಗದ ಬೌಲರ್‌ಗಳು ಇನ್ನೂ ಉತ್ತಮ ಪ್ರದರ್ಶನ ತೋರಬಹುದಿತ್ತು - ಕೆ.ಶ್ರೀರಾಮ್, ಚಿನ್ನಸ್ವಾಮಿ ಕ್ರೀಡಾಂಗಣದ ಪಿಚ್ ಕ್ಯುರೇಟರ್


Bengaluru, First Published 15, Mar 2019, 11:39 AM IST
Highlights
ರಮೇಶ್ ಅರವಿಂದ್ ನಿರ್ದೇಶನದ ‘ಬಟರ್ ಫ್ಲೈ’ ಸಿನಿಮಾಗೆ ಬಾಲಿವುಡ್ ಬಿಗ್ ಬಿ ಅಮಿತಾಭ್ ಬಚ್ಚನ್ ಕನ್ನಡ-ಇಂಗ್ಲೀಷ್ ಮಿಶ್ರಣದ ಹಾಡಿಗೆ ಧ್ವನಿ ನೀಡುತ್ತಿದ್ದಾರೆ.

ಬಾಲಿವುಡ್ ಬಿಗ್ ಬಿ ಅಮಿತಾಭ್ ಬಚ್ಚನ್ ಈ ಹಿಂದೆ ‘ಅಮೃತಧಾರೆ’ ಸಿನಿಮಾ ಮೂಲಕ ಕನ್ನಡ ಚಿತ್ರರಂಗಕ್ಕೆ ಎಂಟ್ರಿ ಕೊಟ್ಟಿದ್ದರು. ಅದಾದ ನಂತರ ರಮೇಶ್ ಅರವಿಂದ್ ನಿರ್ದೇಶನದ ‘ಬಟರ್ ಫ್ಲೈ’ ಸಿನಿಮಾದಲ್ಲಿ ಧ್ವನಿ ನೀಡುವ ಮೂಲಕ ಮತ್ತೆ ಬರುತ್ತಿದ್ದಾರೆ.

ಬಟರ್ ಫ್ಲೈ ಸಿನಿಮಾ ನಾಲ್ಕು ಭಾಷೆಗಳಲ್ಲಿ ಮೂಡಿ ಬರುತ್ತಿದ್ದು, ಕನ್ನಡದಲ್ಲಿ ಪರೋಲ್ ಯಾದವ್ ಅಭಿನಯಿಸುತ್ತಿದ್ದಾರೆ. ಈ ಚಿತ್ರದಲ್ಲಿ ಕ್ಲಬ್ ಸಾಂಗ್ ಒಂದಿದ್ದು ಅದಕ್ಕೆ ಅಮಿತಾಭ್ ಬಚ್ಚನ್ ಧ್ವನಿ ನೀಡುತ್ತಿದ್ದಾರೆ.
ಕನ್ನಡಕ್ಕೆ ಬಂತು ಕ್ವೀನ್ ಚಿತ್ರ! ಇಲ್ಲಿದೆ ಬಟರ್ ಫ್ಲೈ ಫಸ್ಟ್ ಲುಕ್

ಕ್ಲಬ್ ಸಾಂಗ್ ವಿಶೇಷವೆಂದರೆ ಇದನ್ನು ಕನ್ನಡ ಚಿತ್ರರಂಗದ ಹಾಗೂ ರಂಗಭೂಮಿ ಹಿರಿಯ ಕಲಾವಿದ ಮಾಸ್ಟರ್ ಹಿರಣ್ಣಯ್ಯ ಕನ್ನಡ ಹಾಗೂ ಇಂಗ್ಲೀಷ್ ನಲ್ಲಿ ಸಾಹಿತ್ಯ ಬರೆದಿದ್ದಾರೆ. ಇನ್ನು ಅಮಿತಾಭ ಬಚ್ಚನ್ ಗೆ ಜೊತೆಯಾಗಿ ವಿದ್ಯಾ ವೋಕ್ಸ್ ಹಾಡುತ್ತಿದ್ದಾರೆ.
ಕ್ಲಬ್ ಹಾಡಿನ ಶೂಟಿಂಗ್ ಗಾಗಿ ಪ್ಯಾರಿಸ್ ನಲ್ಲಿರುವ ಕ್ಲಬ್ ವೊಂದನ್ನು ನಾಲ್ಕು ದಿನಕ್ಕೆ ಬುಕ್ ಮಾಡಲಾಗಿದೆ.
Last Updated 15, Mar 2019, 11:39 AM IST


ಶಿವರಾಜ್ ಸ್ಕೂಲ್‌ಬಾಯ್
Mar 20, 2017, 02.00 AM IST
ಐವತ್ತರ ವಯಸ್ಸಿನಲ್ಲೂ ಶಿವರಾಜ್‌ಕುಮಾರ್ ಹೊಸ ಪ್ರಯೋಗಕ್ಕೆ ಮುಂದಾಗಿದ್ದಾರೆ. ಮುಂಬರುವ ಹೊಸ ಚಿತ್ರದಲ್ಲಿ ಅವರು ಸ್ಕೂಲ್ ಹುಡುಗನ ಪಾತ್ರ ನಿರ್ವಹಿಸುತ್ತಿದ್ದಾರೆ.
ಶರಣು ಹುಲ್ಲೂರು
ಮತ್ತೊಂದು ಹೊಸ ಪ್ರಯೋಗಕ್ಕೆ ಮುಂದಾಗಿದ್ದಾರೆ ಶಿವರಾಜ್‌ಕುಮಾರ್. ಐವತ್ತರ ವಯಸ್ಸಿನಲ್ಲೂ ಅವರು ಸ್ಕೂಲ್ ಹುಡುಗನ ಪಾತ್ರ ಒಪ್ಪಿಕೊಂಡಿದ್ದು, ಅದಕ್ಕಾಗಿ ಸೆಪ್ಟಂಬರ್‌ನಿಂದ ತೂಕ ಇಳಿಸುವ ಸಾಹಸಕ್ಕೆ ಕೈ ಹಾಕಲಿದ್ದಾರೆ.
ಸ್ಕೂಲ್ ಹುಡುಗನ ಪಾತ್ರ ಮಾಡುವುದು ಅಷ್ಟು ಸುಲಭವಲ್ಲ. ತೂಕ ಇಳಿಸಿಕೊಳ್ಳುವುದರ ಜತೆಗೆ ನಾನಾ ರೀತಿಯ ಸರ್ಕಸ್ ಕೂಡ ಮಾಡಬೇಕಾಗುತ್ತದೆ. ಎಲ್ಲದಕ್ಕೂ ಸಿದ್ಧವಾಗಿದ್ದಾರಂತೆ ಶಿವರಾಜ್.
ಸದ್ಯ ಟಗರು, ಮಫ್ತಿ, ದಿ ವಿಲನ್ ಸಿನಿಮಾದ ಶೂಟಿಂಗ್‌ನಲ್ಲಿ ಬಿಝಿ ಆಗಿರುವ ಶಿವರಾಜ್‌ಕುಮಾರ್, ಈ ಎಲ್ಲ ಸಿನಿಮಾಗಳ ಚಿತ್ರೀಕರಣ ಮುಗಿಯುತ್ತಿದ್ದಂತೆಯೇ ಹೊಸ ಸಿನಿಮಾಕ್ಕಾಗಿ ತಯಾರಿ ಮಾಡಿಕೊಳ್ಳಲಿದ್ದಾರೆ. ಈ ಚಿತ್ರಕ್ಕೆ ಕಮಲ್ ಹಾಸನ್ ಗರಡಿಯಲ್ಲಿ ಪಳಗಿರುವ ಅಶೋಕ್ ಆ್ಯಕ್ಷನ್ ಕಟ್ ಹೇಳುತ್ತಿರುವುದು ವಿಶೇಷ. ತಮಿಳಿನಲ್ಲಿ ಸಾಕಷ್ಟು ಹೆಸರು ಮಾಡಿರುವ ಅಶೋಕ್, ಇದೇ ಮೊದಲ ಬಾರಿಗೆ ಕನ್ನಡ ಚಿತ್ರಕ್ಕೆ ನಿರ್ದೇಶನ ಮಾಡುತ್ತಿದ್ದಾರೆ.
ಹೊಸ ಸಿನಿಮಾವನ್ನು ಎನ್.ಎಸ್.ರಾಜ್‌ಕುಮಾರ್ ಮತ್ತು ಕಿಶೋರ್ ಜಂಟಿಯಾಗಿ ನಿರ್ಮಿಸಲಿದ್ದು, ಭಾರೀ ಬಜೆಟ್‌ನ ಚಿತ್ರ ಇದಾಗಿದೆ. ಗ್ರಾಫಿಕ್ಸ್ ಕೂಡ ಸಿನಿಮಾದಲ್ಲಿದ್ದು, ಅದಕ್ಕಾಗಿ ಲಂಡನ್ ತಂತ್ರಜ್ಞರನ್ನು ಸಂರ್ಪಕಿಸುತ್ತಿದ್ದಾರೆ ನಿರ್ಮಾಪಕರು.
'ಶಿವರಾಜ್‌ಕುಮಾರ್ ಅವರ ವೃತ್ತಿ ಜೀವನದಲ್ಲೇ ಇದೊಂದು ವಿಭಿನ್ನ ಪಾತ್ರವೆಂದು ಹೇಳಲು ನನಗೆ ಹೆಮ್ಮೆ ಆಗುತ್ತದೆ. ಕತೆ ಹೇಳಿದಾಕ್ಷಣ ಶಿವಣ್ಣ ಥ್ರಿಲ್ ಆದರು. ಪ್ರೇಕ್ಷಕರು ಹೊಸ ರೀತಿಯ ಚಿತ್ರಗಳನ್ನು ಪ್ರೀತಿಯಿಂದ ನೋಡುತ್ತಿದ್ದಾರೆ. ಈ ಸಿನಿಮಾ ಕೂಡ ಎಲ್ಲರಿಗೂ ಇಷ್ಟವಾಗಲಿದೆ' ಅಂತಾರೆ ಎನ್.ಎಸ್.ರಾಜ್‌ಕುಮಾರ್.


ಸಾರ್ಥಕ ಜೀವನಕ್ಕೆ ಇಲ್ಲಿದೆ ಉಪಯುಕ್ತ ಸಲಹೆ
  13-07-2018 6:57PM IST    /     No Comments    /     Posted In: Latest News , Special
ಜೀವನ ನಶ್ವರ ಎಂಬ ಮಾತನ್ನು ಸಾಮಾನ್ಯವಾಗಿ ಕೆಲವರು ಹೇಳುವುದನ್ನು ಕೇಳಿರುತ್ತೇವೆ. ಮತ್ತೆ ಕೆಲವರು ಇರುವ ಅಲ್ಪ ಕಾಲದ ಈ ಜೀವನದಲ್ಲಿ ಮಜಾ ಅನುಭವಿಸಬೇಕು ಎನ್ನುವುದನ್ನು ಕಂಡಿದ್ದೇವೆ. ಇಷ್ಟಕ್ಕೆ ಜೀವನ ಮುಗಿದಂತೆ ಆಗುವುದಿಲ್ಲ. ಸಂಘ ಜೀವಿಯಾಗಿರುವ ಮಾನವ ಸಮಾಜದಲ್ಲಿ ಬದುಕಲು ಒಂದಿಷ್ಟು ಉಪಯುಕ್ತ ಸಲಹೆ ಇಲ್ಲಿದೆ.
ನಿಮ್ಮನ್ನು ಹೊಗಳಿ ಇನ್ನೊಬ್ಬರ ತಪ್ಪುಗಳ ಬಗ್ಗೆ ಮಾತನಾಡುವ ವ್ಯಕ್ತಿಗಳು ನಿಮ್ಮ ಹಿಂದೆ ನಿಮ್ಮ ಬಗ್ಗೆಯೂ ಆರೋಪ ಮಾಡುವುದುಂಟು, ಇಂತಹವರ ಬಗ್ಗೆ ಎಚ್ಚರಿಕೆ ವಹಿಸಿರಿ. ನಮ್ಮ ತಪ್ಪುಗಳನ್ನು ನೇರವಾಗಿ ಹೇಳುವವರು ನಮಗೆ ಶತ್ರುವಿನಂತೆ ಕಂಡರೂ ಅವರೇ ನಮಗೆ ನಿಜವಾದ ಮಿತ್ರರು ಎಂದು ತಿಳಿಯಬೇಕು. ಮನುಷ್ಯನಿಗೆ ಸ್ವಾರ್ಥ ಇರಬೇಕು ನಿಜ, ಆದರೆ ಅದು ಅತಿಯಾಗಬಾರದು. ಸಮಾಜದ ಕೆಲಸಕ್ಕೂ ಸ್ವಲ್ಪ ದುಡಿಯಿರಿ. ಹಾಗೆಂದು ಮನೆ- ಸಂಸಾರವನ್ನು ಎಂದಿಗೂ ಮರೆಯದಿರಿ.
ನಮ್ಮ ಸುತ್ತಲಿನವರು ಖುಷಿಯಾಗಿದ್ದರೆ ನಾವೂ ಖುಷಿಯಾಗಿರಲು ಸಾಧ್ಯವಿದೆ, ನಮ್ಮಿಂದ ಸಹಾಯ ಪಡೆದವರಿಗೆ ಖುಷಿ ಆಗುತ್ತೋ ಇಲ್ಲವೋ..? ಆದರೆ ಸಹಾಯ ಮಾಡಿದವರಿಗೆ ಸಿಗುವ ಆನಂದ ಬೇರೆಲ್ಲೂ ಸಿಗಲ್ಲ. ತಪ್ಪು ಮಾಡಿದ ಕಾರಣಕ್ಕೆ ಕೊರಗಬೇಡಿ, ಎಲ್ಲರೂ ತಪ್ಪು ಮಾಡುತ್ತಾರೆ. ಆದರೆ ತಿದ್ದಿಕೊಳ್ಳುವ ಗುಣ ಬೆಳೆಸಿಕೊಳ್ಳಿರಿ, ಇನ್ನೊಬ್ಬರಿಗೆ ಬುದ್ದಿ ಹೇಳುವುದು ಸುಲಭ ಆದರೆ ಪಾಲಿಸುವುದು ಕಷ್ಟ, ಮನಸ್ಸಿದ್ದರೆ ಎಲ್ಲದಕ್ಕೂ ಮಾರ್ಗವಿದೆ ಎಂಬುದಂತೂ ನಿಜ.


ಮಿತವಾಗಿ ಸೇವಿಸಿ ಡಾರ್ಕ್ ಚಾಕೊಲೇಟ್ ಗುಡ್ ಹೆಲ್ತ್ ನಿಮ್ಮದಾಗಿಸಿ.
February 1, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಬೆಂಗಳೂರು, ಫೆ.01:
ಯಾವಾಗ ಚಾಕೊಲೇಟ್ ಎಂಬ ಪದ ಕೇಳುತ್ತಿವೋ ಆಗ ಎಷ್ಟು ಖುಷಿ ಪಡುತ್ತೀರಾ ಅಲ್ವಾ..? ಯಾವಾಗ ತುಂಬಾ ಕೆಟ್ಟ ಮೂಡ್ ನಲ್ಲಿ ಇರುತ್ತೇವೋ ಆಗ 1 ಬಾರ್ ಚಾಕೋಲೇಟ್ ಸೇವಿಸಿದರೆ ಎಷ್ಟು ಬೇಗನೆ ರಿಪ್ರೆಶ್ ಆಗಿ ಉತ್ತಮ ಮೂಡ್ ಗೆ ಬರುತ್ತೀರಾ ಅಲ್ವಾ..?
ಚಾಕೋಲೇಟ್ ನಲ್ಲಿ ಹೆಚ್ಚಿನ ಶೇಕಡಾ ಕೋಕೋ ಅಂಶದಿಂದ ಕೂಡಿರುತ್ತೆ. ಇದು ಅನೇಕ ಸಮಸ್ಯೆಗಳಿಗೆ ಉತ್ತರ ನೀಡುವ ರುಚಿಕರ ಪದಾರ್ಥ.
ಡಾರ್ಕ್ ಚಾಕೋಲೇಟ್ ಬಳಸುವುದರಿಂದ ನಮಗಾಗುವ ಉಪಯೋಗಗಳು ಈ ರೀತಿ ಇದೆ.
ಡಾರ್ಕ್ ಚಾಕೋಲೇಟ್ ರಕ್ತದ ಒತ್ತಡವನ್ನು ಕಡಿಮೆ ಮಾಡುತ್ತದೆ. ರಕ್ತದ ಹರಿತವನ್ನು ಸುಗಮಗೊಳಿಸುವುದರ ಜೊತೆಗೆ ರಕ್ತ ಹೆಪ್ಪುಗಟ್ಟುವಿಕೆಯನ್ನು ತಡೆಯುತ್ತದೆ.
ಚಾಕೋಲೇಟ್ ಆಧಾರಿತ ಔಷಧಿ ಸೇವಿಸಿದರೆ, ಎರಡು ದಿನದಲ್ಲಿ ನೆಗಡಿಗೆ ಗುಡ್ ಬಾಯ್ ಹೇಳಬಹುದು.
ಚಾಕೊಲೇಟ್ ನಲ್ಲಿ ಕೋಕೋ ಅಂಶ ಅಧಿಕವಾಗಿ ಇರುವುದರಿಂದ ಮನಸ್ಸಿನ ಮೇಲೆ ಧನಾತ್ಮಕ ಪರಿಣಾಮ ಬೀರುತ್ತದೆ
ರಕ್ತನಾಳಗಳನ್ನು ಆರೋಗ್ಯವಾಗಿರುಸುವುದರ ಜೊತೆಗೆ ಟೈಪ್ 2 ಮಧುಮೇಹದ ವಿರುದ್ದ ಹೋರಾಡುತ್ತದೆ ಈ ಡಾರ್ಕ್ ಚಾಕೋಲೇಟ್.
ಚಾಕೊಲೇಟ್ ಹಲವು ನ್ಯೂ ಟ್ರಿಯಂಟ್ಸ್ ಗಳಿಂದ ಕೂಡಿದ್ದು, ಬ್ಯಾಡ್ ಕೊಲೆಸ್ಟ್ರಾಲ್ ನನ್ನು ಕಡಿಮೆ ಮಾಡುತ್ತದೆ.
ಜೀವಕೋಶಗಳ ಬೆಳವಣಿಗೆಯನ್ನು ಉತ್ತಮಗೊಳಿಸುವುದರ ಜೊತೆಗೆ ಹಾರ್ಮೋನ್ ಗಳನ್ನು ನಿಯಂತ್ರಿಸುತ್ತದೆ.
ಚಾಕೋಲೇಟ್ ತನ್ನ ಉತ್ತಮ ಗುಣಗಳಿಂದ ನಮ್ಮಲ್ಲಿ ಒತ್ತಡ, ಉರಿಯೂತಗಳನ್ನು ಕಡಿಮೆಮಾಡುತ್ತದೆ. ಮತ್ತು ಜ್ಙಾಪಕ ಶಕ್ತಿಯನ್ನು ಹೆಚ್ಚಿಸುತ್ತದೆ.
ಚರ್ಮದ ಕಾಂತಿಯನ್ನು ವರ್ಧಿಸಿ, ಹೊಳೆಯುವಂತೆ ಮಾಡುವ ಗುಣ ಡಾರ್ಕ್ ಚಾಕೊಲೇಟ್ ನಲ್ಲಿ ಇರುವುದರಿಂದ ಇತ್ತೀಚಿನ ದಿನಗಳಲ್ಲಿ ಸೌಂದರ್ಯ ವರ್ಧಕವಾಗಿಯೂ ಬಳಸಲಾಗುತ್ತಿದೆ.
ಡಾರ್ಕ್ ಚಾಕೊಲೇಟ್ ಮೇಲೆ ತಿಳಿಸಿದ ಅನೇಕ ಉತ್ತಮ ಪರಿಣಾಮ ನೀಡುತ್ತದೆ. ಆದರೆ ಅಧಿಕಾ ಚಾಕೊಲೇಟ್ ಸೇವನೆಯು ನಮ್ಮ ದೇಹದ ಕಬ್ಬಿಣಾಂಶ ಹೀರುತ್ತದೆ. ಹಲ್ಲು ಹುಳುಕುಗೊಳಿಸುತ್ತದೆ. ಆದ್ದರಿಂದ್ದ ಹಿತ ಮತ್ತು ಮಿತವಾಗಿ ಸೇವಿಸಿ. ಆರೋಗ್ಯವಾಗಿರಿ.
#darkchololate #darkchocolatecake #darkchocolatecream #darkchocolateinindia #balkaninews
Tags


|
Updated: Saturday, June 18, 2016,  9:45 [IST]
ಮಕರ ಅಧೋಮುಖ ಸ್ವಾನಾಸನ ಅಥವಾ ಡಾಲ್ಫಿನ್ ಮೀನಿನ ಹೊಟ್ಟೆಯಂತೆ ಕಾಣುವ ಭಂಗಿಯಲ್ಲಿ ಮೊಣಕೈಗಳ ಮೇಲೆ ದೇಹದ ಭಾರವನ್ನು ಹಾಕಲಾಗುತ್ತದೆ. ಈ ಆಸನದಲ್ಲಿ ಕೆಲವಾರು ಪ್ರಯೋಜನಗಳಿವೆ. ದೇಹದ ಭಾರವನ್ನು ಮೊಣಕೈಗಳು ಹೊರುವ ಹಾಗೂ ಇಡಿಯ ದೇಹ ಕುತ್ತಿಗೆಯಿಂದ ಹಿಡಿದ ಹಿಮ್ಮಡಿಯವರೆಗೆ ನೇರವಾಗಿರುವ ಕಾರಣ ಬಗ್ಗಿರುವ ಬೆನ್ನು, ಮುಂದೆ ಬಂದಿರುವ ಹೊಟ್ಟೆ ಮತ್ತು ವಿಶೇಷವಾಗಿ ಸಡಿಲವಾಗಿರುವ ಕೆಳಹೊಟ್ಟೆಯ ಸ್ನಾಯುಗಳನ್ನು ಬಲಪಡಿಸುತ್ತದೆ. ಇದು ದೇಹಕ್ಕೆ ಹೆಚ್ಚಿನ ದೃಢತೆ ನೀಡುವ ಜೊತೆಗೇ ಮನಸ್ಸಿಗೂ ನಿರಾಳತೆ ದೊರಕುತ್ತದೆ. ಬನ್ನಿ, ಈ ಆಸನವನ್ನು ಅನುಸರಿಸುವ ವಿಧಾನವನ್ನು ನೋಡೋಣ: ಹೊಟ್ಟೆಯ ಬೊಜ್ಜು ಕರಗಿಸಲು ಪರಿಪೂರ್ಣ 'ನಾವಾಸನ'
ಹಂತ 1. ಮೊದಲು ಹೊಟ್ಟೆಯ ಮೇಲೆ ಮಲಗಿ ಎರಡೂ ಕೈಗಳನ್ನು ಸೊಂಟದ ಪಕ್ಕದಲ್ಲಿರಿಸಿ. ಕಾಲುಬೆರಳುಗಳು ನೆಲಕ್ಕೆ ಒತ್ತುವಂತಿದ್ದು ತಲೆ ನೆಟ್ಟಗಿರಬೇಕು.
ಹಂತ 2. ಈಗ ಉಸಿರನ್ನು ನಿಧಾನವಾಗಿ ಒಳಗೆಳೆದುಕೊಳ್ಳುತ್ತಾ ಮೊಣಕೈಗಳ ಮೇಲೆ ಭಾರ ಬರುವಂತೆ ಕೈಗಳನ್ನು ಮುಂದೆ ತನ್ನಿ. ಕೈಗಳನ್ನು ಮುಷ್ಟಿಗಟ್ಟಿ ಮುಖದಿಂದ ಕೊಂಚ ಮುಂದಿರುವಂತೆ ಮಾಡಿ.
ಹಂತ 3. ಕಾಲು ಬೆರಳುಗಳು ನೆಲವನ್ನು ಒತ್ತುತ್ತಾ ಶರೀರಕ್ಕೆ ಕೊಂಚ ಒತ್ತಡ ನೀಡಿ ಇಡಿಯ ಶರೀರವನ್ನು ಮೇಲಕ್ಕೆತ್ತಿ. ಅಂದರೆ ಇಡಿಯ ಶರೀರದ ಮುಂಭಾಗ ಮೊಣಕೈಗಳ ಮೇಲೂ, ಹಿಂಭಾಗ ಕೇವಲ ಕಾಲುಬೆರಳುಗಳ ಮೇಲೂ ಇರಬೇಕು. ಎರಡೂ ಪಾದಗಳು ಒಂದಕ್ಕೊಂದು ತಾಕುವಂತಿರಲಿ. ಈ ಭಂಗಿಯಲ್ಲಿ ನಿಮ್ಮ ಮೊಣಕೈಗಳು ಭುಜಕ್ಕೆ ನೇರವಾಗಿ ಕೆಳಗಿರಬೇಕು, ಮುಷ್ಟಿ ಮುಖಕ್ಕಿಂತಲೂ ಮುಂದಿರಬೇಕು. ಎರಡೂ ಕೈಗಳು ಮುಂದಕ್ಕೆ ನೇರವಾಗಿದ್ದು ಸಮಾನಾಂತರವಾಗಿರಬೇಕು.
ಹಂತ 4. ಭುಜಗಳು ಮತ್ತು ಕುತ್ತಿಗೆಯ ಸ್ನಾಯುಗಳನ್ನು ಸೆಟೆದು ಇಡಿಯ ದೇಹದ ಭಾರ ಹೊರುವಂತೆ ಮಾಡಬೇಕು.
ಹಂತ 5. ಈ ಹಂತದಲ್ಲಿ ಸೊಂಟವನ್ನು ನೇರವಾಗಿಸಿ ಹೊಟ್ಟೆಯ ಸ್ನಾಯುಗಳಿಗೂ ಕೊಂಚ ಒತ್ತಡ ನೀಡಬೇಕು. ಒಟ್ಟಾರೆ ಇಡಿಯ ದೇಹ ನೇರವಾಗಿರಬೇಕು.
ಹಂತ 6. ತಲೆಯನ್ನು ನೇರವಾಗಿಸಿ ಕುತ್ತಿಗೆಯ ಮೂಳೆ ಆದಷ್ಟು ಮೇಲಿರುವಂತೆ ನೋಡಿಕೊಳ್ಳಬೇಕು.
ಹಂತ 7. ಈ ಭಂಗಿ ಪೂರ್ಣವಾದ ಬಳಿಕ ಉಸಿರು ಬಿಟ್ಟು ಮತ್ತೊಮ್ಮೆ ಪೂರ್ಣ ಉಸಿರೆಳೆದುಕೊಂಡು ಐದರಿಂದ ಹತ್ತರವರೆಗೆ ಮನದಲ್ಲಿಯೇ ಲೆಕ್ಕ ಹಾಕಿ ಉಸಿರು ಕಟ್ಟಬೇಕು. ಪ್ರಾರಂಭದಲ್ಲಿ ಹೆಚ್ಚು ಹೊತ್ತು ಸಾಧ್ಯವಾಗದಿದ್ದರೆ ನಿಮ್ಮ ಸಾಮರ್ಥ್ಯಕ್ಕೆ ಅನುಸಾರವಾಗಿ ಅನುಸರಿಸಿ. ಬಳಿಕ ಪ್ರಾರಂಭಿಸಿದ ಹಂತಗಳಿಗೆ ವಿರುದ್ಧವಾಗಿ ವರ್ತಿಸಿ ಮೊದಲ ಸ್ಥಿತಿಗೆ ಬನ್ನಿ. ನಿಧಾನವಾಗಿ ಶರೀರದ ಸ್ನಾಯುಗಳು ಹುರಿಗಟ್ಟುತ್ತಿದ್ದಂತೆಯೇ ಈ ಭಂಗಿಯನ್ನು ಹೆಚ್ಚು ಹೊತ್ತು ಅನುಸರಿಸಬಹುದು. ಆದರೆ ಈ ಆಸನದಲ್ಲಿ ಯಾವುದೇ ಒತ್ತಡ ನೀಡಬೇಡಿ, ನಿರಾಳರಾಗಿರಿ. ಮುಂಗೈ- ಮಣಿಕಟ್ಟುಗಳ ದೃಢತೆಗೆ-ಮಯೂರಾಸನ ಅನುಸರಿಸಿ
ಈ ಆಸನದ ಪ್ರಯೋಜನಗಳು
* ಬೆನ್ನುನೋವು ಮತ್ತು ತನ್ಮೂಲಕ ಉದ್ಬವವಾಗಿದ್ದ ಸುಸ್ತು ನಿವಾರಿಸುತ್ತದೆ.
* ಕಾಲು, ಮೀನಖಂಡ, ಮತ್ತು ಕೈಗಳ ಸ್ನಾಯುಗಳನ್ನು ಹುರಿಗಟ್ಟಿಸುತ್ತದೆ.
* ಹೊಟ್ಟೆಯ ಸ್ನಾಯುಗಳಿಗೆ ಹೆಚ್ಚಿನ ಸೆಳೆತ ನೀಡುತ್ತದೆ.
* ಜೀರ್ಣಕ್ರಿಯೆ ಉತ್ತಮಗೊಳ್ಳುತ್ತದೆ.
* ಮಹಿಳೆಯರಲ್ಲಿ ಮಾಸಿಕ ದಿನಗಳಲ್ಲಿ ಎದುರಾಗುವ ಕಿರಿಕಿರಿಗಳನ್ನು ಕಡಿಮೆ ಮಾಡುತ್ತದೆ.
ಎಚ್ಚರಿಕೆ:
ಕುತ್ತಿಗೆ ಮೂಳೆಯ ನೋವು, ಬೆನ್ನುಹುರಿಯ ತೊಂದರೆ, ಕೆಳಬೆನ್ನಿನ ಮೂಳೆಯ ಜರಿತ ಮೊದಲಾದ ತೊಂದರೆ ಇದ್ದವರು ಈ ಆಸನವನ್ನು ತಮ್ಮ ವೈದ್ಯರ ಸಲಹೆ ಪಡೆಯದೇ ಅನುಸರಿಸಬಾರದು. ಏಕೆಂದರೆ ಇಡಿಯ ದೇಹದ ಭಾರ ಬೆನ್ನಿನ ಮತ್ತು ಹೊಟ್ಟೆಯ ಸ್ನಾಯುಗಳ ಮೇಲೆ ಹೊರುವಂತೆ ಮಾಡುವ ಕಾರಣ ಬೆನ್ನುಹುರಿ ಸೆಳೆತಕ್ಕೆ ಒಳಗಾಗಬಹುದು. ಉಳಿದವರೂ ಈ ಆಸನವನ್ನು ಯೋಗಶಿಕ್ಷಕರ ನೆರವಿನ ಮೂಲಕವೇ ಅನುಸರಿಸುವುದು ಉತ್ತಮ. ಲವಲವಿಕೆಯ ಜೀವನ ಶೈಲಿಗೆ- ದಿನನಿತ್ಯ ಮಾಡಿ ಹಾಲಾಸನ
ಕೆಲವೊಮ್ಮೆ ಕೆಲವು ಆಸನಗಳನ್ನು ಮೊದಲಿಗೆ ಅನುಸರಿಸುವುದು ಕಷ್ಟವಾಗಬಹುದು. ಆಗ ದೇಹಕ್ಕೆ ಒತ್ತಡ ನೀಡದೇ ಮೊದಲು ಸುಲಭ ಆಸನಗಳ ಮೂಲಕ ದೇಹವನ್ನು ಸಡಿಲಿಸಿ ಈ ಆಸನಗಳನ್ನು ಅನುಸರಿಸಲು ಸನ್ನದ್ಧಗೊಂಡ ಬಳಿಕವೇ ಇವನ್ನು ಅನುಸರಿಸಬೇಕು. ಮಕರ ಅಧೋಮುಖ ಸ್ವಾನಾಸನವೂ ಇಂತಹ ಒಂದು ಆಸನವಾಗಿದೆ.


|
Updated: Tuesday, June 12, 2018, 11:11 [IST]
ಮುಟ್ಟಾದ ಸಂದರ್ಭ ಲೈಂಗಿಕ ಕ್ರಿಯೆಯಲ್ಲಿ ತೊಡಗುವ ವಿಷ್ಯದ ಬಗ್ಗೆ ಯಾರೂ ಮಾತಾಡಲು ಬಯಸೋದಿಲ್ಲ. ಆ ಬಗ್ಗೆ ಮಾತಾಡಿದರೂ ತಪ್ಪು ಎಂದು ತಿಳಿಯಲಾಗಿದೆ. ಮುಟ್ಟಿನ ಸಂದರ್ಭದಲ್ಲಿ ನೀವು ಅಸುರಕ್ಷಿತ ಲೈಂಗಿಕತೆಯನ್ನು ಹೊಂದಿದ್ದರೆ ಲೈಂಗಿಕ ರೋಗಗಳು ಉಂಟಾಗುವ ಸಾಧ್ಯತೆಗಳಿವೆ.
ಪಿರಿಯೆಡ್ಸ್ ಸಂದರ್ಭದಲ್ಲಿ ಲೈಂಗಿಕ ಕ್ರಿಯೆ ನಡೆಸೋದರಿಂದ ನಿಮಗೆ ಕಂಫರ್ಟೇಬಲ್ ಅನಿಸದೇ ಇರಬಹುದು. ಜೊತೆಗೆ ನಿಮ್ಮ ಬೆಡ್‌ಶೀಟ್‌ನಲ್ಲಿ ರಕ್ತದ ಕಲೆಗಳಾಗುತ್ತವೆ. ಪಿರಿಯೆಡ್ಸ್ ಸಂದರ್ಭ ಲೈಂಗಿಕ ಕ್ರಿಯೆ ನಡೆಸಬಹುದೋ ಇಲ್ಲವೋ, ಗರ್ಭ ಧರಿಸ್ತಾರೋ ಇಲ್ಲವೋ ಎನ್ನುವ ಬಗ್ಗೆ ಬಹಳಷ್ಟು ಜನರಲ್ಲಿ ಪ್ರಶ್ನೆಗಳಿವೆ, ಈ ಲೇಖನದಲ್ಲಿ ನಾವು ಸಾಮಾನ್ಯ ಜನರಿಗೆ ಪಿರಿಯೆಡ್ಸ್ ಹಾಗೂ ಸೆಕ್ಸ್ ಬಗೆಗಿರುವ ಕೆಲವು ಸಂದೇಹಗಳನ್ನು ನಿವಾರಿಸಲು ಪ್ರಯತ್ನಿಸಿದ್ದೇವೆ.
ಸಂಭೋಗೋದ್ರೇಕದ ಪರಾಕಷ್ಠೆಯು ಮುಟ್ಟಿನ ವೇಳೆಯ ಸೆಳೆತವನ್ನು ನಿವಾರಿಸುತ್ತದೆ.
ಸಂಭೋಗೋದ್ರೇಕದ ಪರಾಕಷ್ಠೆಯ ಸಂದರ್ಭ ಎಂಡಾರ್ಫಿನ್‌ಗಳು ಬಿಡುಗಡೆಯಾಗುತ್ತದೆ. ಇದು ಪಿಎಮ್‌ಎಸ್‌ನ ರೋಗಲಕ್ಷಣಗಳನ್ನು ಹಾಗೂ ನಿಯಮಿತ ಮುಟ್ಟಿನ ವೇಳೆ ಉಂಟಾಗುವ ಸೆಳೆತವನ್ನು ನಿವಾರಿಸುತ್ತದೆ. ಇವು ಪರಾಕಷ್ಠೆಯ ಶಕ್ತಿ ಹಾಗೂ ತೀವೃತೆಯನ್ನು ಅವಲಂಭಿಸಿರುತ್ತದೆ. ಸಂಭೋಗದ ವೇಳೆಯ ನೋವನ್ನು ನಿವಾರಿಸಲು ಇವು ಸಹಾಯ ಮಾಡುತ್ತದೆ.
ಮುಟ್ಟಿನ ರಕ್ತವು ಪುರುಷರ ಶಿಶ್ನಕ್ಕೆ ಹಾನಿಕಾರವಲ್ಲ
ಬಹಳಷ್ಟು ಮಂದಿಗೆ ಮುಟ್ಟಿನ ರಕ್ತದ ಬಗ್ಗೆ ತಪ್ಪು ತಿಳುವಳಿಕೆ ಹೊಂದಿದ್ದಾರೆ. ಅದು ಕೆಟ್ಟ ರಕ್ತ. ಅದರಿಂದ ಸೋಂಕು ಹರಡುತ್ತದೆ ಎನ್ನುವ ಭಾವನೆ ಅವರಲ್ಲಿದೆ. ಮುಟ್ಟಿನ ರಕ್ತವು ದೇಹಕ್ಕೆ ಅಗತ್ಯವಿಲ್ಲದ ಆರೋಗ್ಯಕರ ರಕ್ತ ಹಾಗೂ ಅಂಗಾಂಶಗಳ ಸಂಯೋಜನೆಯಾಗಿದೆ. ಇದರಿಂದ ಯಾವುದೇ ರೀತಿಯ ಹಾನಿಯಿಲ್ಲ.
ರಕ್ತದ ಬಿಡುಗಡೆಯ ವೇಗವನ್ನು ಹೆಚ್ಚಿಸಬಹುದು
ಸಂಭೋಗೋದ್ರೇಕದಿಂದ ಮುಟ್ಟಿನ ರಕ್ತದ ಬಿಡುಗಡೆಯ ವೇಗವನ್ನು ಹೆಚ್ಚಿಸಬಹುದು. ಎಂಡೊಮೆಟ್ರಿಯಲ್ ಭಾಗದಲ್ಲಿನ ತ್ಯಾಜ್ಯವನ್ನು ದೇಹದಿಂದ ಹೊರಹಾಕುವ ದರವನ್ನು ಹೆಚ್ಚಿಸಬಹುದು. ಇದರಿಂದ ನಿಮ್ಮ ಪಿರಿಯೆಡ್ಸ್ ಅವಧಿಯ ಕಡಿಮೆಯಾಗುವ ಸಾಧ್ಯತೆ ಇದೆ.
ನೈಸರ್ಗಿಕ ಲ್ಯುಬ್ರಿಕೆಂಟ್ ಆಗಿ ಕೆಲಸ ಮಾಡುತ್ತದೆ
ನೀವು ಪಿರಿಯೆಡ್ಸ್ ಸಂದರ್ಭ ಸೆಕ್ಸ್ ಮಾಡುವುದಾದರೆ ನಿಮಗೆ ಯಾವುದೇ ರೀತಿಯ ಲ್ಯುಬ್ರಿಕೆಂಟ್‌ನ ಅಗತ್ಯವಿಲ್ಲ. ಯಾಕೆಂದರೆ ಮಹಿಳೆಯರ ಮುಟ್ಟಿನ ರಕ್ತವೇ ನೈಸರ್ಗಿಕ ಲ್ಯುಬ್ರಿಕೆಂಟ್ ಆಗಿ ಕೆಲಸ ಮಾಡುತ್ತದೆ,
ಲೈಂಗಿಕ ರೋಗಗಳು ಹರಡುವ ಸಾಧ್ಯತೆ
ಪಿರಿಯೆಡ್ಸ್ ಸಂದರ್ಭದಲ್ಲಿ ಸೆಕ್ಸ್ ಮಾಡೋದರಿಂದ ಲೈಂಗಿಕವಾಗಿ ಹರಡುವ ರೋಗಗಳಿಗೆ ಆಹ್ವಾನ ನೀಡಿದಂತಾಗುತ್ತದೆ. ಈ ಸಂದರ್ಭದಲ್ಲಿ ಗರ್ಭ ಕೋಶ ಹೆಚ್ಚು ತೆರೆದಿರುವುದರಿಂದ ಸೋಂಕು ಹರಡುವ ಸಾಧ್ಯತೆಯೂ ಹೆಚ್ಚು ಇರುತ್ತದೆ.
ಗರ್ಭಧರಿಸುವ ಸಾಧ್ಯತೆ ಇದೆ
ಮುಟ್ಟಿನ ಸಂದರ್ಭದಲ್ಲಿ ಸೆಕ್ಸ್ ಮಾಡಿದ್ರೆ ಗರ್ಭಿಣಿ ಆಗುತ್ತಾರಾ ಎನ್ನುವ ಪ್ರಶ್ನೆ ಹಲವರಲ್ಲಿದೆ. ಹೌದು. ಈ ಸಂದರ್ಭ ಸೆಕ್ಸ್ ಮಾಡಿದ್ರೆ ಗರ್ಭಧರಿಸೋ ಸಾಧ್ಯತೆ ಇದೆ. ಯಾಕೆಂದರೆ ಈ ಸಂದರ್ಭದಲ್ಲೂ ಅಂಡೋತ್ಪತ್ತಿಯಾಗುತ್ತದೆ. ಹಾಗೂ ವೀರ್ಯಾಣು ಸುಮಾರು 7 ದಿನಗಳವರೆಗೆ ಜೀವಂತವಾಗಿರುತ್ತದೆ.
ಕೆಲವರಿಗೆ ನೋವುಂಟಾಗುತ್ತದೆ
ಈ ಸಂದರ್ಭದಲ್ಲಿ ಸೆಕ್ಸ್ ಮಾಡೋದರಿಂದ ಕೆಲವರಿಗೆ ನೋವು ಉಂಟಾಗುತ್ತದೆ. ಯಾಕೆಂದರೆ ಇದು ಗರ್ಭಕೋಶಕ್ಕೆ ಒತ್ತಡವನ್ನು ಉಂಟುಮಾಡುತ್ತದೆ. ಜೊತೆಗೆ ಕಂಫರ್ಟೇಬಲ್ ಅನಿಸೋದಿಲ್ಲ.
ಪಿರಿಯೆಡ್ಸ್ ಸಂದರ್ಭ ಸೆಕ್ಸ್ ಮಾಡ್ತಾರೆ
ನಿಮಗೆ ಪಿರಿಯೆಡ್ಸ್ ವೇಳೆ ಸೆಕ್ಸ್ ಮಾಡಬೇಕೆಂದಿದ್ದರೆ ನೀವೇನೂ ಯಾರೂ ಮಾಡದ್ದನ್ನು ಮಾಡುತ್ತಿಲ್ಲ. ಯಾಕೆಂದರೆ ಸುಮಾರು 30% ಜನರು ಪಿರಿಯೆಡ್ಸ್ ಸಂದರ್ಭ ಲೈಂಗಿಕ ಕ್ರಿಯೆಯಲ್ಲಿ ತೊಡಗುತ್ತಾತ್ತಾರೆ.


Bengaluru, First Published 15, Sep 2018, 4:55 PM IST
Highlights
ಸುಪ್ರೀಂ ಕೋರ್ಟ್ ಸೆಕ್ಷನ್ ಸಲಿಂಗ ಕಾಮ ಅಪರಾಧವಲ್ಲ ಎಂಬ ತೀರ್ಪು ನೀಡಿದ್ದು ಕಳೆದ ವಾರದ ದೊಡ್ಡ ಸುದ್ದಿ. ಚಿತ್ರರಂಗದಲ್ಲಿ ಪಾತ್ರಕ್ಕಾಗಿ ಮಂಚ ಏರಬೇಕು ಎಂದು ನಟಿಯರು ಆರೋಪ ಮಾಡುತ್ತಿದ್ದಾರೆ. ಈ ನಡುವೆ ನಟ ಪ್ರಖ್ಯಾತ ನಟ ಸಹ ಕಾಸ್ಟಿಂಗ್ ಕೌಚ್ ಆರೋಪ ಮಾಡಿದ್ದಾರೆ. ಏನಿದು ಸುದ್ದಿ?
ಮುಂಬೈ(ಸೆ.17) ಈಗಾಗಲೇ ಸಾಕಷ್ಟು ನಟಿಯರು ಚಿತ್ರರಂಗದಲ್ಲಿಯ ಕಾಸ್ಟಿಂಗ್ ಕೌಚ್ ಹಾಗೂ ತಾವು ಅನುಭವಿಸಿದ ಲೈಂಗಿಕ ಕಿರುಕುಳದ ಬಗ್ಗೆ ಎಲ್ಲರೆದುರೆ ಹೇಳಿಕೊಂಡಿದ್ದಾರೆ. ಈಗ ಯುವ  ಬಾಲಿವುಡ್ ನಟ ಆಯುಷ್ಮಾನ್ ಖುರಾನಾ, ತಾವು ಎದುರಿಸಿದ್ದ ಕರಾಳ ಅನುಭವ ಹೇಳಿದ್ದಾರೆ.
ಕೇವಲ ನಟಿಯರಿಗೆ ಮಾತ್ರವಲ್ಲ, ನಟರಿಗೂ ಚಿತ್ರರಂಗದಲ್ಲಿ ಲೈಂಗಿಕ ಕಿರುಕುಳದ ಸಂದರ್ಭ ಎದುರಾಗಬಹುದು ಎಂಬುದನ್ನು ಈ ಪ್ರಕರಣ ಸಾಬೀತು ಮಾಡಿದೆ.  ಹಾಗಾದರೆ ಆಯಷ್ಮಾನ್ ಹೇಳಿದ್ದೇನು? ಇಲ್ಲಿದೆ ಉತ್ತರ.
ಆಯುಷ್ಮಾನ್ ಖುರಾನಾ,  ಆಡಿಷನ್ಗೆ ತೆರಳಿದ್ದರಂತೆ. ಈ ವೇಳೆ ನಿರ್ದೇಶಕನೊಬ್ಬ ಇವರ ಜತೆ ಅಶ್ಲೀಲತೆಯಿಂದ ಮಾತಾಡಿಸಿದ್ದಲ್ಲದೇ, ಇವರ ಪ್ರೈವೆಟ್ ಪಾರ್ಟ್ನ್ನು ತೋರಿಸುವಂತೆ ಕೇಳಿಕೊಂಡಿದ್ದರಂತೆ. ಇದರಿಂದ ತೀವ್ರ ಮುಜುಗರಕ್ಕೆಗುರಿಯಾದ ನಾನು ಅಲ್ಲಿಂದ ಹಿಂದಕ್ಕೆ ಬಂದೆ ಎಂದು ಬಾಲಿವುಡ್ ನಟ  ಹೇಳಿದ್ದಾರೆ. ವಾಹಿನಿಯೊಂದಕ್ಕೆ ನೀಡಿರುವ ಸಂದರ್ಶನದಲ್ಲಿ ಈ ಆತಂಕಕಾರಿ ಮಾಹಿತಿಯನ್ನು ಖುರಾನಾ ಹೊರಹಾಕಿದ್ದಾರೆ.
Last Updated 19, Sep 2018, 9:26 AM IST


ಮೆಂತೆ ಹೀಗೆ ಬಳಸಿ ʼಸೌಂದರ್ಯʼ ಹೆಚ್ಚಿಸಿಕೊಳ್ಳಿ
  14-05-2019 5:25AM IST    /     No Comments    /     Posted In: Beauty , Latest News
ಮೆಂತೆ ಕಾಳು ವಿವಿಧ ಔಷಧೀಯ ಗುಣಗಳನ್ನು ಹೊಂದಿದೆ. ಇದನ್ನ ಆಹಾರದಲ್ಲಿ ಉಪಯೋಗಿಸಿದಷ್ಟು ದೇಹಕ್ಕೆ ಒಳ್ಳೆಯದು. ಈ ಮೆಂತೆ ಕಾಳು ಔಷಧೀಯ ಗುಣಗಳ ಜೊತೆಗೆ ಸೌಂದರ್ಯವರ್ಧಕವಾಗಿಯೂ ಕೆಲಸ ಮಾಡುತ್ತದೆ.
ಯಾವುದೋ ಕೆಮಿಕಲ್ ಇರುವ ಕ್ರೀಮ್ ಹಚ್ಚುವ ಬದಲು, ನಿಮ್ಮ ಮನೆಯಲ್ಲೇ ಇರುವ ಮೆಂತೆ ಕಾಳುಗಳಿಂದ ನಿಮ್ಮ ಮುಖದ ಸೌಂದರ್ಯವನ್ನು ಹೆಚ್ಚಿಸಿಕೊಳ್ಳಬಹುದು.
50 ಗ್ರಾಂ ಮೆಂತೆ ಕಾಳನ್ನು ರಾತ್ರಿ ನೆನಸಿಡಿ. ಬೆಳಗ್ಗೆ ಎದ್ದು ಅದರಲ್ಲಿನ ನೀರನ್ನ ತೆಗೆಯಿರಿ. ಆದ್ರೆ ಆ ನೀರನ್ನು ಚೆಲ್ಲಬಾರದು. ಈ ಮೆಂತೆ ಕಾಳುಗಳನ್ನು ಮಿಕ್ಸಿಯಲ್ಲಿ ಚೆನ್ನಾಗಿ ರುಬ್ಬಿಕೊಂಡು ಅದಕ್ಕೆ ಮೊಸರು ಸೇರಿಸಿ ಮುಖಕ್ಕೆ ಹಚ್ಚಿ, ಅರ್ಧ ಗಂಟೆಯ ನಂತರ ಉಗುರು ಬೆಚ್ಚಗಿನ ನೀರಲ್ಲಿ ಮುಖ ತೊಳೆದರೆ ನಿಮ್ಮ ಮುಖ ಕಾಂತಿಯುತವಾಗಿ ಕಾಣುತ್ತೆ.
ಇನ್ನು ತೆಗೆದಿಟ್ಟಿದ್ದ ಮೆಂತೆ ನೀರನ್ನು ಬೆಳಗ್ಗೆ ಎದ್ದ ಕೂಡಲೇ ಕುಡಿಯಬಹುದು. ಇದ್ರಿಂದ ಜೀರ್ಣಕ್ರಿಯೆ ಉತ್ತಮವಾಗುತ್ತೆ. ಮೆಂತೆಯಲ್ಲಿ ಪ್ರೋಟಿನ್ ಹೆಚ್ಚಾಗಿ ಇರುವುದರಿಂದ ಆ ನೀರನ್ನ ತಲೆಗೆ ಹಚ್ಚಿಕೊಂಡು ಮಸಾಜ್ ಮಾಡಬಹುದು. ಇದ್ರಿಂದ ಕೂದಲಿನ ಬುಡ ಗಟ್ಟಿಯಾಗಿ, ಕೂದಲು ಉದುರುವುದು ಕಡಿಮೆಯಾಗಲಿದೆ. ಹಾಗೆಯೇ ಆಹಾರ ವ್ಯತ್ಯಾಸವಾಗಿ, ಹೊಟ್ಟೆ ನೋವು, ಬೇಧಿ ಆಗ್ತಿದ್ರೆ, ಮೊಸರಿನ ಜೊತೆ ಒಂದು ಸ್ಪೂನ್ ಮೆಂತೆ ಕಾಳನ್ನು ಅರ್ಧಗಂಟೆ ನೆನಸಿಟ್ಟು ತಿಂದ್ರೆ ಸ್ವಲ್ಪ ಸಮಯದಲ್ಲೇ ಸಮಸ್ಯೆ ಶಮನವಾಗುತ್ತೆ. ಒಟ್ನಲ್ಲಿ ಈ ಮೆಂತೆ ಕಾಳುಗಳು ಬಹುಪಯೋಗಿ ಆಗಿವೆ.


ಮುಚ್ಚಿಟ್ಟುಕೊಂಡಷ್ಟು ಹೆಚ್ಚಾಗುತ್ತದೆ ಕೆಮ್ಮು
September 14, 2019
Less than a minute
ಕೆಮ್ಮು ನಾವು ಮುಚ್ಚಿಟ್ಟುಕೊಂಡಷ್ಟು ಹೆಚ್ಚಾಗುತ್ತದೆ. ಅಕ್ಕಪಕ್ಕದವರಿಗೆ ತೊಂದರೆಯಾಗುತ್ತದೆಯೆಂದು ನಾವು ಒಳಗೇ ಅದುಮುತ್ತ ಹೋದಲ್ಲಿ ಮುಂಚಿಗಿಂತ ಜೋರಾಗಿಯೇ  ಹೊರಬರುತ್ತದೆ. ಆದ್ದರಿಂದ ಕೆಮ್ಮು ಬರುವಾಗ ಕೆಮ್ಮಿ ನಿರಾಳವಾಗಿ ಬಿಡುವುದು ಒಳ್ಳೆಯದು. ಅನೇಕ ಕಾರಣಗಳಿಗಾಗಿ ಕೆಮ್ಮು ಕಾಣಿಸಿಕೊಳ್ಳುತ್ತದೆ.  ಹಾಗಾದರೆ ಇದಕ್ಕೆ ಏನೆಲ್ಲಾ ಚಿಕಿತ್ಸೆಯಿದೆ ಇಲ್ಲಿದೆ ನೋಡಿ…
15-20 ಕಾಳುಮೆಣಸನ್ನು ಒಂದು ಲೋಟ ನೀರಿನಲ್ಲಿ ಸ್ವಲ್ಪ ಬೆಲ್ಲದೊಂದಿಗೆ ಸೇರಿಸಿ 1/2ದಷ್ಟು ಆಗುವವರೆಗೆ ಕುದಿಸಿ ಕಷಾಯ ಮಾಡಿ, 4 ಚಮಚದಂತೆ ದಿನಕ್ಕೆ 2 ಬಾರಿ ಕೊಡಬೇಕು.
ಹಸಿ ಈರುಳ್ಳಿಯ ಒಂದು ಚಮಚೆ ರಸಕ್ಕೆ ಒಂದು ಚಮಚ ಬೆಲ್ಲ ಸೇರಿಸಿ ಸೇವಿಸಬೇಕು.
ಲವಂಗವನ್ನು ಹುರಿದು ಒಂದು ಚೂರು ಬೆಲ್ಲದೊಂದಿಗೆ ತಿನ್ನಬೇಕು.
ಒಣಕೆಮ್ಮಿದ್ದರೆ 4 ಚಮಚೆ ಈರುಳ್ಳಿ ರಸದಲ್ಲಿ ಒಂದು ಚಮಚೆ ಜೇನು ಸೇರಿಸಿ ದಿನಕ್ಕೆರೆಡು ಬಾರಿ ಸೇವಿಸಬೇಕು.
ಬಾಳೆಹಣ್ಣಿನಲ್ಲಿ(ಪುಟ್ಟಬಾಳೆ) ಕಾಳುಮೆಣಸಿನ ಕೆಲವು ಕಾಳುಗಳನ್ನಿಟ್ಟು ಜಗಿದು ತಿನ್ನಬೇಕು. ಈ ರೀತಿ ಪ್ರತಿದಿನ ಬೆಳಗ್ಗೆ 21 ದಿನಗಳ ತನಕ ಸೇವಿಸಬೇಕು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
'ತಾರಕ್' ಚಿತ್ರದಲ್ಲಿ 80 ವರ್ಷದ ಅಜ್ಜನಾಗಿ ದೇವರಾಜ್
ಡೈನಮಿಕ್ ಸ್ಟಾರ್ ದೇವರಾಜ್ ಹೊಸ ಗೆಟಪ್‌ನಲ್ಲಿ ಪ್ರೇಕ್ಷಕರ ಮುಂದೆ ಬರುತ್ತಿದ್ದಾರೆ. ಮಿಲನ ಪ್ರಕಾಶ್ ನಿರ್ದೇಶನದ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಮುಖ್ಯಭೂಮಿಕೆಯಲ್ಲಿರುವ 'ತಾರಕ್' ಸಿನಿಮಾದಲ್ಲಿ ಅವರದು ಒಂದು ಭಿನ್ನ ಪಾತ್ರ. ದರ್ಶನ್‌ಗೆ ಅಜ್ಜನಾಗಿ ಅವರು ಕಾಣಿಸುತ್ತಿದ್ದಾರೆ.
TNN | Updated:
Sep 27, 2017, 05:32PM IST
ಡೈನಮಿಕ್ ಸ್ಟಾರ್ ದೇವರಾಜ್ ಹೊಸ ಗೆಟಪ್‌ನಲ್ಲಿ ಪ್ರೇಕ್ಷಕರ ಮುಂದೆ ಬರುತ್ತಿದ್ದಾರೆ. ಮಿಲನ ಪ್ರಕಾಶ್ ನಿರ್ದೇಶನದ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಮುಖ್ಯಭೂಮಿಕೆಯಲ್ಲಿರುವ ' ತಾರಕ್ ' ಸಿನಿಮಾದಲ್ಲಿ ಅವರದು ಒಂದು ಭಿನ್ನ ಪಾತ್ರ. ದರ್ಶನ್‌ಗೆ ಅಜ್ಜನಾಗಿ ಅವರು ಕಾಣಿಸುತ್ತಿದ್ದಾರೆ.
ಈ ಪಾತ್ರವನ್ನು ದೇವರಾಜ್ ಅವರಿಗೆ ಒಪ್ಪಿಸಲು ಪ್ರಕಾಶ್ ಅವರು ಸಾಕಷ್ಟು ಕಸರತ್ತು ಮಾಡಬೇಕಾಯಿತಂತೆ. ಆರಂಭದಲ್ಲಿ ಈ ಪಾತ್ರ ಮಾಡಲು ದೇವರಾಜ್ ಒಪ್ಪಿರಲಿಲ್ಲ. ತಮ್ಮ ವಯಸ್ಸಿಗೂ ಮೀರಿದ ಪಾತ್ರವನ್ನು ಮಾಡಲು ಅವರು ಹಿಂದೇಟು ಹಾಕಿದ್ದರಂತೆ.
ಬಳಿಕ ಒಂದು ಲುಕ್ ಟೆಸ್ಟ್ ಆದಮೇಲೆ ಓಕೆ ಎಂದಿದ್ದಾರೆ. ದೇವರಾಜ್ ಅವರಿಗೆ ರಂಗಭೂಮಿ ಹಿನ್ನೆಲೆಯಿರುವ ಕಾರಣ ಈ ರೀತಿಯ ಪಾತ್ರವನ್ನು ಅವರು ನಿಭಾಯಿಸುವುದು ಕಷ್ಟವೇನಲ್ಲ. ಆದರೆ ಪಾತ್ರದ ಮಹತ್ವ ಏನು ಎಂಬುದು ಅವರಿಗೆ ನಿರ್ದೇಶಕರು ಒಪ್ಪಿಸಬೇಕಾಗಿತ್ತು. ಈ ಪಾತ್ರದ ಗೆಟಪ್, ಅದರ ಮಹತ್ವ ಇವೆಲ್ಲವನ್ನೂ ಗಮನದಲ್ಲಿಟ್ಟುಕೊಂಡು ಒಪ್ಪಿದರು ಎನ್ನುತ್ತಾರೆ ಪ್ರಕಾಶ್.
ಏನೇ ಆಗಲಿ ದೇವರಾಜ್ ಅವರು ಇದೇ ಮೊದಲ ಬಾರಿಗೆ ತೆರೆಯ ಮೇಲೆ 80 ವರ್ಷದ ಅಜ್ಜನಾಗಿ ಕಾಣಿಸುತ್ತಿದ್ದಾರೆ. ಅಜ್ಜ ಮತ್ತು ಮೊಮ್ಮಗನ ನಡುವಿನ ಈ ಕಥೆಯಲ್ಲಿ ಹೀರೋಗೆ ಇರುವಷ್ಟೇ ಪ್ರಾಮುಖ್ಯತೆ ಈ ಪಾತ್ರಕ್ಕೂ ಇದೆ ಎನ್ನುತ್ತಿವೆ ಮೂಲಗಳು. ಈ ವಾರ (ಸೆ.29) ಬಿಡುಗಡೆಯಾಗುತ್ತಿರುವ 'ತಾರಕ್' ಸ್ಯಾಂಡಲ್‌ವುಡ್‌ನಲ್ಲಿ ಸಾಕಷ್ಟು ಕುತೂಹಲ ಮೂಡಿಸಿದೆ.
What convinced Devaraj to play an 80 year old?
One of the central themes of director Prakash Jayaram 's release this week, Tarak , is the relationship between a grandfather and his grandson, played by Dynamic Star Devaraj and Darshan , respectively. While the images of the two capture the family dynamics perfectly, Prakash says that it took him a little while to convince the veteran actor to play an 80 year old.


ಹೃದಯದ ಪಿಸುಮಾತು...ಮನಸಿನ ಮಿಡಿತಕ್ಕೆ ಭಾಷೆ ಕೊಡಿ
ಹುಬ್ಬಳ್ಳಿ–ಧಾರವಾಡ ಮೆಟ್ರೊ
ಹೃದಯದ ಪಿಸುಮಾತು...ಮನಸಿನ ಮಿಡಿತಕ್ಕೆ ಭಾಷೆ ಕೊಡಿ
ರಶ್ಮಿ ಎಸ್.
28 ಸೆಪ್ಟೆಂಬರ್ 2019, 01:15  IST
Updated:
28 ಸೆಪ್ಟೆಂಬರ್ 2019, 01:15  IST
ಅಕ್ಷರ ಗಾತ್ರ :
ಆ
ಆ
ನಮ್ಮೆಲ್ಲ ಯೋಚನೆಗಳಿಗೆ ತಕ್ಕಂತೆ ತಾಳಬದ್ಧವಾಗಿ ಲಯಬದ್ಧವಾಗಿ ಬೆಂಬಲ ಸೂಚಿಸುವ ಏಕೈಕ ಅಂಗ ನಮ್ಮ ಹೃದಯ. ತುಟಿಮೇಲೆ ನಗು ತರಲು, ಹಣೆ ಗಂಟಿಕ್ಕಲು, ನರನಾಡಿಗಳಲ್ಲಿ ರಕ್ತ ಪ್ರವಹಿಸುವ ವೇಗವನ್ನು ನಿರ್ಧರಿಸಲು, ನಮ್ಮ ಭಾವಲೋಕ, ಜೀವಲೋಕ ಎರಡನ್ನೂ ಏಕತಾರಿಯಲ್ಲಿ ತಂದಿಡಲು ಹೃದಯ ನಿರಂತರವಾಗಿ ಮಿಡಿಯುತ್ತಲೇ ಇರುತ್ತದೆ.
ಹೇಳಲು ಹೃದಯದಲ್ಲಿ ಎರಡೇ ಕವಾಟಗಳು. ಆ ಎರಡೂ ಕವಾಟಗಳಲ್ಲಿ ನಾವು ಅಸಂಖ್ಯಾತ ಕಪಾಟುಗಳನ್ನು ಸೃಷ್ಟಿಸಿಕೊಂಡಿರುತ್ತೇವೆ. ಕೆಲವು ತುಟಿಯ ಮೇಲೆ ಮುಗುಳು ತಂದರೆ, ಇನ್ನೂ ಕೆಲವು ದೂಳು ಮುಸುಕಿ ಸುಮ್ಮನಿರುತ್ತವೆ. ಆದರೆ ಆಗಾಗ ದೂಳು ಕೊಡವಿಕೊಂಡರೆ ಮಾತ್ರ ಆಘಾತ ತಪ್ಪಿದ್ದಲ್ಲ.
ನಮ್ಮ ಎಡಗೈ ಮುಷ್ಟಿಯಷ್ಟೇ ಸಣ್ಣದಿರುವ ಹೃದಯ ಕ್ಷಿತಿಜದಷ್ಟು ವಿಸ್ತಾರವಾಗುವ ಗುಣ ಹೊಂದಿದೆ. ಎಲ್ಲರಿಗೂ ಹೃದಯವನ್ನು ಅಂಗೈಲಿ ಹಿಡಿದುಕೊಂಡು ಭಾಷೆ ಕೊಡುವ ನಾವು, ಅಂಗೈಗಾತ್ರದ ಈ ಹೃದಯಕ್ಕೆ ಈ ವರ್ಷ ಭಾಷೆ ಕೊಡಬೇಕಾಗಿದೆ. ಭಾಷೆ ಕೊಡಿ ಅಂತ ಅಂತರರಾಷ್ಟ್ರೀಯ ಹೃದಯ ಆರೋಗ್ಯ ದಿನಾಚರಣೆಯ ಘೋಷಣೆ ಹೇಳುತ್ತಿದೆ.
ಆರೋಗ್ಯವಂತ ಹೃದಯಕ್ಕಾಗಿ ಒಂದಷ್ಟು ಬದ್ಧತೆ ಉಳಿಸಿಕೊಳ್ಳಿ. ನಿಮ್ಮೆಲ್ಲ ಬಾಂಧವ್ಯಗಳಿಗೂ ಬದ್ಧರಾಗಲು ಸಹಾಯ ಮಾಡುವ ಪುಟ್ಟ ಹೃದಯಕ್ಕೆ ಇಂದಿನಿಂದಲೇ ಬದ್ಧರಾಗಿ. ದಿನನಿತ್ಯವೂ ಬೀಸುನಡಿಗೆ ಮಾಡಿ. ನಲ್ವತ್ತರ ಪ್ರಾಯವಾಗಿದ್ದರೆ ಹೃದಯದ ಪಿಸುಮಾತನ್ನು ಕೇಳಿಸಿಕೊಳ್ಳಿ. ಆಗಾಗ ಸುಸ್ತಾದಂತೆ ಅನಿಸಿದರೆ, ಹೃದಯದ ಮಿಡಿತಗಳಲ್ಲಿ ಏರಿಳಿತಗಳಿದ್ದರೆ, ಹೆಚ್ಚು ನಡೆದಾಗ ಉಬ್ಬಸ ಬರುತ್ತಿದ್ದರೆ ನಿಮ್ಮ ತೂಕವನ್ನೊಮ್ಮೆ ನೋಡಿಬಿಡಿ.
ಜೀವನದ ಭಾರವನ್ನೆಲ್ಲ ಹೃದಯಕ್ಕೆ ವರ್ಗಾಯಿಸಿ, ನಿರಾಳರಾಗುವ ನಾವು, ದೇಹದ ತೂಕವನ್ನು ಹೃದಯಕ್ಕೆ ವರ್ಗಾಯಿಸುವಂತಾಗಬಾರದು. ದೇಹಕ್ಕೆ ರಕ್ತ ಸರಬರಾಜು ಮಾಡಲು ಅದು ಎಡತಾಕಬೇಕಾಗುತ್ತದೆ. ಹೃದಯಕ್ಕೂ ಸಕಾರಾತ್ಮಕ ಚಿಂತನೆಗೂ ಅತಿ ಸಮೀಪದ ಬಾಂಧವ್ಯವಿದೆ. ಖುಷಿಯಾಗಿರುವ ಯೋಚನೆಗಳು ನಿಮ್ಮಲ್ಲಿದ್ದಾಗ ನರನಾಡಿಗಳಲ್ಲಿ ರಕ್ತ ಶಾಂತ ಸರೋವರದಂತೆ ಪ್ರವಹಿಸುತ್ತದೆ. ನಕಾರಾತ್ಮಕ ಯೋಚನೆಗಳಿದ್ದಲ್ಲಿ, ದ್ವೇಷ, ರೋಷ, ಉದ್ವೇಗಗಳು ಬಂದಾಗ ಸಮುದ್ರದಲೆಗಳಂತೆ ಏರಿಳಿತ ಕಂಡುಬರುತ್ತದೆ. ರಕ್ತದ ಏರೊತ್ತಡಕ್ಕೂ, ಇಳಿತಕ್ಕೂ ಕಾರಣಗಳಾಗುತ್ತವೆ.
ಸಕಾರಾತ್ಮಕ ಚಿಂತನೆಗಳಂತೆಯೇ ಸಾತ್ವಿಕ ಆಹಾರವೂ ಹೃದಯದ ಆರೋಗ್ಯಕ್ಕೆ ಸಹಕಾರಿಯಾಗಿದೆ. ಕರಿದ ಆಹಾರಗಳಿಗಿಂತಲೂ ತಾಜಾ ತರಕಾರಿಗಳೆಂದರೆ ನಿಮ್ಮ ಪುಟ್ಟ ಹೃದಯ ಹೂವರಳಿದಂತೆ ಅರಳುತ್ತದೆ. ಪ್ರತಿ ಊಟದಲ್ಲಿಯೂ ಒಂದು ಹಿಡಿಯಷ್ಟಾದರೂ ತಾಜಾ ತರಕಾರಿ, ಮೊಳಕೆ ಕಾಳುಗಳಿರುವಂತೆ ನೋಡಿಕೊಳ್ಳಬೇಕು.
ಇಷ್ಟಕ್ಕೂ ಹದಿಹರೆಯದಲ್ಲಿ, ಮದುವೆಯಾದ ನಂತರ ನಿಮ್ಮ ಸಂಗಾತಿಯೊಂದಿಗೆ ಹೃದಯವನ್ನು ಬದಲಿಸಿಕೊಂಡಿದ್ದರೆ ಅದನ್ನು ಸುರಕ್ಷಿತವಾಗಿ, ನಿಮ್ಮೆದೆಗೂಡಿನಲ್ಲಿರಿಸಿಕೊಳ್ಳಲೂ ಭಾಷೆ ಕೊಡಬೇಕಲ್ಲವೆ?  ನಾಳೆ ವಿಶ್ವ ಹೃದಯ ದಿನ. ನಿಮ್ಮಷ್ಟಕ್ಕೆ ನೀವು, ನಿಮ್ಮ ಹೃದಯಕ್ಕೆ ನೀವು ಭಾಷೆ ಕೊಡಿ, ಆರೋಗ್ಯದ ಸುರಕ್ಷೆ ನೀಡುವ ಭಾಷೆ.


ಸಚಿನ್ ಮಗಳು ಸಾರಾಗೆ ಫೋನ್ ಮಾಡಿ ಈತ ಹೇಳ್ತಿದ್ದ ಇಂಥ ಮಾತು
  07-01-2018 2:37PM IST    /     No Comments    /     Posted In: Featured News , Sports
ಟೀಂ ಇಂಡಿಯಾದ ಮಾಜಿ ಆಟಗಾರ ಮಾಸ್ಟರ್ ಬ್ಲಾಸ್ಟರ್ ಸಚಿನ್ ತೆಂಡೂಲ್ಕರ್ ಮಗಳು ಸಾರಾ ತೆಂಡೂಲ್ಕರ್ ಗೆ ಕಿರಿಕಿರಿ ನೀಡಿದ ಘಟನೆಯೊಂದು ಬೆಳಕಿಗೆ ಬಂದಿದೆ. ದೇವಕುಮಾರ್ ಮೈತಿ ಹೆಸರಿನ ವ್ಯಕ್ತಿಯೊಬ್ಬ ಸಾರಾ ಫೋನ್ ಗೆ ಪದೇ ಪದೇ ಕರೆ ಮಾಡಿ ಕಿರಿಕಿರಿ ನೀಡುತ್ತಿದ್ದ ಎನ್ನಲಾಗಿದೆ.
ಮದುವೆಯಾಗುವಂತೆ ದೇವಕುಮಾರ್ ಸಾರಾಗೆ ಒತ್ತಾಯ ಮಾಡುತ್ತಿದ್ದನಂತೆ. ಸಚಿನ್ ಕುಟುಂಬ ಮುಂಬೈನ ಬಾಂದ್ರಾದಲ್ಲಿರುವ ಪೊಲೀಸರಿಗೆ ಈ ಬಗ್ಗೆ ದೂರು ನೀಡಿತ್ತು. ಕಾರ್ಯಾಚರಣೆಗಿಳಿದ ಪೊಲೀಸರು ಫೋನ್ ಟವರ್ ಆಧಾರದ ಮೇಲೆ ಆರೋಪಿಯನ್ನು ಬಂಧಿಸಿದ್ದಾರೆ.
ಆರೋಪಿ ದೇವಕುಮಾರ್ ಪಶ್ಚಿಮ ಬಂಗಾಳದ ಮಹಿಸಾಡೋಲ್ ನಿವಾಸಿ ಎನ್ನಲಾಗಿದೆ. ಈತನನ್ನು ವಶಕ್ಕೆ ಪಡೆದಿರುವ ಪೊಲೀಸರು ವಿಚಾರಣೆ ನಡೆಸುತ್ತಿದ್ದಾರೆ. ದೇವಕುಮಾರ್ ವೃತ್ತಿಯಲ್ಲಿ ಕಲಾವಿದನಾಗಿದ್ದಾನೆ. ಕೆಲ ದಿನಗಳ ಹಿಂದಷ್ಟೇ ಮುಂಬೈಗೆ ಬಂದಿದ್ದ ದೇವಕುಮಾರ್ ಸಾರಾ ನಂಬರ್ ಪಡೆದಿದ್ದಾನೆ. ಆ ನಂತ್ರ ಸಾರಾಗೆ ಫೋನ್ ಮಾಡಲು ಶುರುಮಾಡಿದ್ದಾನೆ. ಸಾರಾಳನ್ನು ಪ್ರೀತಿ ಮಾಡುತ್ತಿದ್ದು ಮದುವೆಯಾಗ್ತೇನೆಂದು ದೇವಕುಮಾರ್ ಹೇಳಿದ್ದಾನೆ.


Bengaluru, First Published 16, Oct 2018, 9:24 AM IST
Highlights
ವೆಸ್ಟ್ ಇಂಡೀಸ್ ವಿರುದ್ಧದ ಟೆಸ್ಟ್ ಸರಣಿ ಮುಕ್ತಾಯದ ಬೆನ್ನಲ್ಲೇ ಇದೀಗ ಆಸ್ಟ್ರೇಲಿಯಾ ಟೆಸ್ಟ್ ಸರಣಿಗೆ ತಂಡದ ಆಯ್ಕೆ ಕಸರತ್ತು ನಡೆಯುತ್ತಿದೆ. ಯುವ ಆಟಗಾರರಿಗೆ ಅವಕಾಶ ನೀಡಲು ಟೀಂ ಮ್ಯಾನೇಜ್ಮೆಂಟ್ ಮುಂದಾಗಿದೆ. ಆದರೆ ಕೆಲ ಸಮಸ್ಯೆಗಳಿಗೆ ಇನ್ನೂ ಪರಿಹಾರ ಸಿಕ್ಕಿಲ್ಲ.
ಮುಂಬೈ(ಅ.16): ವೆಸ್ಟ್‌ಇಂಡೀಸ್ ವಿರುದ್ಧ ಟೆಸ್ಟ್ ಸರಣಿಯನ್ನು ಕ್ಲೀನ್ ಸ್ವೀಪ್ ಮಾಡಿ ಭಾರತ ತಂಡ ಭರ್ಜರಿ ಸಂಭ್ರಮಾಚರಣೆಯಲ್ಲಿರಬಹುದು, ಆದರೆ ತಂಡದಲ್ಲಿ ಕೆಲ ಸಮಸ್ಯೆಗಳು ಹಾಗೇ ಉಳಿದುಕೊಂಡಿದ್ದು ಆಸ್ಪ್ರೇಲಿಯಾ ಪ್ರವಾಸಕ್ಕೆ ತಂಡದ ಆಯ್ಕೆ ನಡೆಸುವ ಮುನ್ನ ಭಾರತ ತಂಡದ ಆಡಳಿತ ಹಾಗೂ ಆಯ್ಕೆ ಸಮಿತಿ ಪರಿಹಾರ ಹುಡುಕಬೇಕಿದೆ.
ತಂಡದಲ್ಲಿ 3ನೇ (ಮೀಸಲು) ಆರಂಭಿಕ ಹಾಗೂ 2ನೇ (ಮೀಸಲು) ವಿಕೆಟ್ ಕೀಪರ್ ಯಾರು ಎನ್ನುವುದು ಇನ್ನೂ ನಿರ್ಧಾರವಾಗಿಲ್ಲ. ಯುವ ಆಟಗಾರರಾದ ಪೃಥ್ವಿ ಶಾ ಹಾಗೂ ರಿಶಭ್ ಪಂತ್ ಆಕರ್ಷಕ ಪ್ರದರ್ಶನಗಳೊಂದಿಗೆ ತಂಡದ ನಂಬಿಕೆ ಉಳಿಸಿಕೊಂಡಿದ್ದು ಡಿ.6ರಿಂದ ಅಡಿಲೇಡ್ ಆರಂಭಗೊಳ್ಳಲಿರುವ ಆಸ್ಪ್ರೇಲಿಯಾ ವಿರುದ್ಧ ಮೊದಲ ಟೆಸ್ಟ್‌ಗೆ ಸ್ಥಾನ ಖಚಿತ ಪಡಿಸಿಕೊಂಡಿದ್ದಾರೆ. ಸುದೀರ್ಘ ಹಾಗೂ ಮಹತ್ವದ ಸರಣಿಗಳಲ್ಲಿ ಮೀಸಲು ಆಟಗಾರರ ಅಗತ್ಯ ಇರಲಿದೆ.
ಕೆ.ಎಲ್.ರಾಹುಲ್ ಕಳೆದ 17 ಇನ್ನಿಂಗ್ಸ್‌ಗಳಲ್ಲಿ 14ರಲ್ಲಿ ವೈಫಲ್ಯ ಕಂಡರೂ, ತಂಡದ ಆಡಳಿತ ಅವರ ಬೆನ್ನಿಗೆ ನಿಂತಿದೆ. ಸರಣಿ ಗೆಲುವಿನ ಬಳಿಕ ಮಾತನಾಡಿದ ನಾಯಕ ಕೊಹ್ಲಿ, ‘ಕೆ.ಎಲ್.ರಾಹುಲ್ ತಮ್ಮ ತಪ್ಪುಗಳನ್ನು ಅರಿತು, ತಿದ್ದಿಕೊಳ್ಳಲಿದ್ದಾರೆ ಎನ್ನುವ ನಂಬಿಕೆ ನನಗಿದೆ. ಅವರ ಆಟದ ಬಗ್ಗೆ ಯಾವುದೇ ಅನುಮಾನಗಳಿಲ್ಲ. ತಪ್ಪುಗಳನ್ನು ಗುರುತಿಸಿ ಹೇಳಿದಾಗ ಅದನ್ನು ಕೇಳಿಸಿಕೊಂಡು, ಸರಿಪಡಿಸಿಕೊಳ್ಳುವ ಗುಣ ಅವರಲ್ಲಿದೆ’ ಎಂದರು.
ನಾಯಕ ಕೊಹ್ಲಿಯ ಮಾತು ಮೊದಲ ಟೆಸ್ಟ್ ಮಟ್ಟಿಗೆ ರಾಹುಲ್ ಹಾಗೂ ಪೃಥ್ವಿ ಶಾ ತಂಡದ ಆರಂಭಿಕರು ಎನ್ನುವ ಸುಳಿವು ನೀಡಿದೆ. ಆದರೆ ರಾಹುಲ್ ಮತ್ತೊಮ್ಮೆ ವೈಫಲ್ಯ ಕಂಡರೆ ಮುಂದೇನು? ಈ ಪ್ರಶ್ನೆಗೆ ತಂಡದ ಆಡಳಿತದ ಬಳಿ ಇಲ್ಲವೇ ಆಯ್ಕೆಗಾರರ ಬಳಿ ಸ್ಪಷ್ಟಉತ್ತರವಿಲ್ಲ.
ವಿಂಡೀಸ್ ವಿರುದ್ಧ ಸರಣಿಯಲ್ಲಿ ಮೀಸಲು ಆರಂಭಿಕನಾಗಿದ್ದ ಕರ್ನಾಟಕದ ಮಯಾಂಕ್ ಅಗರ್‌ವಾಲ್, ಆಸ್ಪ್ರೇಲಿಯಾಗೆ ತೆರಳಲಿರುವ 17 ಸದಸ್ಯರ ತಂಡದಲ್ಲಿ ಸ್ಥಾನ ಪಡೆಯುವ ನಿರೀಕ್ಷೆ ಇಟ್ಟುಕೊಂಡಿದ್ದಾರೆ. ಅಗರ್‌ವಾಲ್ ದೇಸಿ ಕ್ರಿಕೆಟ್‌ನಲ್ಲಿ ರಾಶಿ ರಾಶಿ ರನ್ ಗಳಿಸಿದರೂ, ಮಿಚೆಲ್ ಸ್ಟಾರ್ಕ್ನ ಬೌನ್ಸ್, ಹೇಜಲ್‌ವುಡ್‌ನ 4ನೇ ಸ್ಟಂಪ್ ದಾಳಿ, ಪ್ಯಾಟ್ ಕಮಿನ್ಸ್‌ರ ವೇಗವನ್ನು ಎದುರಿಸಲು ಸಿದ್ಧರಿದ್ದಾರಾ? ಎನ್ನುವ ಬಗ್ಗೆ ಅನುಮಾನಗಳಿವೆ.
ಸಾಧಾರಣ ಗುಣಮಟ್ಟದ ವೇಗದ ಬೌಲರ್‌ಗಳನ್ನು ಹೊಂದಿದ್ದ ವೆಸ್ಟ್‌ಇಂಡೀಸ್ ವಿರುದ್ಧ ಮಯಾಂಕ್‌ಗೆ ಅವಕಾಶ ಕೊಟ್ಟು ಪ್ರಯೋಗ ನಡೆಸಬಹುದಾಗಿತ್ತು. ಆದರೆ ತಂಡ ಅದನ್ನು ಮಾಡಲಿಲ್ಲ. ಇದೀಗ ಮಯಾಂಕ್ ಟೆಸ್ಟ್ ಕ್ರಿಕೆಟ್‌ನ ಅನುಭವವೇ ಇಲ್ಲದೆ ಆಸ್ಪ್ರೇಲಿಯಾಗೆ ತೆರಳಿದರೆ ಅಚ್ಚರಿಯಿಲ್ಲ. ಇಲ್ಲವಾದಲ್ಲಿ ರಾಹುಲ್, ಪೃಥ್ವಿ ಹಾಗೂ ಮಯಾಂಕ್ ಮೂವರು ಅನನುಭವಿಗಳೊಂದಿಗೆ ಆಸ್ಪ್ರೇಲಿಯಾಗೆ ತೆರಳಲು ಭಾರತ ಹಿಂದೇಟು ಹಾಕುವ ಸಾಧ್ಯತೆಯನ್ನು ತಳ್ಳಿಹಾಕುವಂತಿಲ್ಲ. ಹೀಗಾದಲ್ಲಿ ಮಯಾಂಕ್, ಕರುಣ್ ನಾಯರ್‌ರಂತೆ ಆಡುವ ಅವಕಾಶ ಪಡೆಯದೆಯೇ ತಂಡದಿಂದ ಹೊರಬೀಳಬೇಕಾಗುತ್ತದೆ.
ಆಸ್ಪ್ರೇಲಿಯಾದ ವಾತಾವರಣಕ್ಕೆ ಮುರಳಿ ವಿಜಯ್‌ರಂತ ಆಟಗಾರ ಹೆಚ್ಚು ಸೂಕ್ತ. ಆದರೆ ವಿಜಯ್, ಇಂಗ್ಲೆಂಡ್ ಪ್ರವಾಸದಲ್ಲಿ ಸಂಪೂರ್ಣ ವೈಫಲ್ಯ ಅನುಭವಿಸಿ ತಂಡದಿಂದ ಹೊರಬಿದ್ದರು. ಇತ್ತೀಚೆಗೆಷ್ಟೇ ಆಯ್ಕೆ ಸಮಿತಿ ಮುಖ್ಯಸ್ಥ ಎಂ.ಎಸ್.ಕೆ.ಪ್ರಸಾದ್ ವಿರುದ್ಧ ಮಾಡಿದ್ದ ಆರೋಪಗಳು, ವಿಜಯ್ ಆಯ್ಕೆಗೆ ಅಡ್ಡಿಯಾಗಬಹುದು.
ಗಾಯಾಳು ವೃದ್ಧಿಮಾನ್ ಸಾಹ ಸಂಪೂರ್ಣವಾಗಿ ಚೇತರಿಸಿಕೊಳ್ಳದ ಕಾರಣ ಅವರನ್ನು ಆಸ್ಪ್ರೇಲಿಯಾ ಪ್ರವಾಸಕ್ಕೆ ಆಯ್ಕೆ ಮಾಡಲು ಸಾಧ್ಯವಿಲ್ಲ. ಹೀಗಾಗಿ ಮೀಸಲು ವಿಕೆಟ್ ಕೀಪರ್ ಸ್ಥಾನ ಯಾರಿಗೆ ನೀಡಬೇಕು ಎನ್ನುವ ಗೊಂದಲವೂ ಆಯ್ಕೆ ಸಮಿತಿಯನ್ನು ಕಾಡುತ್ತಿದೆ. ಭಾರತ ‘ಎ’ ತಂಡದ ಪರ ಉತ್ತಮ ಪ್ರದರ್ಶನ ತೋರಿದ ಆಂಧ್ರ ಪ್ರದೇಶದ ಕೋನಾ ಭರತ್ ಹೆಸರು ಚಾಲ್ತಿಯಲ್ಲಿದೆ. ಅನುಭವಿ ಪಾರ್ಥೀವ್ ಪಟೇಲ್ ಸಹ ತಂಡಕ್ಕೆ ಮರಳುವ ವಿಶ್ವಾಸದಲ್ಲಿದ್ದಾರೆ.
Last Updated 16, Oct 2018, 9:24 AM IST


ಪುಟ್ ಬಾಲ್ ಆಡಿದ ಹಸು:  ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿರುವ ವಿಡಿಯೋ
July 3, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಹಸುವೊಂದು ಪುಟ್ ಬಾಲ್ ಆಡುತ್ತಿರುವ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಸಿಕ್ಕಾಪಟ್ಟೆ ವೈರಲ್ ಆಗುತ್ತಿದೆ. ಈ ಹಸು ತನ್ನ ಕಾಲಲ್ಲಿ ಫುಟ್ ಬಾಲ್ ಒದೆಯುತ್ತಾ ಅದನ್ನು ಕಂಟ್ರೋಲ್ ಮಾಡುತ್ತಿರುವ ವಿಧಾನ ಕಂಡು ಜನರು ಹುಬ್ಬೇರಿಸಿದ್ದಾರೆ. ಹಾಗೆಯೇ ಮೆಚ್ಚುಗೆಯನ್ನೂ ಸೂಚಿಸುತ್ತಿದ್ದಾರೆ.
ಅಂದ ಹಾಗೆ ಈ ವಿಡಿಯೋವನ್ನು ಗೋವಾದ ಮರ್ದೋಲ್ ಏರಿಯಾದಲ್ಲಿ ಚಿತ್ರೀಕರಣ ಮಾಡಲಾಗಿದೆ. ಮೈದಾನದಲ್ಲಿನ ಯುವಕರು ಫುಟ್ ಬಾಲ್ ಆಡುವಾಗ ಬಾಲ್ ಹೋಗಿ ಹಸುವಿನ ಬಳಿ ಬೀಳುತ್ತದೆ. ಯುವಕರು ಬಾಲ್ ವಾಪಸ್ ಪಡೆಯಲು ಎಷ್ಟೇ ಪ್ರಯತ್ನಿಸಿದರೂ ಸಹ ಆ ಹಸು ಅದನ್ನು ಕೊಡುವುದಿಲ್ಲ.
ಇಷ್ಟೇ ಅಲ್ಲದೇ ಆ ಯುವಕರು ಆ ಬಾಲ್ ಮುಟ್ಟದಂತೆ ರಕ್ಷಿಸಿಕೊಳ್ಳುವ ಹಸು, ನಂತರ ಬಾಲ್ ಒದೆಯುತ್ತಾ, ಬಾಯಿಂದ ತಳ್ಳುತ್ತಾ ಓಡಾಡುತ್ತದೆ. ಹಾಗೆಯೇ ಒಂದು ಹಂತದಲ್ಲಿ ಹೇಗೋ ಮಾಡಿ ಯುವಕರು ಬಾಲ್ ತೆಗೆದುಕೊಳ್ಳುವಲ್ಲಿ ಯಶಸ್ವಿಯಾಗುತ್ತಾರೆ. ಹಸುವಿಗೆ ಮತ್ತೆ ಬಾಲ್ ಸಿಗದಂತೆ ಪಾಸ್ ಮಾಡ್ತಾರೆ.
ಇಷ್ಟಕ್ಕೆ ಸುಮ್ಮನಾಗದ ಆ ಹಸು, ಮತ್ತೆ ಆ ಯುವಕರನ್ನು ಹಿಂಬಾಲಿಸಿ ಬಾಲ್ ಪಡೆಯುತ್ತದೆ. ಹಾಗೆಯೆ ಆಡಲು ಶುರು ಮಾಡತ್ತದೆ. ಈ ವಿಡಿಯೋವನ್ನು ಎಲ್ಲರೂ ಮೆಚ್ಚಿಕೊಳ್ಳುತ್ತಿದ್ದು, ಹಸುವಿನ ಫುಟ್ ಬಾಲ್ ಕೌಶಲ್ಯ ನೋಡಿ ಥ್ರಿಲ್ ಆಗುತ್ತಿದ್ದಾರೆ.
#video  #cowplaying #football #balkaninews #kannadasuddigalu
Tags


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಬಾಲಿವುಡ್ ನಟ ವರುಣ್ ಧವನ್ ವರಿಸಲಿರುವ ವಧು ಯಾರು ಗೊತ್ತೇ?
ಡಿಸೆಂಬರ್‌ನಲ್ಲಿ ಮದುವೆ ಎಂದು ಸಹ ಗೊತ್ತು ಮಾಡಲಾಗಿದೆ. ಗೋವಾದಲ್ಲಿ ಮದುವೆ ಕಾರ್ಯಕ್ರಮ ನಡೆಯಲಿದ್ದು, ಕೇವಲ ಹತ್ತಿರದ ಬಂಧು-ಬಳಗ ಹಾಗೂ ಆಪ್ತರನ್ನಷ್ಟೇ ಕರೆಯಲು ನಿರ್ಧರಿಸಲಾಗಿದೆಯಂತೆ. ಆ ಬಳಿಕ ಮುಂಬೈನಲ್ಲಿ ಅದ್ದೂರಿಯಾಗಿ ಆರತಕ್ಷತೆ ಕಾರ್ಯಕ್ರಮ ಹಮ್ಮಿಕೊಳ್ಳಲಾಗಿದೆಯಂತೆ.
ವಿಜಯ ಕರ್ನಾಟಕ | Updated:
May 24, 2019, 08:50PM IST
ಬಾಲಿವುಡ್ ಸ್ಟಾರ್ ನಟ ವರುಣ್ ಧವನ್ ಮದುವೆಯಾಗಲಿದ್ದಾರೆ. ಇಷ್ಟು ದಿನಗಳು ಕೇವಲ ಗಾಸಿಪ್ ಎನ್ನಲಾದ ಈ ಸುದ್ದಿಯೀಗ ಹೆಚ್ಚುಕಡಿಮೆ ಅಧಿಕೃತವಾಗಿದೆ. ವರುಣ್ ಧವನ್ ಹಾಗೂ ನತಾಶಾ ದಲಾಲ್ ಅವರಿಬ್ಬರೂ ಈ ಮೊದಲಿನಿಂದಲೂ ಭಾರೀ ಸ್ನೇಹಿತರು. ಆ ಬಳಿಕ ಪ್ರೇಮಿಗಳಾಗಿ ಬದಲಾಗಿ ತುಂಬಾ ವರ್ಷಗಳಾದವು. ಈಗ ಅವರಿಬ್ಬರೂ ಮದುವೆಯಾಗಲು ನಿರ್ಧರಿಸಿದ್ದಾರೆ. ಅಷ್ಟೇ ಅಲ್ಲ, ಇದೀಗ ಅವರಿಬ್ಬರ ಫ್ಯಾಮಿಲಿಗಳೂ ಸಹ ಒಪ್ಪಿದ್ದಾರೆ ಎನ್ನಲಾಗಿದೆ.
ಈ ಮೊದಲು ಮದುವೆ ಯಾವಾಗ ಎಂದು ನಿರ್ಧರಿಸಲಾಗಿರಲಿಲ್ಲ. ಇದೀಗ ಡಿಸೆಂಬರ್‌ನಲ್ಲಿ ಮದುವೆ ಎಂದು ಸಹ ಗೊತ್ತು ಮಾಡಲಾಗಿದೆ. ಗೋವಾದಲ್ಲಿ ಮದುವೆ ಕಾರ್ಯಕ್ರಮ ನಡೆಯಲಿದ್ದು, ಕೇವಲ ಹತ್ತಿರದ ಬಂಧು-ಬಳಗ ಹಾಗೂ ಆಪ್ತರನ್ನಷ್ಟೇ ಕರೆಯಲು ನಿರ್ಧರಿಸಲಾಗಿದೆಯಂತೆ. ಆ ಬಳಿಕ ಮುಂಬೈನಲ್ಲಿ ಅದ್ದೂರಿಯಾಗಿ ಆರತಕ್ಷತೆ ಕಾರ್ಯಕ್ರಮ ಹಮ್ಮಿಕೊಳ್ಳಲಾಗಿದೆಯಂತೆ. ಒಟ್ಟಿನಲ್ಲಿ , ಬಂದ ಸುದ್ದಿಯ ಪ್ರಕಾರ, ಈ ವರ್ಷದ ಕೊನೆಯೊಳಗೆ ವರುಣ್ ಧವನ್ ಮದುವೆಯಾಗಲಿರುವುದು ಪಕ್ಕಾ ಎನ್ನಲಾಗಿದೆ.
ಅಂದಹಾಗೆ, ನಟ ವರುಣ್ ಧವನ್ ಅವರು ಇತ್ತೀಚೆಗೆ ಕಳಂಕ್ ಸಿನಿಮಾದಲ್ಲಿ ಆಲಿಯಾ ಭಟ್ ಜೋಡಿಯಾಗಿ ಕಾಣಿಸಿಕೊಂಡಿದ್ದಾರೆ. ಇತ್ತೀಚೆಗೆ ಬಹುತಾರಾಗಣದ ಸಿನಿಮಾದಲ್ಲಿ ಸಹ ನಟ ವರುಣ್ ಧವನ್ ಕಾಣಿಸಿಕೊಳ್ಳುತ್ತಿದ್ದಾರೆ. ಸಾಮಾಜಿಕ ಕಳಕಳಿಯನ್ನೂ ಸಹ ಸಾಕಷ್ಟು ಹೊಂದಿರುವ ನಟ ವರುಣ್ ಧವನ್ ಇತ್ತೀಚೆಗೆ ಜಿಮ್ ಮಾಡುವಾಗ ಏಟ್ ಮಾಡಿಕೊಂಡಿದ್ದ ಯುವ ಡಾನ್ಸರ್ ಒಬ್ಬರಿಗೆ ಚಿಕಿತ್ಸೆಗೆಂದು 5 ಲಕ್ಷ ರೂ. ಗಳನ್ನು ಸಹ ಕೊಟ್ಟು ದೊಡ್ಡತನ ಮೆರೆದಿದ್ದಾರೆ.


ಹೊಟ್ಟೆಯ ಎಡಭಾಗದಲ್ಲಿ ನೋವು ಬರುತ್ತಿದೆಯೇ? ಇದಕ್ಕೆ ಕಾರಣವೇನು ಗೊತ್ತೇ?
Wellness
|
Published: Thursday, November 22, 2018, 13:00 [IST]
ದೇಹದ ಹೆಚ್ಚಿನ ಪ್ರಮುಖ ಅಂಗಗಳು ಇರುವುದು ನಮ್ಮ ದೇಹದೊಳಗೆ. ಹೀಗಾಗಿ ಅದು ಯಾವ ರೀತಿ ಕಾರ್ಯನಿರ್ವಹಿಸುತ್ತಿದೆ ಎಂದು ನಮ್ಮ ಕಾಣಲು ಸಾಧ್ಯವಾಗದು. ಹೊಟ್ಟೆಯ ಎಡಭಾಗದಲ್ಲಿ ಹೆಚ್ಚಿನ ಪ್ರಮುಖ ಅಂಗಾಂಗಳು ಇವೆ. ಹೀಗಾಗಿ ಹೊಟ್ಟೆಯ ಒಳಗಿನ ಯಾವುದೇ ಅಂಗಾಂಗಳಿಗೆ ಏನಾದರೂ ಸಮಸ್ಯೆಯಾದರೆ ಆಗ ಎಡಭಾಗದಲ್ಲಿ ನೋವು ಕಾಣಿಸಿಕೊಳ್ಳುವುದು.
ಹೀಗಾಗಿ ಇಂತಹ ನೋವನ್ನು ಕಡೆಗಣಿಸಬಾರದು. ಬೇಗನೆ ವೈದ್ಯರಲ್ಲಿ ಹೋಗಿ ಪರೀಕ್ಷೆ ಮಾಡಿಕೊಂಡರೆ ಸಮಸ್ಯೆಯ ಬಗ್ಗೆ ಆರಂಭದಲ್ಲೇ ತಿಳಿದುಕೊಂಡು ಚಿಕಿತ್ಸೆ ಪಡೆಯಬಹುದು. ಆದರೆ ಸಮಯಮೀರಿದರೆ ಆಗ ಮುಂದೆ ಚಿಕಿತ್ಸೆ ಸಾಧ್ಯವಾಗದೆ ಪ್ರಾಣಾಪಾಯವಾಗುವ ಸಾಧ್ಯತೆಯಿರುವುದು. ಹೊಟ್ಟೆಯ ಎಡಭಾಗದಲ್ಲಿ ನೋವು ಕಾಣಿಸಿಕೊಂಡರೆ ಇದು ಯಾವುದರ ಲಕ್ಷಣವೆಂದು ತಿಳಿಯಿರಿ.
ಹೊಟ್ಟೆಯ ಎಡಭಾಗದಲ್ಲಿರುವ ಅಂಗಾಂಗಗಳು ಅಥವಾ ರಚನೆಗಳು
ಹೊಟ್ಟೆಯ ಎಡಭಾಗದಲ್ಲಿ ಕಾಣಿಸಿಕೊಳ್ಳುವ ನೋವಿಗೆ ಹೊಟ್ಟೆಯ ಎಡಭಾಗದಲ್ಲಿ ಇರುವಂತಹ ಕೆಲವೊಂದು ಅಂಗಾಂಗಗಳು ಅಥವಾ ರಚನೆಗಳು ಕಾರಣವಾಗಿರಬಹುದು. ಪುರುಷರಗಿಂತ ಹೆಚ್ಚು ಮಹಿಳೆಯರ ಹೊಟ್ಟೆಯ ಎಡಭಾಗದಲ್ಲಿ ಅಂಗಾಂಗಗಳು ಇರುವುದು. ಇದರಲ್ಲಿ ಪ್ರಮುಖವಾಗಿ ಗರ್ಭ, ಅಂಡಾಶಯಗಳು, ಫಾಲೋಪಿಯನ್ ಟ್ಯೂಬ್ ಇತ್ಯಾದಿಗಳು. ಹೀಗಾಗಿ ಪುರುಷರಿಗೆ ಹೋಲಿಸಿದೆ ಮಹಿಳೆಯರು ಹೊಟ್ಟೆಯ ಎಡಭಾಗದ ನೋವನ್ನು ಹೆಚ್ಚು ಅನುಭವಿಸುವರು.
ಹೊಟ್ಟೆಯ ಎಡಭಾಗದ ನೋವಿಗೆ ಕಾರಣವೇನು?
ಹೊಟ್ಟೆಯ ಎಡಭಾಗದಲ್ಲಿ ಕಾಣಿಸಿಕೊಳ್ಳುವ ನೋವು ಹಸಿವಿನ ನೋವಾಗಿರಬಹುದು
ಹೆಚ್ಚಾಗಿ ಮಕ್ಕಳಲ್ಲಿ ಹೊಟ್ಟೆಯ ಎಡಭಾಗದಲ್ಲಿ ಹಸಿವಿನಿಂದಾಗಿ ನೋವು ಕಾಣಿಸಿಕೊಳ್ಳುವುದು.
ಲಕ್ಷಣಗಳು
ಹಸಿವಿನ ನೋವು ತುಂಬಾ ಕಡಿಮೆಯಿರುವುದು ಮತ್ತು ಹೊಟ್ಟೆಯಲ್ಲಿ ತುಂಬಾ ಕಿರಿಕಿರಿ ಉಂಟು ಮಾಡುವುದು.
ಚಿಕಿತ್ಸೆ
ಹಸಿವನಿಂದ ಉಂಟಾಗಿರುವ ನೋವಿನ ನಿವಾರಣೆ ಮಾಡಲು ಈ ನೋವು ಕಾಣಿಸಿಕೊಂಡ ತಕ್ಷಣ ಏನಾದರೂ ತಿಂದರೆ ಒಳ್ಳೆಯದು.
ಮಲಬದ್ಧತೆಯಿಂದಾಗಿ ಹೊಟ್ಟೆಯ ಎಡಭಾಗದಲ್ಲಿ ನೋವು ಕಾಣಿಸುವುದು
ಮಲಬದ್ಧತೆಯನ್ನು ಡಿಶ್ಚೆಜಿಯಾ ಎಂದೂ ಕರೆಯಲಾಗುತ್ತದೆ. ಮಲವಿಸರ್ಜನೆ ಮಾಡಲು ಕಷ್ಟಪಡುವ ಹಾಗೂ ಕರುಳಿನ ಚಲನೆಯು ಸರಿಯಾಗಿ ಇಲ್ಲದೆ ಇರುವಂತಹ ವ್ಯಕ್ತಿಗಳಲ್ಲಿ ಈ ನೋವು ಕಾಣಿಸಿಕೊಳ್ಳುವುದು. ಮಲಬದ್ಧತೆಯಿಂದ ಬಳಲುತ್ತಿರುವಂತಹ ವ್ಯಕ್ತಿಗಳು ಹೊಟ್ಟೆಯ ಎಡಭಾಗದಲ್ಲಿ ನೋವು ಕಾಣಿಸಿಕೊಲ್ಳುವುದು.
ಲಕ್ಷಣಗಳು
ನೋವಿನ ಹಾಗೂ ವಿರಳ ಕರುಳಿನ ಚಲನೆ. ಈ ಸಮಸ್ಯೆ ಇರುವವರಿಗೆ ಹೊಟ್ಟೆಯ ನೋವು ಹಾಗೂ ಊತ ಕಾಣಿಸಿಕೊಳ್ಳಬಹುದು. ಕೆಲವೊಂದು ಸಂದರ್ಭದಲ್ಲಿ ವಾಂತಿ ಕೂಡ ಆಗಬಹುದು.
ವಾಯು ಬಂಧನದಿಂದ ಎಡಭಾಗದಲ್ಲಿ ನೋವು
ಲಕ್ಷಣಗಳು
ಹೊಟ್ಟೆಯ ಎಡಭಾಗದಲ್ಲಿ ಹಿಡಿದಿಟ್ಟಂತಹ ನೋವು
ಚಿಕಿತ್ಸೆ
ಬಸ್ಕೋಪಾನ್ ಅಥವಾ ಮೆಬೆರಿನ್ ನಂತಹ ಔಷಧಿಗಳು ಬಂಧಿಸಲ್ಪಟ್ಟಿರುವಂತಹ ವಾಯುವಿನ ಬಿಡುಗಡೆಗೆ ನೆರವಾಗುವುದು. ಹೊಟ್ಟೆಯ ನೋವಿನೊಂದಿಗೆ ಅತಿಸಾರ ಕೂಡ ಇದ್ದರೆ ಆಗ ಆ್ಯಂಟಿಬಯೋಟಿಕ್ ಕೂಡ ನೀಡಲಾಗುತ್ತದೆ.
ಕಿಡ್ನಿಯಲ್ಲಿನ ಕಲ್ಲು ಕೂಡ ಕಾರಣವಾಗಿರಬಹುದು
ಮೂತ್ರಪಿಂಡದ ಕಲ್ಲನ್ನು ಮೂತ್ರಪಿಂಡದ ಕಲ್ಪನಾಶಾಸ್ತ್ರವೆಂದು ಕರೆಯಲಾಗುವುದು. ಇದು ಹೊಟ್ಟೆಯ ನೋವು ಉಂಟು ಮಾಡುವುದು. ಇದು ಪಿತ್ತರಸದ ಉದರಶೂಲೆಯನ್ನು ಹೋಲುತ್ತದೆ.
ಲಕ್ಷಣಗಳು
ಮೂತ್ರಪಿಂಡ ಅಥವಾ ಮೂತ್ರನಾಳ ಹೊರಸೂಸುವ ಎಡದ ಭಾಗದಲ್ಲಿ ತೀವ್ರ ಅಥವಾ ಹಠಾತ್ ನೋವು ಕಾಣಿಸುವುದು. ಮೂತ್ರಪಿಂಡ ಅಥವಾ ಮೂತ್ರನಾಳದ ಕಲ್ಲಿನ ಸಮಸ್ಯೆಯಿಂದಾಗಿ ಇಂತಹ ನೋವು ಕಾಣಿಸುವುದು. ಸೆಳೆತದ ರೀತಿಯಲ್ಲಿ ಈ ನೋವಿರುವುದು. ವಾಕರಿಕೆ ಅಥವಾ ವಾಂತಿ ಬರಬಹುದು.
ಚಿಕಿತ್ಸೆ
ಮೂತ್ರಪಿಂಡದ ಕಲ್ಲಿನ ಗಾತ್ರಕ್ಕೆ ಅನುಗುಣವಾಗಿ ಹೊಟ್ಟೆಯ ಎಡಭಾಗದ ನೋವಿಗೆ ಚಿಕಿತ್ಸೆ ನೀಡಲಾಗುತ್ತದೆ. ಇದು ಸಣ್ಣದಾಗಿದ್ದರೆ ಆಗ ಅದು ಮೂತ್ರದೊಂದಿಗೆ ಹೊರಬರುವುದು. ಇದಕ್ಕೆ ಹೆಚ್ಚು ಚಿಕಿತ್ಸೆ ಬೇಕಿಲ್ಲ.
ಅಪಸ್ಥಾನೀಯ ಗರ್ಭಧಾರಣೆಯಿಂದಲೂ ಹೊಟ್ಟೆಯ ಎಡಭಾಗಲ್ಲಿ ನೋವು
ಫಲವತ್ತತೆಗೊಂಡ ಅಂಡಾಣುವು ಗರ್ಭಕೋಶದ ಹೊರಗಡೆ ಸ್ಥಾನ ಪಡೆದರೆ ಆಗ ಇದರಿಂದ ಅಪಸ್ಥಾನೀಯ ಗರ್ಭಧಾರಣೆ ನೋವು ಕಾಣಿಸುವುದು.
ಲಕ್ಷಣಗಳು
ಆರಂಭದಲ್ಲಿ ತುಂಬಾ ಕಡಿಮೆ ನೋವಿರುವ ಇದು ಬಳಿಕ ತೀವ್ರವಾಗಿ ಕಾಡುವುದು. ಇದು ಹೊಟ್ಟೆಯ ಒಂದು ಭಾಗದಲ್ಲಿ ಕಾಣಿಸಿಕೊಳ್ಳುವುದು. ಇದು ಎಡ ಅಥವಾ ಬಲ ಭಾಗವಾಗಿರಬಹುದು. ಈ ವೇಳೆ ಅಸಾಮಾನ್ಯ ರೀತಿಯಲ್ಲಿ ರಕ್ತಸ್ರಾವವು ಆಗಬಹುದು. ಫಾಲೋಪಿಯನ್ ಟ್ಯೂಬ್ ಛದ್ರಗೊಂಡರೆ ಆಗ ರೋಗಿಯಲ್ಲಿ ವಾಕರಿಕೆ, ವಾಂತಿ, ನಿಶ್ಯಕ್ತಿ, ಅತಿಯಾದ ಹೊಟ್ಟೆ ನೋವು, ಗುದನಾಳದ ಒತ್ತಡ, ಅತಿಯಾದ ರಕ್ತಸ್ರಾವ ಮತ್ತು ಆಘಾತ ಉಂಟಾಗಬಹುದು.
ಡೈವರ್ಟಿಕ್ಯುಲಮ್ ಕೂಡ ಹೊಟ್ಟೆಯ ಎಡಭಾಗದ ನೋವಿಗೆ ಕಾರಣವಾಗಿರಬಹುದು
ಒಂದು ಅಥವಾ ಅದಕ್ಕಿಂತ ಹೆಚ್ಚಿನ ಡೈವರ್ಟಿಕ್ಯುಲಮ್ನ ಉರಿಯೂತ ಇದಕ್ಕೆ ಕಾರಣವಾಗಿರಬಹುದು.
ಲಕ್ಷಣಗಳು
ಹಠಾತ್, ತೀವ್ರ ರೀತಿಯಲ್ಲಿ ಹೊಟ್ಟೆಯ ಎಡಭಾಗದಲ್ಲಿ ನೋವು, ಜ್ವರ, ವಾಕರಿಕೆ, ವಾಂತಿ, ಮಲಬದ್ಧತೆ, ಅತಿಸಾರ, ಗುದನಾಳದಲ್ಲಿ ರಕ್ತಸ್ರಾವ ಮತ್ತು ಹೊಟ್ಟೆ ಉಬ್ಬರ
ಕಿಬ್ಬೊಟ್ಟೆಯ ಮಹಾಪಧಮನಿಯ ಒಡೆತ
ಕಿಬ್ಬೊಟ್ಟೆಯ ಕೆಳಭಾಗದಲ್ಲಿ ಹಿಗ್ಗಿದ ಪ್ರದೇಶವನ್ನು ಕಿಬ್ಬೊಟ್ಟೆಯ ಮಹಾಪಧಮನಿಯ ಒಡೆತವೆಂದು ಕರೆಯಲಾಗುತ್ತದೆ ಮತ್ತು ಇದರಿಂದ ಹೊಟ್ಟೆಯ ಎಡಭಾಗದಲ್ಲಿ ನೋವು ಕಾಣಿಸುವುದು.
ಲಕ್ಷಣಗಳು
ಹೊಟ್ಟೆಯಲ್ಲಿ ತೀವ್ರವಾಗಿರುವ ನೋವು, ಹೊಕ್ಕಳಬಳ್ಳಿ ಮತ್ತು ಬೆನ್ನಿನಲ್ಲಿ ನೋವು ಕಾಣಿಸಿಕೊಳ್ಳುವುದು.
ಅಂಡಾಶಯದ ಚೀಲದಿಂದಲೂ ಹೊಟ್ಟೆಯ ಎಡಭಾಗದ ನೋವು ಬರಬಹುದು
ದ್ರವ ತುಂಬಿರುವಂತಹ ಚೀಲವಿರುವ ಅಂಡಾಶಯದ ಮೇಲ್ಮೈ ಅಥವಾ ಒಳಗಿನ ಭಾಗವನ್ನು ಅಂಡಾಶಯದ ಚೀಲವೆಂದು ಕರೆಯಲಾಗುತ್ತದೆ. ಇದರಿಂದ ಹೊಟ್ಟೆಯ ಎಡಭಾಗದಲ್ಲಿ ನೋವು ಕಾಣಿಸುವುದು.
ಲಕ್ಷಣಗಳು
ಅನಿಯಮಿತ ಋತುಚಕ್ರ, ಶ್ರೋಣಿಯ ಭಾಗದಲ್ಲಿ ನೋವು, ಹೊಟ್ಟೆ ಭಾರವೆನಿಸುವುದು, ಲೈಂಗಿಕ ಕ್ರಿಯೆ ವೇಲೆ ನೋವು, ಹೊಟ್ಟೆಯ ಚಲನೆಗಳು, ವಾಕರಿಕೆ ಮತ್ತು ವಾಂತಿ.


ಮೊದಲ ಮಗುವನ್ನು ಕಳೆದುಕೊಂಡ ಜುನೈದ್ ಖಾನ್
  29-04-2016 8:31AM IST    /     No Comments    /     Posted In: Latest News , Sports
ಪಾಕಿಸ್ತಾನ ಕ್ರಿಕೆಟ್ ತಂಡದ ಎಡಗೈ ವೇಗಿ ಜುನೈದ್ ಖಾನ್ ಮನೆಯಲ್ಲಿ ದುಃಖ ಮನೆ ಮಾಡಿದೆ. ಜನನದ ವೇಳೆ ಮೊದಲ ಮಗುವನ್ನು ಕಳೆದುಕೊಂಡಿದ್ದಾರೆ ಜುನೈದ್. ಅವರ ಪತ್ನಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ.
ಈ ಬಗ್ಗೆ ಜುನೈದ್ ಖಾನ್ ಟ್ವಿಟ್ ಮಾಡಿದ್ದಾರೆ. ಇದು ನನ್ನ ಜೀವನದ ಅತ್ಯಂತ ಕೆಟ್ಟ ದಿನ. ನನ್ನ ಮೊದಲ ಮಗುವನ್ನು ನಾನು ಕಳೆದುಕೊಂಡಿದ್ದೇನೆ. ಅಲ್ಲಾ ಕೃಪೆಯಿಂದ ನನ್ನ ಮಡದಿ ಚೇತರಿಸಿಕೊಳ್ಳುತ್ತಿದ್ದಾಳೆ. ದೇವರಿಗೆ ಧನ್ಯವಾದ ಎಂದಿದ್ದಾರೆ.
ಮೊನ್ನೆ ಕೂಡ ಜುನೈದ್ ಖಾನ್ ಟ್ವಿಟ್ ಮಾಡಿದ್ದರು. ತಮ್ಮ ಪತ್ನಿ ಆಸ್ಪತ್ರೆಯಲ್ಲಿದ್ದು, ಅವರ ಆರೋಗ್ಯ ಹಾಗೂ ದೀರ್ಘಾಯುಷ್ಯಕ್ಕಾಗಿ ಪ್ರಾರ್ಥನೆ ಮಾಡಿ ಎಂದು ವಿನಂತಿಸಿಕೊಂಡಿದ್ದರು.


ಹಸ್ತಮೈಥುನದಿಂದ ಸೌಂದರ್ಯವೃದ್ಧಿ! ಜೊತೆಗೆ ಇತರ ಆರೋಗ್ಯ ಪ್ರಯೋಜನಗಳು
Wellness
|
Updated: Monday, December 17, 2018, 11:13 [IST]
ಇತ್ತೀಚಿನ ಒಂದು ಸಮೀಕ್ಷೆಯ ಪ್ರಕಾರ 84 ಶೇಖಡಾ ಅಮೇರಿಕನ್ನರು ( 92 ಶೇಖಡಾ ಪುರುಷರು ಮತ್ತು 72 ಶೇಖಡಾ ಮಹಿಳೆಯರು) ಹಸ್ತಮೈಥುನದಲ್ಲಿ ಸುಖ ಕಂಡುಕೊಂಡಿರುವುದಾಗಿ ಹೇಳಿಕೊಂಡಿದ್ದಾರೆ. ವೈದ್ಯಕೀಯ ದಾಖಲೆಗಳ ಪ್ರಕಾರ ಸ್ವರತಿಯ ಮೂಲಕ ಮನಃತೃಪ್ತಿ ಪಡೆದುಕೊಳ್ಳುವುದು ಪ್ರತಿಯೊಬ್ಬರೂ ನಡೆಸಿಕೊಳ್ಳುವ ಕಾರ್ಯವಾಗಿದ್ದರೂ ಇದರಲ್ಲಿ ಅರ್ಧದಷ್ಟು ವ್ಯಕ್ತಿಗಳು (55 ಶೇಖಡಾ) ಈ ಬಗ್ಗೆ ಚಕಾರವನ್ನೇ ಎತ್ತುವುದಿಲ್ಲ. ಈ ನೈಸರ್ಗಿಕ ಕ್ರಿಯೆಗೆ ಕೆಲವು ಕಟ್ಟುಪಾಡುಗಳನ್ನು ಹಮ್ಮಿಕೊಂಡಿರುವುದು ಪ್ರಮುಖ ಕಾರಣ.
ಆದರೆ ವಾಸ್ತವವಾಗಿ ಈ ಕ್ರಿಯೆಯಿಂದ ಅಚ್ಚರಿಗೊಳಿಸುವಷ್ಟು ಆರೋಗ್ಯರಕ ಪ್ರಯೋಜನಗಳಿವೆ. ಈ ಪ್ರಯೋಜನಗಳು ಮಾನಸಿಕ ತೃಪ್ತಿ, ಉತ್ತಮಗೊಳ್ಳುವ ಸಂಬಂಧಗಳು, ತ್ವಚೆಯ ಕಾಂತಿ ಉತ್ತಮಗೊಳ್ಳುವುದು, ರಾತ್ರಿ ಸುಖಕರ ನಿದ್ದೆ ಬರುವುದು ಮೊದಲಾದ ರೂಪಗಳಲ್ಲಿದೆ. ಈ ಕ್ರಿಯೆಯ ಮೂಲಕ ಪಡೆಯಬಹುದಾದ ಏಳು ಪ್ರಮುಖ ಪ್ರಯೋಜನಗಳ ಬಗ್ಗೆ ತಜ್ಞರು ನೀಡಿರುವ ವಿವರಗಳನ್ನು ಇಂದಿನ ಲೇಖನದಲ್ಲಿ ವಿವರಿಸಲಾಗಿದೆ..
ಇದರಿಂದ ಸೌಂದರ್ಯ ವೃದ್ಧಿಯಾಗುತ್ತದೆಯಂತೆ!
ಲೈಂಗಿಕ ಕ್ರೀಡೆಯ ಬಳಿಕ ನಿಮ್ಮನ್ನು ನೀವು ಕನ್ನಡಿಯಲ್ಲಿ ನೋಡಿಕೊಂಡಿದ್ದೀರಾ? ಈಗ ನಿಮ್ಮ ತ್ವಚೆ ಕಾಂತಿಯುಕ್ತವಾಗಿದೆ ಎಂದೆನಿಸುತ್ತಿಲ್ಲವೇ? ಇದಕ್ಕೆ ಪ್ರಮುಖ ಕಾರಣ ಲೈಂಗಿಕ ಕ್ರೀಡೆಯ ಸಮಯದಲ್ಲಿ ಏರಿದ್ದ ನಿಮ್ಮ ಹೃದಯ ಬಡಿತ! ಹಾಗೂ ಇದರ ಬಳಿಕ ನಿಮ್ಮ ದೇಹದಿಂದ ಸ್ರವಿಸಿದ್ದ ಬೆವರು. ಈ ಕ್ರಿಯೆ ಬಹುತೇಕ ರಸದೂತಗಳಿಂದ ನಿಯಂತ್ರಿಸಲ್ಪಡುತ್ತವೆ.
ಇದರಿಂದ ಸೌಂದರ್ಯ ವೃದ್ಧಿಯಾಗುತ್ತದೆಯಂತೆ!
ತಜ್ಞರ ಪ್ರಕಾರ ಹಸ್ತಮೈಥುನದಿಂದ ಕೆಲವು ಗಂಭೀರ ಸ್ವರೂಪದ ಸೌಂದರ್ಯಸಂಬಂಧಿ ಪ್ರಯೋಜನಗಳು ದೊರಕಬಹುದು. ಅಲ್ಲದೇ ಇದೇ ಪ್ರಯೋಜನವನ್ನು ಫೇಶಿಯಲ್ ವಿಧಾನದಿಂದ ಪಡೆಯಲು ಭಾರೀ ಹಣ ಖರ್ಚು ಮಾಡಬೇಕಾಗಿ ಬರುತ್ತದೆ. "ನಾವು ಲೈಂಗಿಕ ಸುಖದ ಪರಾಕಾಷ್ಠೆಯನ್ನು ಪಡೆಯುವ ಸಮಯದಲ್ಲಿ ನಮ್ಮ ದೇಹ ಹಲವಾರು ರಸದೂತಗಳನ್ನು ಬಿಡುಗಡೆ ಮಾಡುತ್ತದೆ. ಇದರಲ್ಲಿ ಡೋಪಮೈನ್ ಹಾಗೂ ಆಕ್ಸಿಟೋಸಿನ್ ಪ್ರಮುಖವಾಗಿವೆ. ಇವು ಮಾನಸಿಕವಾಗಿ ಮುದ ನೀಡುವ ಜೊತೆಗೇ ತ್ವಚೆ ವಜ್ರದಂತೆ ಹೊಳೆಯುವಂತೆ ಮಾಡುತ್ತದೆ" ಎಂದು ಅವರು ವಿವರಿಸುತ್ತಾರೆ. ಹಾಗಾಗಿ ಈ ಪ್ರಯೋಜನವನ್ನು ಪಡೆಯಲು ಲೈಂಗಿಕ ಕ್ರೀಡೆಗಾಗಿ ಸಂಗಾತಿ ಲಭ್ಯವಿಲ್ಲದೇ ಹೋದರೂ ಹಸ್ತಮೈಥುನದ ಮೂಲಕ ಈ ಪ್ರಯೋಜನವನ್ನು ಪಡೆಯಬಹುದು. ಇದಕ್ಕಾಗಿ ದುಬಾರಿ ಪ್ರಸಾದನಗಳನ್ನು ಕೊಳ್ಳುವ ಅಗತ್ಯವೂ ಉಂಟಾಗುವುದಿಲ್ಲ.
Most Read:ಕದ್ದುಮುಚ್ಚಿ ಬ್ಲೂ ಫಿಲಂ ನೋಡುತ್ತಿದ್ದೀರಾ? ಹಾಗಾದರೆ ಇಂದೇ ನಿಲ್ಲಿಸಿ! ಯಾಕೆ ಗೊತ್ತೇ?
ಗಂಡ ಹೆಂಡಿರ ಸಂಬಂಧ ಉತ್ತಮಗೊಳಿಸುತ್ತದೆ
ಗಂಡ ಹೆಂಡಿರ ಜಗಳ ಉಂಡು ಮಲಗುವ ತನಕ ಎಂಬ ಗಾದೆಯೇ ಇದೆ. ಉಂಡು ಮಲಗಿದ ಬಳಿಕ ಏನಾಗುತ್ತದೆ? ಹೊದಿಕೆಯಡಿ ನಿಧಾನವಾಗಿ ಪರಸ್ಪರರಿಗೆ ಹತ್ತಿರಾಗುವ ಬಳಿಕ ನಡೆಯುವ ಕ್ರೀಡೆಯಿಂದ ದೇಹದಲ್ಲಿ ಸ್ರವಿಸುವ ರಸದೂತಗಳು ಮನೋಭಾವವನ್ನು ಉತ್ತಮಗೊಳಿಸಿ ಸುಖಭಾವನೆಯನ್ನು ನೀಡುತ್ತವೆ. ಇದರ ಜೊತೆಗೇ ಲೈಂಗಿಕ ಪರಾಕಷ್ಠೆಯ ಸಮಯದಲ್ಲಿ ಸ್ರವಿಸಿದ ಡೋಪಮೈನ್ ಮತ್ತು ಆಕ್ಸಿಟೋಸಿನ್ ರಸದೂತಗಳು ಲೈಂಗಿಕ ತೃಪ್ತಿಯನ್ನು ನೀಡುವ ಜೊತೆಗೇ ತ್ವಚೆಯ ಕಾಂತಿಯನ್ನೂ ಹೆಚ್ಚಿಸುತ್ತವೆ.
ಗಂಡ ಹೆಂಡಿರ ಸಂಬಂಧ ಉತ್ತಮಗೊಳಿಸುತ್ತದೆ
"ಈ ರಸದೂತಗಳು ನಮ್ಮಲ್ಲಿ ಶಾಂತಿಯನ್ನು ಪಡೆಯುವ ಜೊತೆಗೇ ನಮ್ಮ ಸುತ್ತಲಿನ ಜಗತ್ತಿನಲ್ಲಿಯೂ ಶಾಂತಿಯನ್ನು ಬಯಸುವ ಭಾವನೆಯನ್ನು ಪಡೆಯಲು ಈ ರಸದೂತಗಳು ನೆರವಾಗುತ್ತವೆ" ಎಂದು ತಜ್ಞರು ತಿಳಿಸುತ್ತಾರೆ. ಹಾಗಾಗಿ ದಂಪತಿಗಳ ನಡುವಣ ಲೈಂಗಿಕ ಕ್ರಿಯೆಯಷ್ಟೇ ಒಂಟಿಯಾಗಿದ್ದಾಗ ನಡೆಸುವ ಹಸ್ತಮೈಥುನವೂ "ನೈಸರ್ಗಿಕ ಕ್ಸಾನಾಕ್ಸ್ (Xanax) ನಷ್ಟೇ ಉತ್ತಮ ಪರಿಣಾಮ ಒದಗಿಸುತ್ತದೆ. ಅಲ್ಲದೇ ಈ ಪ್ರಯೋಜನಗಳನ್ನು ಪಡೆಯಲು ಸಂಗಾತಿ ಇರಲೇಬೇಕೆಂಬ ಅನಿವಾರ್ಯತೆಯೂ ಇರುವುದಿಲ್ಲ, ಇದೊಂದು ನಿಸರ್ಗ ನೀಡಿದ ಅದ್ಭುತ ಕೊಡುಗೆಯಾಗಿದ್ದು ಇದನ್ನು ಸಮರ್ಥವಾಗಿ ಉಪಯೋಗಿಸಿಕೊಳ್ಳಬೇಕು" ಎಂದು ಇವರು ತಿಳಿಸುತ್ತಾರೆ.
ಸುಖನಿದ್ದೆ ಪಡೆಯಲು ನೆರವಾಗುತ್ತದೆ
ಲೈಂಗಿಕ ಕ್ರೀಡೆಯ ಬಳಿಕ ನಿಮಗೆ ಸುಖನಿದ್ದೆಯಾವರಿಸುವುದನ್ನು ನೀವು ಗಮನಿಸಿದ್ದರೆ ಇದರಲ್ಲೇನೋ ಇದೆ ಎಂದು ನಿಮಗೆ ಖಚಿತವಾಗಿರಬಹುದು. ರಾಷ್ಟ್ರೀಯ ನಿದ್ದೆ ಸಂಸ್ಥೆ (National Sleep Foundation) ಪ್ರಕಾರ ಲೈಂಗಿಕ ಪರಾಕಾಷ್ಠೆಯನ್ನು ಪಡೆಯುವುದರಿಂದ ನಿದ್ದೆಗೆ ಸಂಬಂಧಿಸಿದ ಪ್ರಬಲ ಪ್ರಯೋಜನಗಳಿವೆ. ಇಲ್ಲೂ ಸಹಾ, ಈ ಸಮಯದಲ್ಲಿ ಬಿಡುಗಡೆಗೊಂಡ ರಸದೂತಗಳೇ ಈ ಸುಖನಿದ್ದೆಯೂ ಕಾರಣವಾಗಿವೆ. ಈ ಸಮಯದಲ್ಲಿ ಮನಸ್ಸಿಗೆ ಮುದನೀಡುವ ಆಕ್ಸಿಟೋಸಿನ್ ಲಭಿಸುವುದು ಮಾತ್ರವಲ್ಲ ಮಾನಸಿಕ ಒತ್ತಡಕ್ಕೆ ಕಾರಣವಾದ ಕಾರ್ಟಿಸೋಲ್ ಸಹಾ ಕಡಿಮೆಯಾಗುವುದು ಏಕಕಾಲದಲ್ಲಿ ನಡೆಯುವ ಕಾರಣದಿಂದಲೇ ಮನಸ್ಸು ನಿರಾಳವಾಗಿ ನಿದ್ದೆ ಆವರಿಸುತ್ತದೆ.
ಸುಖನಿದ್ದೆ ಪಡೆಯಲು ನೆರವಾಗುತ್ತದೆ
ಅಲ್ಲದೇ ಈ ಸಮಯದಲ್ಲಿ ಬಿಡುಗಡೆಯಾಗುವ ಪ್ರೊಲಾಕ್ಟಿನ್ ಎಂಬ ರಸದೂತವೂ ನಿರಾಳತೆ ಮತ್ತು ಸುಖನಿದ್ದೆಯನ್ನು ನೀಡುತ್ತದೆ. "ನಮ್ಮ ಮನಸ್ಸಿನ ದುಗುಡಗಳನ್ನೆಲ್ಲಾ ನಿವಾರಿಸಿ ಸುಖನಿದ್ದೆಯನ್ನು ಈ ಆಪ್ತ ಕ್ರಿಯೆಯ ಮೂಲಕ ಪಡೆದುಕೊಳ್ಳಬಹುದಾದರೆ ಇದಕ್ಕೆ ಹಿಂಜರಿಕೆ ಏಕೆ? ಪ್ರತಿ ರಾತ್ರಿಯೂ ಈ ಮೂಲಕ ಸುಖನಿದ್ದೆಯನ್ನು ಪಡೆದು ನಮ್ಮ ಜೀವನವನ್ನು ಇನ್ನಷ್ಟು ಸುಖಕರವಾಗಿ ನಡೆಸಬಾರದೇಕೆ?" ಎಂದು ತಜ್ಞರು ಪ್ರಶ್ನಿಸುತ್ತಾರೆ.
ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ಆವರಿಸುವುದನ್ನು ಕಡಿಮೆಗೊಳಿಸುತ್ತದೆ
ವಿಜ್ಞಾನಿಗಳ ಪ್ರಕಾರ ದಿನಕ್ಕೊಂದು ಕಾಮಪರಾಕಾಷ್ಠೆ ಪಡೆಯುವ ಮೂಲಕ ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ಆವರಿಸುವ ಸಾಧ್ಯತೆ ಅಪಾರವಾಗಿ ಕಡಿಮೆಯಾಗುತ್ತದೆ. ಈ ಜಗತ್ತಿನಲ್ಲಿ ಪ್ರತಿ ಒಂಭತ್ತು ಪುರುಷರಲ್ಲಿ ಒಬ್ಬರಿಗೆ ತಮ್ಮ ಜೀವಮಾನದಲ್ಲಿ ಒಮ್ಮೆಯಾದರೂ ಈ ಕ್ಯಾನ್ಸರ್ ಆವರಿಸುತ್ತಿದೆ. ಹೌದು, 2015 ರಲ್ಲಿ ಹಾರ್ವರ್ಡ್ ವೈದ್ಯಕೀಯ ವಿದ್ಯಾಲಯ ಮತ್ತು ಬ್ರಿಂಗ್ ಹ್ಯಾಮ್ ಮಹಿಳೆಯರ ಆಸ್ಪತ್ರೆಯಲ್ಲಿ ನಡೆಸಿದ ಸಂಶೋಧನೆಗಳಲ್ಲಿ ತಿಂಗಳಿಗೆ ಸುಮಾರು 21 ಬಾರಿ ಸ್ಖಲಿಸುವ ಪುರುಷರಿಗೆ ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ಆವರಿಸುವ ಸಾಧ್ಯತೆ 22 ಶೇಖಡಾ ಕಡಿಮೆ ಇರುತ್ತದೆ.
ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ಆವರಿಸುವುದನ್ನು ಕಡಿಮೆಗೊಳಿಸುತ್ತದೆ
ಆದರೆ ಸಂಗಾತಿಗಳ ಮಿಲನದ ಮೂಲಕ ಪಡೆಯುವ ಸ್ಖಲನ ಈ ಸಾಧ್ಯತೆ ಎಷ್ಟು ಕಡಿಮೆಗೊಳಿಸುತ್ತದೆ ಎಂದು ಖಚಿತವಾಗಿ ಇದುವರೆಗೆ ತಿಳಿದುಬಂದಿಲ್ಲ ಎಂದು ಸಂತಾನೋತ್ಪತ್ತಿ ತಜ್ಞರು ಅಭಿಪ್ರಾಯ ಪಡುತ್ತಾರೆ. ಪುರುಷರ ವೃಷಣಗಳಲ್ಲಿ ಉತ್ಪತ್ತಿಯಾಗುವ ವೀರ್ಯಾಣುಗಳು ಹಾಗೇ ಇರದೇ ಕಾಲಕಾಲಕ್ಕೆ ವಿಸರ್ಜನೆಗೊಳ್ಳುತ್ತಿರಬೇಕೆಂದೇ ನಮ್ಮ ಶರೀರ ರಚನೆಗೊಂಡಿರಬೇಕು, ಹಾಗಾಗಿ ಇದನ್ನು ಸಂಗ್ರಹಗೊಳಿಸುದಕ್ಕಿಂತ ಕಾಲಕಾಲಕ್ಕೆ ವಿಸರ್ಜಿಸುವುದೇ ಆರೋಗ್ಯಕರ ಎಂದು ಇವರು ಲಿವ್ ಸ್ಟ್ರಾಂಗ್ .ಕಾಂ ತಾಣಕ್ಕೆ ನೀಡಿದ ಸಂದರ್ಶನದಲ್ಲಿ ವಿವರಿಸುತ್ತಾರೆ. ವಾಸ್ತವವಾಗಿ "ಇದನ್ನು ಬಳಸಿ ಇಲ್ಲದಿದ್ದರೆ ಇದು ಕೆಡುತ್ತದೆ ಎಂಬ ಸೂತ್ರದಂತಿದೆ" ಎಂದು ಅವರು ತಿಳಿಸುತ್ತಾರೆ.
ಜೀವನದ ಮೇಲೆ ನಿಯಂತ್ರಣ ಸಾಧಿಸಲು ನೆರವಾಗುತ್ತದೆ
ನಿಮ್ಮ ಜೀವನದ ಮೇಲೆ ನಿಮ್ಮ ನಿಯಂತ್ರಣವನ್ನು ಬೇರೊಬ್ಬರು ಹೊಂದಿರುವ ಭಾವನೆ ನಿಮಗಾಗಿದೆಯೇ ಅಥವಾ ಇದರಿಂದ ಹೊರಬರಲು ಏನೂ ಅಥವಾ ಯಾರೂ ನೆರವಿಗೆ ಬರುತ್ತಿಲ್ಲವೇ? ಇನ್ನೊಬ್ಬರ ಜೀವನವನ್ನು, ಪರಿಸ್ಥಿತಿಯನ್ನು ಅಥವಾ ಸ್ಥಳವನ್ನು ನಿಯಂತ್ರಿಸಲು ನಮಗೆ ಸಾಧ್ಯವಾಗಲಿಕ್ಕಿಲ್ಲ. ಆದರೆ ನಮ್ಮ ದೇಹದ ಮೇಲೆ ನಾವೇ ನಿಯಂತ್ರಣ ಸಾಧಿಸಲು ಸಾಧ್ಯವಾಗದಿದ್ದರೆ ಇದಕ್ಕಿಂತ ಹೀನಾಯ ಸ್ಥಿತಿ ಇನ್ನೊಂದಿರಲಾರದು. "ನಾವು ಹಲವಾರು ಒತ್ತಡಗಳ ಇಕ್ಕಟ್ಟಿನಲ್ಲಿ ಜೀವಿಸುತ್ತಿದ್ದೇವೆ ಹಾಗೂ ಕರ್ತವ್ಯಗಳ ಭಾರವನ್ನು ಹೊರುವ ಅನಿವಾರ್ಯತೆಯೂ ಇದೆ, ನಮ್ಮ ಭಾವನೆಗಳು ಮತ್ತು ದೇಹದ ಮೇಲೆ ಹತೋಟಿಯನ್ನು ಪಡೆದು ಈ ಒತ್ತಡಗಳನ್ನು ಸಮರ್ಥವಾಗಿ ನಿಭಾಯಿಸಲು ಹಸ್ತಮೈಥುನ ನೆರವಾಗುತ್ತದೆ" ಎಂದು ತಜ್ಞರು ತಿಳಿಸುತ್ತಾರೆ.
Most Read: ಪುರುಷರು ಹಸ್ತಮೈಥುನ ಮಾಡಿಕೊಳ್ಳಲು ಇಷ್ಟಪಡುವುದು ಯಾಕೆ? ಇಲ್ಲಿದೆ ಎಂಟು ಕಾರಣಗಳು
ಜೀವನದ ಮೇಲೆ ನಿಯಂತ್ರಣ ಸಾಧಿಸಲು ನೆರವಾಗುತ್ತದೆ
"ಈ ಶತಮಾನದಲ್ಲಿ ಜನಿಸಿದವರಿಗೆ ಈ ಮಾತು ಹೆಚ್ಚು ಅನ್ವಯವಾಗುತ್ತದೆ, ಏಕೆಂದರೆ ಇತರ ಯಾವುದೇ ವಯಸ್ಸಿನ ವ್ಯಕ್ತಿಗಳಿಗಿಂತಲೂ ಇವರು ಹೆಚ್ಚು ಸ್ವರತಿ ಪಡೆಯುವವರಾಗಿದ್ದಾರೆ. ಇತ್ತೀಚಿನ ಒಂದು ಸಮೀಕ್ಷೆಯ ಪ್ರಕಾರ 57 ವ್ಯಕ್ತಿಗಳು ವಾರಕ್ಕೊಮ್ಮೆಯಾದರೂ ಸ್ವರತಿ ಹೊಂದುತ್ತಾರೆ ಹಾಗೂ ಇದರಿಂದ ಇಂದಿನ ಆಧುನಿಕ ದಿನದಲ್ಲಿ ತಮ್ಮ ವೃತ್ತಿಜೀವನ ಮತ್ತು ಅಂತರ್ಜಾಲ ಡೇಟಿಂಗ್ ಮತ್ತು ಸೂಕ್ತ ಸಂಗಾತಿಯನ್ನು ಪಡೆಯಲು ನಡೆಸಬೇಕಾದ ಪರದಾಟ ಮೊದಲಾದವುಗಳನ್ನು ನಿಭಾಯಿಸಲು ಈ ಮೂಲಕ ಮಾನಸಿಕರಾಗಿ ಸನ್ನದ್ಧರಾಗಲು ನೆರವಾಗುತ್ತದೆ. ಸ್ವರತಿಯ ಮೂಲಕ ನಮ್ಮೆಲ್ಲಾ ದುಗುಡಗಳನ್ನು ಹೊರಗಿಟ್ಟು ನಮ್ಮಲ್ಲೇ ಮಾನಸಿಕ ಸಂತೃಪ್ತಿಯನ್ನು ಹಾಗೂ ನಮ್ಮಲ್ಲಿಯೇ ಸುರಕ್ಷಿತ ಸಂಬಂಧವನ್ನು ಪಡೆಯುವಂತಾಗಲು ಸಾಧ್ಯವಾಗುತ್ತದೆ" ಎಂದು ಅವರು ವಿವರಿಸುತ್ತಾರೆ.
ಅತಿಯಾದ ಆಹಾರದ ಹಸಿವನ್ನು ಅದುಮಿಡುತ್ತದೆ
ಯಾವುದಾದರೊಂದು ವಸ್ತುವನ್ನು ಅಗತ್ಯವುಳ್ಳ ಇನ್ನೊಬ್ಬರಿಗೆ ನೀಡಿದಾಗ ಪಡೆಯುವ ಆನಂದದ ಸಮಯದಲ್ಲಿಯೂ ಈ ಪ್ರೀತಿ ರಸದೂತವಾದ ಆಕ್ಸಿಟೋಸಿನ್ ಸ್ರವಿಸುತ್ತದೆ. ಇದು ತ್ವಚೆಯನ್ನು ಉತ್ತಮಗೊಳಿಸುವ ಜೊತೆಗೇ ಉತ್ತಮ ನಿದ್ದೆ ಪಡೆಯಲು ಹಾಗೂ ಮಾನಸಿಕ ಸಂತೃಪ್ತಿ ಪಡೆಯಲೂ ನೆರವಾಗುತ್ತದೆ. ಅಲ್ಲದೇ ಕಾಮಪರಾಕಾಷ್ಠೆಯ ಸಮಯದಲ್ಲಿ ಬಿಡುಗಡೆಯಾದ ಈ ರಸದೂತ ಹಸಿವನ್ನು ನಿಗ್ರಹಿಸಲೂ ನೆರವಾಗುತ್ತದೆ. "ಪ್ರಾಥಮಿಕವಾಗಿ ನಾವು ಮನುಷ್ಯನೆಂಬ ಪ್ರಾಣಿಗಳಾಗಿದ್ದು ಇತರ ಪ್ರಾಣಿಗಳಂತೆಯೇ ನಮಗೂ ಪ್ರಾಥಮಿಕ ಮತ್ತು ಸಹಜ ಪ್ರೇರಣೆಯ ಬದುಕುಳಿಯುವಿಕೆಯ ಅಗತ್ಯವಿದೆ.
ಅತಿಯಾದ ಆಹಾರದ ಹಸಿವನ್ನು ಅದುಮಿಡುತ್ತದೆ
ಈ ಅಗತ್ಯಗಳಿಲ್ಲದೆಯೂ ನಾವು ಬದುಕಬಲ್ಲೆವು ಎಂಬ ಭಾವನೆ ನಮ್ಮಲ್ಲಿ ಮೂಡುತ್ತಿದ್ದಂತೆಯೇ ನಮ್ಮ ಮನಸ್ಸಿನ ಪೂರಕಭಾಗ ನಮ್ಮನ್ನು ಅತಿಮಾನವನೆಂಬ ಭಾವನೆಗೆ ದೂಡುತ್ತದೆ. ಹಾಗಾಗಿ ನೈಸರ್ಗಿಕ ಮನಸ್ಸಿನ ತೃಪ್ತಿಯನ್ನು ಪಡೆಯುವ ಲೈಂಗಿಕ ಸುಖದಿಂದ ವಂಚಿತರಾದವರು ಈ ಕೊರತೆಯನ್ನು ಬೇರೆ ವಿಷಯಗಳ ಮೂಲಕ ಪಡೆಯುತ್ತಾರೆ, ಉದಾಹರಣೆಗೆ ಅತಿಯಾಗಿ ತಿನ್ನುವ ಮೂಲಕ ತಮ್ಮ ಬಯಕೆಯನ್ನು ಈಡೇರಿಸಿಕೊಳ್ಳುತ್ತಾರೆ. ಹಾಗಾದರೆ ಆಕ್ಸಿಟೋಸಿನ್ ಎಷ್ಟು ಪ್ರಬಲವಾಗಿದೆ? ಒಂದು ಅಧ್ಯಯನದಲ್ಲಿ ಕಂಡುಕೊಂಡ ಪ್ರಕಾರ ನಮ್ಮ ದೇಹದಲ್ಲಿ ಆಕ್ಸಿಟೋಸಿನ್ ಬಿಡುಗಡೆಯಾದಾಗ ನಮಗೆ ತಿನ್ನುವ ಬಯಕೆ ಅತಿ ಕಡಿಮೆಯಾಗುತ್ತದೆ ಹಾಗೂ ಹೆಚ್ಚು ಹೆಚ್ಚು ಉತ್ಪಾದಿಸುವತ್ತ ನಮಗೆ ಪ್ರೇರಣೆ ದೊರಕುತ್ತದೆ. ಹಾಗಾಗಿ ಲೈಂಗಿಕ ಕ್ರಿಯೆ (ಮತ್ತು ಸ್ವರತಿ) ಅತಿಯಾಗಿ ತಿನ್ನುವ ಚಟವನ್ನು ಬಿಡಿಸುತ್ತದೆ" ಎಂದು ತಜ್ಞರು ಅಭಿಪ್ರಾಯ ಪಡುತ್ತಾರೆ
ಇದರಿಂದ ನಮ್ಮ ಲೈಂಗಿಕ ಜೀವನಕ್ಕೇನೂ ತೊಂದರೆಯಿಲ್ಲ
ಕೆಲವು ವ್ಯಕ್ತಿಗಳು ಹಸ್ತಮೈಥುನ ದಾಂಪತ್ಯ ಜೀವನದ ಮೇಲೆ ವ್ಯತಿರಿಕ್ತ ಪರಿಣಾಮವನ್ನುಂಟುಮಾಡುತ್ತದೆ ಎಂಬ ಭಾವನೆ ಹೊಂದಿದ್ದಾರೆ. (ಇವರ ಪ್ರಕಾರ ಲೈಂಗಿಕ ಸಂಬಂಧವನ್ನು ಹಸ್ತಮೈಥುನ ಕಬಳಿಸಿಬಿಡುತ್ತದೆ). ಆದರೆ ಇದು ಹಾಗೇ ಆಗಬೇಕೆಂದೇನೂ ಇಲ್ಲ. ಇತ್ತೀಚಿನ ಒಂದು ಸಮೀಕ್ಷೆಯಲ್ಲಿ ಪುರುಷರು ಮತ್ತು ಮಹಿಳೆಯರು ಹಸ್ತಮೈಥುನವನ್ನು ನಿಯಮಿತವಾಗಿ ಪಡೆಯುತ್ತಾರಾದರೂ ತಮ್ಮ ಲೈಂಗಿಕ ಜೀವನವನ್ನು ತ್ಯಾಗ ಮಾಡಿ ಅಲ್ಲ, ಬದಲಿಗೆ ಲೈಂಗಿಕ ಜೀವನವನ್ನು ಪರಿಪೂರ್ಣವಾಗಿ ಅನುಭವಿಸಿದ ಬಳಿಕ ಹೆಚ್ಚುವರಿಯಾಗಿ ನಿರ್ವಹಿಸಿಕೊಂಡು ಬರುತ್ತಿದ್ದಾರೆ. ಹಾಗಾಗಿ ದಾಂಪತ್ಯ ಸುಖವನ್ನು ಭರ್ಪೂರಿಯಾಗಿ ಅನುಭವಿಸಿದ ಬಳಿಕವೂ ತಮ್ಮದೇ ಖಾಸಗಿ ಸಮಯದಲ್ಲಿ ಸ್ವರತಿಯ ಮೂಲಕ ಸ್ವಸಂತೋಷ ಪಡೆಯಲು ಸಾಧ್ಯವಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಯಾರ ಆರೋಗ್ಯಕ್ಕೆ ಶುಂಠಿ ಒಳ್ಳೆಯದಲ್ಲ?
ಅಜೀರ್ಣ, ಶೀತ, ಕೆಮ್ಮು ಮುಂತಾದ ಸಮಸ್ಯೆಗೆ ಅತ್ಯುತ್ತಮವಾದ ಮನೆ ಮದ್ದಾಗಿರುವ ಶುಂಠಿ, ಕೆಲವರ ಆರೋಗ್ಯಕ್ಕೆ ಹಾನಿಕಾರಕವಾಗುವ ಸಾಧ್ಯತೆ ಇದೆ. ಶುಂಠಿ ಯಾರಿಗೆ ಒಳ್ಳೆಯದಲ್ಲ ಎಂದು ನೋಡೋಣ ಬನ್ನಿ.
ವಿಜಯ ಕರ್ನಾಟಕ | Updated:
Jul 9, 2018, 11:14AM IST
ಅಜೀರ್ಣ, ಶೀತ, ಕೆಮ್ಮು ಮುಂತಾದ ಸಮಸ್ಯೆಗೆ ಅತ್ಯುತ್ತಮವಾದ ಮನೆ ಮದ್ದಾಗಿರುವ ಶುಂಠಿ, ಕೆಲವರ ಆರೋಗ್ಯಕ್ಕೆ ಹಾನಿಕಾರಕವಾಗುವ ಸಾಧ್ಯತೆ ಇದೆ. ಶುಂಠಿ ಯಾರಿಗೆ ಒಳ್ಳೆಯದಲ್ಲ ಎಂದು ನೋಡೋಣ ಬನ್ನಿ:
1. ಗರ್ಭಿಣಿ
ಶುಂಠಿ ಜೀರ್ಣಕ್ರಿಯೆಗೆ ಸಹಾಯಮಾಡುತ್ತೆ, ಆದರೆ ಗರ್ಭಿಣಿಯರು ತಿಂದರೆ ಅವಧಿಪೂರ್ವ ಪ್ರಸವ ಆಗುವ ಸಾಧ್ಯತೆ ಹೆಚ್ಚು. ಅದರಲ್ಲೂ 6 ತಿಂಗಳ ಬಳಿಕ ಶುಂಠಿ ತಿನ್ನದಿರುವುದು ಒಳ್ಳೆಯದು. ಮೊದಲ ತ್ರೈಮಾಸಿಕದಲ್ಲಿ ಬೆಳಗ್ಗೆ ಕಾಡುವ ಸುಸ್ತು, ವಾಂತಿ ನಿವಾರಣೆಗೆ ಒಂದು ತುಂಡು ಶುಂಠಿ ತಿನ್ನಬಹುದು, ಆದರೆ ಹೀಗೆ ತಿನ್ನುವ ಮುನ್ನ ವೈದ್ಯರ ಸಲಹೆ ಕೇಳಿ.
2. ರಕ್ತ ಸಂಬಂಧಿ ಸಮಸ್ಯೆಯಿದ್ದರೆ
ಶುಂಠಿ ರಕ್ತ ಸಂಚಾರವನ್ನು ಹೆಚ್ಚಿಸುತ್ತದೆ. ಹೀಮೋಫಿಲಿಯಾ(hemophilia) ಸಮಸ್ಯೆ ಇರುವವರಿಗೆ ಶುಂಠಿ ಒಳ್ಳೆಯದಲ್ಲ. ಈ ಸಮಸ್ಯೆ ಇರುವವರಿಗೆ ಚಿಕ್ಕ ಗಾಯವಾದರೂ ರಕ್ತ ಹರಿಯುವುದು ನಿಲ್ಲುವುದಿಲ್ಲ.
3. ಈ ಕಾಯಿಲೆಗೆ ಔಷಧಿ ತೆಗೆದುಕೊಳ್ಳುತ್ತಿದ್ದರೆ
ಅಧಿಕ ರಕ್ತದೊತ್ತಡ, ಮಧುಮೇಹ ಸಮಸ್ಯೆಗೆ ಔಷಧಿ ತೆಗೆದುಕೊಳ್ಳುತ್ತಿದ್ದರೆ ಶುಂಠಿ ಒಳ್ಳೆಯದಲ್ಲ.
4. ಕಡಿಮೆ ತೂಕ ಇರುವವರು
ಕಡಿಮೆ ಮೈ ತೂಕ ಇರುವವರು ಕೂಡ ಶುಂಠಿ ಬಳಕೆಯನ್ನು ಕಡಿಮೆ ಮಾಡುವುದು ಒಳ್ಳೆಯದು. ಶುಂಠಿ ಮತ್ತಷ್ಟು ತೂಕ ಕಡಿಮೆ ಮಾಡುವುದು.